
INFORMAŢII UTILE 


e Informaţii generale 

Cursul de Introducere în Arta şi Arhitectura bizantină este un curs opţional, 
destinat studenţilor de la programul de studii de licenţă Muzică religioasă a Facultăţii 
de Teologie Ortodoxă din cadrul Universităţii „1 Decembrie 1918” din Alba Iulia. 
Caracterul formativ al cursului este „complementar” întrucât cunoştinţele furnizate 
în cadrul acestui curs complectează pregătirea de bază şi fundamentală a viitorilor 
dirijori de coruri şi cântăreţi bisericeşti. 

Scopul imediat al cursului este familiarizarea studenţilor cu evoluţia artei şi 
arhitecturii bizantine, modul în care s-au dezvoltat artele în Imperiul creştin, în 
principal cu arhitectura şi iconologia, dar mai ales cu semnificaţiile teologice ale 
acestor arte. Ca viitori dirijori şi cântăreți bisericeşti, cunoaşterea acestor informaţii le 
este necesară pentru întregirea cunoştinţelor şi înțelegerea sensurilor, semnificaţiilor 
teologice, precum şi a tendinţelor în manifestările artistice în spaţiul Bisericii 
Ortodoxe. Deşi cursul nu se ocupă cu toate artele apărute în Imperiul bizantin, 
informaţiile vor fi necesare şi suficiente pentru înțelegerea liniilor generale ale 


fenomenelor artistice majore din spaţiul ortodox . 


e Date de contactale titularului de curs 
Dumitru Adrian VANCA este conferenţiar universitar, 
specialist în Teologia liturgică şi autor a mai multor lucrări 
de specialitate (a se vedea CV-ul postat pe site-ul Facultăţii 
de Teologie Ortodoxă din Alba Iulia) 

Adresa: Bd. „1 Decembrie 1918”, nr. 13, 

Alba Iulia (AB) - 510207 

Tel. / Fax: 0258/835.901 

Web: http://www.fto.ro/ 


E-mail dumitru.vancaQuab.ro 


e Condiţionări de parcurs academic 

În principiu, pentru cunoaşterea şi înţelegerea fenomenelor artistice din 
spaţiul creştino-bizantin ar fi necesară parcurgerea unor discipline care nu fac parte 
din aria curriculară fundamentală a programelor de licenţă din domeniul artele 
spectacolului, cum sunt Studiile biblice, Istoria şi spiritualitatea bizantină dar şi Teologia 
dogmatică. Totuşi, întrucât studenţii la programul de Muzică religioasă nu au acces la 


astfel de informaţii, cursul nostru este conceput să suplinească şi aceste informaţii. 

e Evaluarea şi notarea 

Evaluarea studenţilor se face printr-o formă de examinare scrisă — Examen. 
Studenţii vor acorda o atenţie deosebită informaţiilor de bază furnizate la curs şi la 
seminarii, dar şi celor complementare obţinute din parcurgerea atentă a bibliografiei 
indicate. 

În principiu, atât examinarea va fi făcută pe baza a câtorva subiecte formulate 
de profesor şi extrase public de studenţi înaintea examinării. 

Timpul de examinare este de minim 60 minute pentru proba scrisă şi maxim 
15 minute pentru o eventuală examinare orală. 

Utilizarea de materiale bibliografice neautorizate în timpul examenului, ca şi 
recurgerea la mijloace tehnice de consultare a bibliografiei pe durata examinării (e.g. 
casca bluetooth sau alte mijloace high-tech, similare) constituie fraudă şi se 
sancţionează cu excluderea studentului din examen; instrumentele folosite pentru 
fraudarea examenului, împreună cu un proces verbal de constatare, semnat de 
supraveghetor şi de doi studenţi (cei mai apropiaţi de persoana incriminată) vor fi 
predate Consiliului facultăţii pentru soluționare în conformitate cu Regulamentul 


facultăţii. 


e Observaţii finale 

Studenţii afectaţi de dezabilități motorii sau intelectuale sunt invitaţi să 
contacteze titularul de curs pentru a identifica eventualele soluţii care să ofere 
acestora şanse egale cu a celorlalţi cursanți. 

Strategia de învăţare recomandată este prezența continuă şi constantă la 
cursuri, fixarea materialului parcurs prin revizuirea notiţelor şi citirea bibliografiei în 
timpul semestrului. 

Pentru eventualele nelămuriri, studenţii sunt invitaţi să se adreseze titularului 
de curs în fiecare zi de luni, între orele 14-15 sau pe adresa de poştă electronică: 
vancadumEyahoo.com . (În timpul cursului sunt permise întrebări pentru clarificare, 


cu condiţia de a nu întrerupe unităţile logice de expunere a temelor şi ideilor). 


e Bibliografia obligatorie 

O BRANIŞTE, Ene, Liturgica generală, vol. II, (ed. a III-a), Edit. Episcopiei Dunării de Jos, Galaţi, 
2002 (pot fi folosite şi ediţiile anterioare); 
TAFT, Robert, Ritul Bizantin, trad. D. Vanca & A. Mehes, Edit. Reîntregirea, Alba Iulia 2008. 
PALADE, Mihaela, O posibilă erminie arhitecturală, Sophia, Bucureşti 2004; 
PANOEFSKY, Erwin, Arhitectura gotică şi gândire scolastică, Anastasia, Bucureşti 2002, 
USPENSKY, LEONID, Teologia icoanei, Anastasia, Bucureşti 1994, 
VANCA, Dumitru, Icoana şi cateheza, Reîntregirea, Alba Iulia 2005; 
VANCA, Dumitru, Spațiul sacru al Bisericii până la Constantin cel Mare, în Rev. «Cr. Ort.» anul 

VIII (2003), nr. 2; 


Pentru o bună cunoaştere a cultului creştin, pe parcursul anului academic vor 


fi recomandate şi alte titluri. 


ARTA CREŞTINĂ 


(note de curs) 


Cursul | 


1.) Introducere generală: 


De-a lungul timpului omul şi-a pus amprenta asupra lumii şi a obiectelor 
din lumea înconjurătoare, încercând să le facă nu numai utile ci şi frumoase, 
plăcute. De-a lungul timpului actul creator al omului s-a manifestat în mai 
multe domenii: pictura, sculptura, arhitectura, muzica, dansul, miniaturi, 
orfevrăria, mobilier, tapiseria şi arta textilelor etc. În general, aproape orice 
formă a activităţii umane poate avea un aspect artistic. Uneori chiar şi „urâtul” 
a fost folosit pentru crearea unor forme artistice aşa cum a făcut Baudlaire şi 
Arghezi: „Din bube, mucegaiuri şi noroi iscat-am frumuseți şi preţuri noi” (I. 
Arghezii, Testament). 


Se spune că omul posedă în mod natural simţul frumosului. În virtutea 
acestui simţ orice om dobândeşte de-a lungul timpului un set de valori estetice 
pronunţându-se comparativ asupra obiectelor di jurul său. Da nici „frumosul” 
nu este un criteriu care ar putea încadra obiectele din jurul nostru în una sau 
alta din formele artistice, deoarece „frumosul” este o chestiune subiectivă. Cu 
toţii cunoaştem zicala: „nu-i frumos ce-ţi place ţie, e frumos ce-mi place mie.” 
De aceea arta nu poate fi limitată de noţiunile frumos-urât, întrucât doza prea 
mare de subiectivitate poate duce la conflicte ireconciliabile. 


Pe temeiul unui set de valori interioare fiecare dintre noi poate 
argumenta frumuseţea sau urâţenia unei anumite picturi ori sculpturi şi fie care 
poate trasa limesul dintre artă şi non-artă într-un loc diferit. Dea ceea suntem 
diferiți, avem fiecare o viziune diferită asupra lumii. Arta ţine de dorinţa 
fiecăruia de a transforma vizual lumea, de a împodobi spaţiul cu obiecte, forme 
şi culori care să furnizeze o stare de bine, de plăcut... „Unii caută în artă 
armonia culorilor şi a formelor, alţii un anumit simţ estetic, alţii o filosofie a 
existenţei, alţii un sentiment sau o stare de spirit, o impresie sau un punct de 
vedere, alţii realitatea pură şi dură, alţii caută mistere care aşteaptă să fie 
descifrate, alţii caută simboluri, o scară transcendentală către ei înşişi sau către 
divinitate”. Din acest motiv criteriile artei ţin de valorile comune la care aderă 
un grup de persoane din cadrul unei epoci, a unei culturi, a unei religii ... 


Arta este produsul activităţii de contemplare, reflecţie, modelare şi 
interpretare subiectivă a lumii exterioare şi interioare fiinţei umane 

Vechimea artei: 


Fiind strâns legată de activitatea creatoare a 
omului arta s-a născut şi s-a manifestat odată cu 
acesta. Este adevărat că numărul produselor artistice 
este influențat de foarte mulţi factori cum sunt cei 
economici, condiţiile geografice, politice, religie etc. 


Astfel, datorită lipsei de piatră asiro-babilonienii au 
ca 


Foto 1: Figurină-artefact: 
aprox. 500.000 î.Hr. 


folosit pentru 
construcţii şi decor lutul ars (cărămida, teracota etc); 
arta preistorică este mult mai rudimentară faţă de 
cea a antichităţii care este şi mult mai finisată (în 
definitiv mai scumpă); arta iudaică şi islamică este 
aproape lipsită de reprezentări antropomorfe din 
pricina interdicţiilor religioase. 


Istoria culturii şi civilizaţiei consemnează 
primele obiecte de artă cu aproximativ 500.000 
înainte de Hristos(foto 1). Ele sunt de cele mai multe 
ori reprezentări artistice despre care specialiştii spun 
că au un scop magico utilitar. Între cele mai vechi 
forme artistice păstrate istoria consemnează picturile 
rupestre de la Altamira, Trois Freres, Lascaux 
etc.(foto 2) considerate a avea o vechime de peste 


Foto 3: Venus din Willendorf | 17000 de ani dar şi mici sculpturi, de obicei statuete 
(aprox. 20-15.000 î. Hr.) feminine, despre care datorită exagerării formelor 


genitale, se consideră că au legătură cu un presupus cult al fertilităţii. Una 
dintre cele mai cunoscute astfel de sculpturi este Venus din Willendorf (foto). 


Pretutindeni unde a trăit şi s-a manifestat omul, formele artistice nu au 
întârziat să apară. limpul, spaţiul, cultura ori religia au fost doar limite pe care 

membrii aceluiaşi grup le-au acceptat ca fiind normative pentru stabilirea unor 
criterii de separare şi ierarhizare a propriilor realizări artistice. 


Arta sacră 


Majoritatea reprezentărilor şi formelor artistice în vechime era, dacă nu 
exclusiv religioasă, în orice caz într-o puternică legătură cu universul 
sacralității. Ceea ce ne interesează pe noi în prezentul curs este arta sacră a 
lumii bizantine. De aceea socotim necesar să clarifică mai întâi termenul de 
„artă sacră”. 


Este evident pentru oricine că omul a trăit dintotdeauna existența pe două 
planuri: material şi spiritual. În timp ce omul aşa-zis „modern” încearcă să 
trăiască existența doar pe tărâm senzorial omul arhaic şi omul religios nu poate 
concepe existenţa materială înafara celei supra senzoriale, mai puternică şi mai 
adevărată, veşnică şi imuabilă, care scapă factorilor degeneranţi ai lumii 
senzoriale în care trăim cotidian. De aceea „arta se aseamănă tuturor celorlalte 
căutări ale oamenilor - filozofi, oameni de ştiinţă — care, cu respect, încearcă să 
citească în lucruri şi în ființe o Prezenţă” Din acest motiv pentru omul arhaic şi 
religios arta avea aproape exclusiv un caracter sacru. Astăzi însă este mai greu 
de definit o artă sacră tocmai pentru că omul contemporan nu se mai raportează 
întotdeauna la sacru. Experiențele, trăirile şi creaţiile sale nu mai sunt penetrate 
de sentimentul sacrului de aceea şi arta pe care o produce, chiar dacă abordează 
tematica religioasă ea nu mai este sacră. 


Arta sacră este o artă cu tendințe. Înainte de toate trebuie să spunem că 
arta sacră nu este neutră. Obiectivul său este de a stârni în cei ce o privesc 
sentimente de reverență şi pioşenie, de respect şi recunoştinţă faţă de El care stă 
deasupra tuturor. Este adevărat că în cele mai multe situaţii obiectul de artă 
sacră se adresează unor iniţiaţi?, dar prin formă, stil şi conţinut el poate trezi în 
privitor sentimente nemaiavute, care-l pot plonja într-o convertire neaşteptată.* 
În egală măsură, în lumea artei creatorul obiectului de artă poate să fie un ateu 
convins iar subiectul abordat în lucrarea sa să fie eminamente religios, după 
cum privitorul poate fi şi el un om areligios, care în faţa unei opere de artă 
religioase va admira doar tehnica, măiestria artistului, dar va rămâne imun la 
tot noianul de trăiri sacre pe care artistul le-a avut şi le-a presupus atunci când a 


1 Leonid Uspensky, Icoana, obiect de artă sau de cult, în vol. Ce este icoana ?, Edit. Reîntregirea 2005, Alba 
Iulia, p. 38. 

2 Spre exemplu, un budist nefamiliarizat cu conţinutul Evangheliei şi neavizat de o indicație din 
muzeu, privind un tablou cu Sf. Familie, va crede că priveşte o scenă familială oarecare. Atenţia 
sa va fi concentrată pe peisaj, pe tehnica culorii... cu un cuvânt pe lucruri secundare față de 
intenţia autorului său. 

3 Într-un astfel de extaz s-a aflat și S. Bulgakov, înaintea convertirii sale, în fața unei Madore a lui 
Rafael, admirată într-un muzeu din Dresda. (L. Uspensky, Icoana, obiect de artă sau de cult, p. 40). 
Evident, în momentul de față nu intenționăm să clarificăm distanța dintre icoană şi tablou, de 
aceea putitanii ortodoxiei să se păstreze pentru capitolele următoare. 

dat naştere acelui obiect. 


De aceea, este firesc să ne punem întrebarea Ce face ca o anume formă de 
manifestare artistică să fie considerată artă sacră ? 


Arta sacră este simbolică. Evident, cheia principală în această ecuaţie 
este omul şi modul său de a se raporta la realităţile pe care le percepe. Dacă 
lumea materială se defineşte prin ea înseşi! lumea spiritului este greu definibilă. 
Pentru a o defini şi reprezenta omul are nevoie de concepte materiale pentru că 
înţelegerea noastră nu se poate ridica la cele superioare decât prin cele 
inferioare. De aceea omul a căutat ca prin elementele lumii materiale să 
definească realităţi spirituale. 


Din acest motiv s-a spus despre cunoaşterea umană că este analogică şi 
simbolică. Folosindu-se de tipuri, imagini, analogii şi simboluri, potrivit modului 
nostru de gândire şi exprimare a realităţii, omul depăşeşte limitele lumii 
senzoriale. 


Singurul element care poate aparţine simultan ambelor realităţi 
(materială şi spirituală) este simbolul?. Material prin formă dar spiritual prin 
conţinut simbolul exprimă noţiuni şi concepte ale lumii spirituale care ar fi 
imposibil de definit altfel. În sensul său cel mai restrâns orice element al lumii 
materiale care participă la definirea şi comunicarea lumii non-materiale poate fi 
simbolic. 


1. „Simbolul, în toate cazurile, se bazează întotdeauna pe un raport de analogie sau 
de corespondență între ideea care trebuie exprimată şi imaginea grafică, verbală 
sau de altă natură, care o exprimă (...) Am putea chiar, în loc să vorbim de o idee 
sau de o imagine, să vorbim mai general despre două realități oarecare, de ordine 
diferită, între care există o corespondență avându-şi temeiul în acelaşi timp în 
natura uneia sau a alteia: în aceste condiții, o realitate de un anumit ordin poate fi 
reprezentată de o realitate de un alt ordin şi atunci aceasta este un simbol al 
celeilalte.” (Rene Gu&non, Apergus sur l'Initiation, p. 134) 


2. „Simbolul nu este aşadar o închipuire, o fantezie a imaginației, ci e realitatea non- 
umană, imprimată fiecărei făpturi odată cu crearea ei. lar această realitate este 
semnificată de orice creatură după măsura fiecăreia,...” În acelaşi timp, simbolul 
nu e cauză ci efect. Neavându-şi rațiunea de a fi în el însuşi, ci în cel pe care-l 
semnifică (Vasile Lovinescu), simbolul este adevărul penultim (A. K. 


+ Omul defineşte lucrurile în funcție de experienţe şi cunoştinţe anterioare. Conceptele noi se 
bazează pe analogii cu cele vechi. Definim lucrurile ajutându-ne de altele gata definite şi 
clasificate în mintea noastră. 

5 În lumea antică, simbolul era un obiect sau un talisman format din două părți care alcătuiau 
împreună un întreg, o unitate şi care serveau ca semn de recunoaştere atunci când erau reunite de 
persoanele ce deţineau fiecare câte o parte a obiectului. Etimologic, simbolul vine de la cuvântul 
syn-ballo care înseamnă a aduce împreună (spre deosebire de z-ba/, de unde vine numele 
diavolului, care înseamnă a despărți). 

Coomaraswamy). 


Acest punct de vedere, departe totuşi de realităţile spiritualităţii creştine, 
refuză simbolului însăşi esenţa sa — participarea la realităţile suprasensibile. 
Într-adevăr, prin simbol, creştinul participă la adevărurile şi realităţile spirituale 
(extrasenzoriale) într-un mod care, deşi nu este deplin (adevărul penultim), este 
singurul posibil în condiţiile acestei existenţe materiale€. 


După FI. Mihăiescu, temeiul simbolismului este însăşi structura creaţiei, 
zidită de Dumnezeu în lumi care se oglindesc una în alta, şi în cele din urmă 
toate oglindesc atributele Lui. De aici rezultă implicit că dacă superiorul creează 
inferiorul, în schimb inferiorul simbolizează superiorul, şi nu invers; păsările 
simbolizează îngerii şi nu invers. Răsturnarea simbolurilor, inversarea lor este 
un semn al decăderii înţelegerii lor, dacă nu chiar al confuziei demonice. 


Arta sacră este epifanică. Fiind simbolică prin excelenţă, arta sacră are 
aşadar o dimensiune funcţională: ea contribuie la manifestarea sacrului în lumea 
senzorială, dar, în egală măsură, la participarea fiinţelor umane la realităţile 
lumii spirituale. Dar arta sacră nu se rezumă doar la a arăta, a face vizibil ceea 
ce ochiul nostru material nu vede, ea este şi reductivă. Spre deosebire de arta 
profană, arta sacră nu îşi este autosuficientă, nu se închide în ea însăşi, ea 
deschide doar o cale de comunicare. De aceea am putea spune că orice obiect de 
cult sau manifestare cultuală poate fi circumscrisă categoriilor artistice dar nu 
orice obiect artistic poate fi încadrat în lumea credinţei. 


Odată cu apariţia creştinismului pe scena istoriei lumea mediteraneană a 
intrat în epoca redefinirii sentimentului religios. În timp ce lumea antică era 
preocupată de aspectele materiale ale credinţei iar zeii, deşi reprezentau 
concepte spirituale, erau cât se poate de pământeni, cu vicii şi slăbiciuni 
omeneşti, creştinismul aduce un suflu nou. Împărăţia pe care o propune Hristos 
nu este din lumea aceasta de aceea şi mijloacele prin care este ilustrată nu 
trebuie să aparţină categoriilor materiale şi hedonice. 


În această nouă atmosferă creată de creştinism arta creştină a trebuit să-şi 
găsească şi un nou limbaj care, în egală măsură, să corespundă doctrinei 
Bisericii şi imaginilor cuprinse în Revelația scrisă — Sf. Scriptură. Noutatea artei 
creştine faţă de cea a vremii sale stă nu atât în subiectele abordate cât mai cu 
seamă în formele de expresie nemaicunoscute până atunci, în stilul său. 


Arta sacră creştină se naşte o dată cu creştinismul şi cunoaşte diferite 
perioade şi forme de evoluție. Specialiştii au identificat câteva perioade cu 
caracteristici specifice ale artei creştine. Este însă evident că adevărata artă 
creştină s-a născut în Bizanţ şi, chiar după căderea Constantinopolului (1453), 


6 Intr-una din rugăciunile de la Sfânta Liturghie preotul se roagă să primească fericirea „Dă-ne nouă 
să ne împărtăşim cu Tine, mai cu adevărat, în ziua cea neînserată a Împărăției Tale” (Rugăciune la 
punerea miridelor în Potir). 

arta bizantină a influenţat arta creştină pentru o foarte mare perioadă de timp. 
Din acest motiv şi periodizarea pe care o folosim se va raporta la arta bizantină 
astfel: 


1.) Perioada prebizantină. Este caracterizată de multe ori ca fiind de fapt o 
artă de factură romană cu motive şi teme creştine (sec. I-IV). Această 
perioadă, caracterizată de persecuții asupra creştinilor, dovedeşte mai 
cu seamă nesiguranţă, incertitudine privind mijloacele de expresie şi 
mai cu seamă lipsă de unitate privind acceptarea reprezentările sacre. 
În general arta acestei perioade foloseşte mijloacele de expresie ale 
culturii în sânul căreia comunităţile creştine s-au dezvoltat (greco- 
romane, siriană, egipteană etc.). 


2.) Arta bizantină (sec. IV-XV). Caracteristica ei principală este elementul 
creştin care se regăseşte în toate domeniile de exprimare artistică. 
Născută pe țărmurile Propontisului, arta bizantină va influenţa capital 
întreaga artă a lumii civilizate. După căderea Constantinopolului arta 
bizantină se va regăsii (cu influenţe locale) în arta ţărilor creştin 
ortodoxe care vor rămâne fidele (cu câteva sincope locale) până azi artei 
bizantine. Din acest motiv specialiştii vorbesc şi de o artă post- 
bizantină, dezvoltată mai ales în spaţiul răsăritean ortodox. 


3.)Arta creştină apuseană medievală (sec. IX-XVIII). Este o artă născută din 
arta bizantină dar diferită de aceasta, dezvoltată mai cu seamă în 
Europa occidentală (dar nu numai) şi legată mai cu seamă de Biserica 
catolică. Caracteristica generală a acestei arte este căutarea a noi forme 
de exprimare în arhitectură şi, mai cu seamă în artele vizuale. Stilul 
romanic, gotic, renascentist, baroc sunt numai câteva dintre curentele şi 
stilurile artistice care au dominat arta apuseană. 


4.) Arta creştină modernă este o artă a frământărilor, a noilor mijloace de 
expresie, a abandonării vechilor canoane şi simboluri creştine; este o 
artă a drumurilor noi. Tensiunea aceasta a fost resimţită mai cu seamă 
în Occident, acolo unde, lipsită de fermitatea canonului şi de funcțiunea 
sa liturgică, arta creştină a păstrat legătura cu Biserica doar prin temă, 
nu şi prin formă. Din acest motiv, de cele mai multe ori, arta creştină 
modernă pare chiar lipsită de sensul sacru. 


Cu siguranță că arta creştină are 0 dimensiune universală şi atemporală. Cu 
toate acestea ea răspunde şi unor necesități specific regionale sau etnice. Ea 
operează pentru o comunitate creştină dintr-un anume spaţiu şi timp, de aceea 
împrumută şi elemente artistice locale sau etnice care ne dau posibilitatea să 
vorbim despre o artă creştină rusă, sârbească, românească etc. 


Cursul II 


ARTA CREŞTINĂ A PRIMELOR SECOLE (PREBIZANTINĂ) 


Primele trei secole sunt relativ sărace în manifestări artistice cu caracter 
creştin. Desigur se poate invoca atât teama de represalii din partea autorităţilor 
cât şi distrugerilor la care au fost supuse creaţiile şi operele creştine. Evident nu 
putem scoate din această ecuaţie nici teama creştinilor de a comite aceleaşi 
greşeli pe care le-a comis cultul şi cultura păgână. Acuzând antropomorfismul 
culturii păgâne creştinii nu puteau decât să refuze manifestările artistice în cult. 
De aceea, în marea lor majoritate, creştinii au refuzat la început orice forme de 
manifestare material-simbolică a sacrului. Această atitudine se poate observa în 
cuvântarea Sfântului Ştefan în faţa sinedriului: «Cel preaînalt nu locuieşte în 
temple făcute de mâini omeneşti» (Fap.7,48), precum şi în scrierile primilor 
apologeţi: «Dacă n-avem temple şi altare credeți că ascundem ceea ce cinstim? [...] ce 
templu să-l ridic, când întreaga lume făcută de mâinile lui nu l-ar putea cuprinde? 
Chiar dacă eu, ca simplu om pot avea o întindere mai mare de pământ, voi pute închide 
într-un mic templu puterea unei măriri atât de nemăsurate?»” şi reflectă dialogul 
Mântuitorului cu femeia samarineană: «vine ceasul, şi acum este, când nici pe 
muntele acesta, nici în lerusalim nu vă veţi închina Tatălui» (lo. 4, 21) pentru că 
«adevărații închinători» se vor închina «în duh şi în adevăr». 


Se pare că acesta a fost unul dintre motivele pentru care primii creştini 
nu foloseau spaţii de cult speciale. Este posibil ca aceştia, cel puţin în zonele 
depărtate de lerusalim, să fi folosit pentru adunările liturgice sinagogile din 
diaspora. Posibilitatea aceasta este întărită şi de lipsa unei delimitări clare faţă 
de iudaism de care sau simţit încă legaţi până la dărâmarea Ierusalimului. 


Primele reprezentări iconografice care ni s-au păstrat sunt datate la 
începutul sec. III şi provin fie din spaţiile funerare romane (catacombe) fie din 
aşa-numita „domus eclesiae” de la Dura Europos (în actualul Irak). Datorită 
condiţiilor istorice diferite cele două mărturii dovedesc şi o atitudine diferită 
faţă de artă. Dacă la Roma se practica mai cu seamă o artă simbolică fără spaţii 
de cult „la vedere”, în răsărit arta avea deja un caracter programatic (Casa- 
biserică de la Dura era un loc de cult cunoscut în comunitate; pereţii erau 
decoraţi cu scene biblice — paraliticul, femeia samarineancă, Adam şi Eva — 
scene care acompaniau ritualul ce se desfăşura în apropiere: euharistia sau 
botezul.) 


7 MINUCIUS FELIX, Oczavius, 32,1, trad. introd şi note, Prof. N. Chiţescu şi colab, în PSB vol.3, IBM, 
Bucureşti 1981, p. 386. 

Catacombele 


Cercetările ultimului secol au arătat că legendele pioase despre 
catacombe ca prime spaţii de rugăciune sunt nefondat. Catacombele au fost 
spaţii exclusiv funerare. Cel puțin în primele trei veacuri ele n-au fost spații 
destinate adunărilor euharistice împlinind doar funcțiunea de cimitire 


subterane. 


Foto 1: Interiorul unei catacombe-coridor 


mari dimensiuni, care să poată 
permite ample ceremonii religioase 
atestate abia 


jumătate a sec. IV. Acum apar spaţii 


au fost în prima 
interioare impresionante cruciforme, 
circulare sau absidiale, prevăzute cu 
coloane, pilaştri, arhitrave şi decoraţi 
cu marmură ori mozaic. Mobilarea 
interiorului însă nu evocă însă un 
spaţiu liturgic. 


Scaunele, băncile, 


Fiind 
oficialităților, creştinii adunaţi pentru 
cult ar fi fost într-un permanent pericol; 
pe de altă parte, spaţiul îngust nu ar fi 
putut oferi un loc potrivit cultuluit. 
Singurele spaţii în care s-ar fi putut 
desfăşura ceremonii liturgice sunt aşa- 
numiții 


locuri binecunoscute 


cubiculi care arareori pot 
adăposti o adunare mai mare de 50-60 de 


persoane. Construirea unor cubiculi de 


Foto 2: Jertfa lui Avraam, pictură din catacombe 


nişele reclamă mai curând banchetele funerare (refrigerium) decât liturghii 


euharistice destinate comunității. 


Pe de altă parte cultul martirilor nu ajunsese la o dezvoltare 
semnificativă care să impună liturghii euharistice pe mormintele acestora. 


Mormintele martirilor nu erau construite încă sub formă de masă liturgică. 


sL. BOUYER, op. 4 p:3l 


11] 

Cazul episcopului martir Sixtus (+ 258) este o firavă excepţie care nu poate 
confirma ipoteza unor ample liturghii.” 


Intervenţii majore în sistematizarea catacombelor pentru adăpostirea 
unor adunări euharistice au fost semnalate doar din timpul papei Damasus 
(366-384). Dar chiar şi într-o astfel de situaţie catacombele au fost doar spaţii de 
cult ocazionale. 


Din acest motiv socotim că aceste construcții n-au avut nici o influență 
asupra arhitecturii creştine timpurii. Singura sferă în care catacombele pot 
emite pretenţii este cultul martirilor, amplu dezvoltat şi susținut la Roma. 


Provenind în mare măsură dintre păgâni, primii creştini au purtat cu ei 
în biserică modul de exprimare artistică a culturii păgâne. Este interesant faptul 
că în aceeaşi perioadă în Roma apar şi catacombe iudaice în care sunt folosite 
deseori reprezentări antropomorfe, lucru interzis în arta iudaică tradiţională. 


Reprezentările unor legende păgâne pe pereţii catacombelor, cum ar fi 
Eros şi Psiche, Orfeu, Ulise şi călătoriile sale, Crioforul etc. sunt modalităţi de a 
exprima pe de o parte idei universale cum ar fi existenţa într-o viaţă viitoare, 
nemurirea sufletului, grija celor vii pentru cei morţi, peregrinarea sufletelor 
spre locaşurile veşnice; pe de altă parte alegoria era o formă de ascundere a 
mesajului creştin sub haina culturii universale păgâne prigonitoare în acea 
vreme. În orice caz primii creştini au reuşit să facă din arta catacombelor o artă 
cu mesaj cifrat!*: alegoria imagistică, imaginile-simbol (păunul, palmierul, viţa- 
de-vie, delfinul, etc.) sunt semnele care comunică creştinului concepte despre 
viaţa viitoare, iertare. Din această cauză se afirmă, pe bună dreptate că arta 
catacombelor este o artă alegorică şi simbolică. 


Dura Europos 


Spre deosebire de arta creştină din Roma, arta dezvoltată în Răsărit, cel 
puţin în singurul monument de arhitectură şi de artă creştină păstrat din 
primele veacuri, casa-biserică de la Dura Europos (infra), demonstrează o artă 
mult mai dispusă să descopere, să comunice direct mesajul creştin”. 


9 Ibidew, p.35. 

10 Acest aspect al primelor reprezentări artistice creştine trebuie corelat cu disciplina arcanului care 
prevedea prezentarea învăluită a tainelor creştine până la momentul botezului. 

1 Duta Europos a fost o cetate elenistică fortificată, ridicată în 303 de către seleucizi. În anul 165 a 
fost cucerită de către romani şi abandonată după 265-267. Vântul, nisipul sau mâlul a făcut ca 
localitatea să dispară cu totul, ruinele sale fiind descoperite întâmplător în 30 mart. 1920 de către 
un soldat în timp ce săpa nişte tranşee. Cercetările întreprinse ulterior au scos la lumină în 
mijlocul vechii fortărețe, pe lângă multe temple păgâne, o sinagogă şi o biserică tip casă ceea ce 
dovedeşte un spirit tolerant al administraţiei romane în această zonă foarte departe de 
încrâncenarea anticreştină din alte zone ale Imperiului. 

Casa-biserică de la Dura este veriga care face tranziţia între un 
creştinismul non instituţionalizat al sec. | — „fără temple şi altare” — la cel al sec. 
IV când locul de cult devine o clădire tot mai elaborată, cu „spaţii specializate” 
şi decorate în funcţie de lucrările sacramentale desfăşurate acolo. Picturile de la 
Dura ne descoperă chiar o artă programatică, o artă cu tendinţe. Decoraţiile 
murale de la Dura nu sunt întâmplătoare, ele 
acompaniază lucrarea liturgică ce se desfăşoară 


în apropiere. 


Clădirea creştină de la Dura este dotată 
nu doar cu o cameră de adunare liturgică ci şi cu 
spaţii cu specificaţii şi destinaţii exacte: un 
baptisteriu, sala catehumenală, biserica propriu- 
zisă. Astfel, baptisteriul era o cameră (în foto 
camera D) aparte de încăperea unde avea loc 
serviciul liturgic iar picturile care decorează 
această cameră sugerau apa (femeia 
samarineană), păcatul şi iertarea, vindecare 
Eat = spirituală şi fizică (Adam şi Eva precum şi 


Foto 3: Vindecarea paralitivului a Ă 
Pap pe aci ' | paraliticul vindecat) etc. 


Bibliografie: 


1. Frederik Tristan, Primele imagini creştine, Edit. Meridiane [Artă şi 
Religie], Bucureşti 2002. 


2. http://www.catacombe.roma.it 


3. http://www.le.ac.uk/archaeology/stj/dura.htm 

Cursul III 


„CASA TATĂLUI MEU” 


3.1. Spaţiul sacru şi spaţiul profan 


Omul din toate timpurile, religios sau nu, a trăit în spaţiul care îl 
înconjura cu intensitate diferită. Spațiul nu este omogen. EL este alcătuit din 
locuri calitativ diferite sau, cum spune Eliade «spațiul omogen prezintă rupturi şi 
spărturi» care permit circulaţia, în anumite condiţii, dintr-o parte în alta. «Lipsa 
de omogenitate spaţială se reflectă în experienţa unei opoziții între spaţiul 
sacru, singurul care este real, care există cu adevărat, şi restul spaţiului, adică 
întinderea informă care îl înconjoară.»? 


Chiar şi pentru omul nereligios spaţiul nu este uniform; de aceea 
manifestă atitudini şi ataşamente diferite: într-un fel ne comportăm în casă, în 
alt fel la teatru, în locuri publice, în natură etc. Calitatea spațiului ne 
condiționează comportamentul. Trebuie însă să spunem că diferenţa calitativă a 
spaţiului este un produs al multor factori: religioşi, economici, sociali, culturali 
etc. 


Pentru omul religios spaţiul sacru este calitativ superior oricăruia pentru 
că stă în strânsă legătură cu Dumnezeu. Fiind mai puternic calitativ el este şi 
mai înfricoşător: «Cât de înfricoşător este locul acesta !» zice lacov la Betel (Fac. 28, 
17). De aceea şi comportă o atitudine plină de reverență: «Nu te apropia aici! Ci 
scoate-ți încălțămintea din picioarele tale, căci locul pe care calci este pământ sfânt !» 
(leş.3,5). Calitatea aceasta este o consecinţă a legăturii sale cu lumea superioară 
a sferelor spirituale, pe de altă parte, din faptul că spaţiul sacru este o poartă 
care deschide spre o altă lume o altă realitate, care scapă categoriilor creaturale: 
„Aceasta nu e alta fără numai casa lui Dumnezeu, aceasta e poarta cerului!” (Fac. 28, 
17). Fiind deosebit de întinderea uniformă din juruul său, fiind puternic şi 
înfricoşător, spaţiul sacru este marcat şi delimitat: „Apoi s-a sculat Iacov dis-de- 
dimineaţă, a luat piatra ce şi-o pusese căpătâi, a pus-o stâlp şi a turnat pe vârful ei 
untdelemn. [...] lar piatra aceasta, pe care am pus-o stâlp, va fi pentru mine casa lui 
Dumnezeu şi din toate câte-mi vei da Tu mie, a zecea parte o voi da ie”. (Fac. 28, 
18.22). 


Purtând această amprentă a diferenţei de calitate, lumea omului religios 
şi arhaic este mereu întreruptă de limesuri care marechează/atenţionează 
trecerea dintr-n loc în altul: poarta, pragul, porticul, iconostasul sunt astfel 
semne vizibile a demarcaţiei dintre spaţii diferite calitativ iar trecerea dincolo se 
face numai în urma unor ritualuri. 


12 Mircea ELIADE, Sacr4/ și Profanul, Humanitas, Bucureşti 1995, p. 21 

De existenţa spaţiului sacru atârnă însăşi existența lumii materiale. 
Lumea este creată şi organizată pornind de la acest spațiu, singurul în măsură 
să coaguleze “haosul” din univers. Eliade observă că şi în cele mai moderne 
oraşe sau cartiere există “centre” care coagulează întreaga arhitectură a 
spaţiului, ca oarecând “axis mundi” în vechile civilizaţii. 


Datorită acestui atribut de „organizator şi coagulant” al lumii materiale 
orice nouă aşezare omenească se organizează după ce spaţiul sacru a fost 
identificat şi delimitat. Nicicând însă omul nu şi-a arogat superbia de a indica 
singur acest loc în care EL acceptă să se descopere. Întotdeauna spaţiul acesta 
este indicat prin hierofanii, semne exprese ale voinței divine: Avraam merge să 
aducă jertfă «în muntele pe care ţi-l voi arăta Eu.»(Fac. 22,2) iar când aceasta nu se 
întâmplă omul identifică locul sacru prin provocare ca în cazul Legendei 
Mănăstirii Putna. Niciodată alegerea nu aparţine omului, în mod arbitrar, cum 
se întâmplă în zilele noastre. 


3.2. Spaţiul de cult înainte de Hristos 


Locurile de cult în vechime 


La venirea Mântuitorului mai toate religiile Orientului aveau clarificată 
ideea de “spaţiu sacru”. Iniţial aceste spaţii erau simple locuri naturale marcate 
de diverse obiecte: o piatră, un stâlp, un copac, etc. De obicei acestea erau locuri 
mai înalte, frumoase, care şi prin peisaj sugerau prezența divină. În sfânta Scriptură 
cele mai cunoscute locuri pentru altarele păgâne erau “dumbrăvile sacre” (III 
Reg.18, 19). 


Odată cu evoluţia societăţii omul a construit pentru lumea ființelor 
spirituale locuri speciale care să-i poată facilita întâlnirea cu ele. Construcţii 
simple la început, nu cu mult diferite de propriile locuinţe, acestea au evoluat în 
forme complexe şi măreţe, demne de cei ce „locuiau”. La apariţia creştinismului 
toate religiile lumii mediteraneene aveau temple impresionante prin 
dimensiuni, formă şi decoraţiuni. 


Elementele comune ale acestor construcţii erau diferența impresionantă 
față de mai umilele construcţii personale şi civile şi mai cu seamă dispunerea pe 
locuri înalte şi orientarea spațială. De cele mai multe ori aceste construcţii şi 
clădirile anexe erau rezervate exclusiv clericilor şi deservenţilor acestora, fiind 
interzise maselor de credincioşi. Chiar şi aşa, pentru a sugera absoluta 
transcendenţă, chipurile zeilor erau păstrate uneori în camere speciale, cu 
lumină puţină sau deloc, în care până şi persoanele autorizate intrau extrem de 
rar (la evrei, Sfânta Sfintelor). 


Lăcaşurile de cult la evrei 


Ca şi în cazul celorlalte religii iudaismul trăieşte mai întâi „un cult în aer 
liber”. Altarele la care se închinau evreii înainte de a primi Cortul Sfânt erau 


iz! 

construcții simple, din piatră nefasonată, ridicate ad-hoc (Fac. 22, 9; 33,20; 35,1- 
7; 3 Reg. 18, 30-32). 


După ieşirea din Egipt, la porunca Domnului, Moise a construit Cortul 
Mărturiei (leş.25,8) după planuri şi detalii primite direct de la lahve (Ex. 25, 40) 
şi cu „artişti” desemnaţi tot de EI (Ex. 31, 23). Astfel se întărea ideea că locul de 
cult este un spaţiu ce nu aparţine acestei lumi. 


Cortul — loc sfânt. Felul în care se raportau evreii la locul de cult derivă 
din felul în care se raportau la Dumnezeu. EI şi lucrurile Sale erau sfinte prin 
excelenţă (gadosh). Celelate persoane sau lucruri ce intrau într-o anume relaţie 
cu El se bucurau de o sfinţenie oarecum inferioară (qodesh) erau con-sacrate: aşa 
sunt denumiți primii născuţi, persoanele liturgice, sabatul etc. În schimb qadosh 
este un adjectiv care se referă la o transcendenţă pură, despărţit de lume iar cu 
acest termen era calificat şi locul de cult al lui Iahve. Spaţiul sacru apare astfel în 
literatura iudaică veche nu ca un loc con-sacrat prin relaţia sa cu lahve ci un loc 
separat de lumea obişnuită; sfințenia sa nu este rezultatul unei acţiuni de con- 
sacrare ci este un dat, rezultat al prezenţei lui Iahve acolo. 


Construcţie din 
lemn, piele şi ţesături 
alese, cortul era Casa lui 
Dumnezeu şi adăpostea 
cele mai sfinte obiecte: 
Tablele Legii,  Thora, 
toiagul lui Aaron şi 
năstrapa cu mană! şi era 
loc al întâlnirii dintre 
Moise-popor şi  lahve 


Foto 1: Cortul mărturiei (Fac. 25 22), 
(reconstituire) d 


Ca formă, Cortul 
avea două încăperi: Sfânta şi Sfânta Sfintelor, spre apus. Clerul putea intra în 
cea dintâi dar în Sfânta Sfintelor doar arhiereul, de două ori pe an; bărbaţii, şi cu 
atât mai puţin femeile şi copii, nu aveau voie în Cort. Înlăuntru se mai aflau 
obiecte din aur şi argint necesare funcţiunilor liturgice: candelabrul cu şapte 
brațe, altarul tămâierii şi masa pâinilor. Clerul îşi împlinea funcțiunile liturgice 
zilnice în curtea exterioară în care se aflau jertfelnicul şi vasul de aramă pentru 
spălări. Poporul lua parte la funcțiunile liturgice asistând în curţi cu destinaţii 
specifice. 


Templul - minune a arhitecturii. Când Solomon a construit templul 
15 Obiectele acestea aveau o importanță fundamental-constitutivă a noii religii iudaice prin care era 
mărturisită transcendenţa absolută a lui Iahve, autoritatea şi puterea sa nemărpinită, legitimitatea 


ierarhiei sacerdotale, anamneza perpetuă a legământului şi protecţiei divine manifestată în 
pelerinajul de patruzeci de ani din Pustiu. 

proiectat de tatăl său, regele David, toate spaţiile şi diviziunile interioare ale 
cortului au fost păstrate iar lucrurile sfinte (chivotul, candelabrul, masa punerii 
înainte etc.) au fost transferate în noua construcţie, numărată pentru frumuseţea 
sa între minunile arhitecturii antice. Clădirea avea suplimentar un pridvor la 
intrare, precum şi clădiri anexe destinate preoţilor, obiectelor necesare dar şi 
magazii pentru ofrande. Mai exista o curte rezervată preoţilor şi una bărbaţilor 
[În cel de-al doilea templu curţile interioare sunt ierarhizate şi mai mult prin 
apariţia curţii neamurilor şi chiar a femeilor. 1] 


Centru de cult şi simbol al unităţii naţionale, templul a fost singurul locaş 
de cult al evreilor până la captivitatea babilonică când a fost distrus (586 a H.). 
Reconstruit mai întâi sub Ezdra şi Neemia, iar mai apoi sub Irod cel Mare, 
templul a fost distrus definitiv odată cu lerusalimul la anul 70 d H. 


Sinagoga - casa adunării. În timpul exilului babilonic (sec. VI a H.) 
evreii nu mai puteau să aducă jertfe deoarece acest lucru nu era permis decât la 
Templu, în lerusalim (Fac. 12: 13-14). Ei au continuat însă să se roage şi să 
studieze Tora în locuri de întâlnire speciale: sinagoga. Aici «ascultau şi studiau 
Scripturile, se rugau împreună şi îşi reafirmau sentimentul identităţii 
naţionale.»!5 De aceea sinagoga nu trebuie văzută neapărat ca un templu în 
miniatură (deşi uneori pare să sugereze acest lucru) ci este un loc de întrunire, 
de studiu, de judecată şi socializare. 


Liturgic vorbind, cultul sinagogal era focalizat în două centre fizice: arca 
Torei şi scaunul lui Moise şi unul metafizic, simbolic: Ierusalimul! 


a.) Arca Torei era amintirea vechiului chivot în care se păstrau Tablele 
Legii şi care acum nu mai păstrau decât sulurile textelor sacre. Arca 
era de departe cel mai sacru lucru din sinagogă.!” Aceasta era 
protejată de un văl (de remarcat păstrarea paralelismului formal cu 
catapeteasma templului), iar înaintea ei se aprinde menora-sfeşnicul 
cu şapte braţe. Nefiind însă cea adevărată, noua arcă trimitea către o 
altă realitate - vechea arcă, a cărei loc fusese odinioară la Ierusalim. 
Din această cauză toate sinagogile aveau dispusă arca la intrare iar 
intrarea era orientată către Ierusalim, locul cel adevărat al Sfintei 
Sfinţilor. 


b.) Scaunul lui Moise (Mt.23,2) era simbolul vizibil al relaţiei lui 
Dumnezeu, prin Moise, cu poporul său. În exerciţiul liturgic al 
lecturii sau explicării textului Torei, orice rabin sau evreu care avea 


14 Lavinia & Dan COHN-SHERBOK, Inzrodacere în iudaism, Hasefer, Bucureşti 200, p. 108. 

15 [,. & D. COHN-SHERBOK, 9. 4, p.110. 

1Louis BOUYER, Arohizeztura e Litumia, Qiqaion, Bose 1994, p. 14-15 

1 Aducând aminte de Chivotul cu heruvimi - singura imagine admisă a prezenţei lui Dumnezeu - 
chivotul avea funcțiunea “locului gol”, ca un fel de “tronul hetimasiei” în creştinism. Sacralitatea 
sa era de neatins chiar și cu cele mai bune intenţii cum au fost cele ale lui Uzza (2 Reg.6, 6-7; 
1Par.13,9-10). 

dreptul să predice se afla în strânsă relaţie cu tradiţia şi învățătura 
predicată de Moise. Situată de cele mai multe ori în centrul sinogagii, 
pe un fel de scenă de cele mai multe ori (bema), Scaunul lui Moise 
era flancat de scaunele bătrânilor. 


c.) Orientarea liturgică. Normele arhitecturii iudaice prevăd ca orice 
Sinagogă să fie construită şi orientată în funcţie de Ierusalim. În fapt 
orientarea aceasta geografic-spaţială era legată de templul din 
Ierusalim, axă a lumii şi a universului, într-o logică ierarhică: Israel 
în mijlocul neamurilor, lerusalimul în mijlocul pământului făgăduit, 
templul în mijlocul Ierusalimului. (ez. 5:5) 


IERUSALIM IERUSALIM IERUSALIM 


B c 


Foto 2: Evoluţia formei sinagogii de-a lungul vremii 


Exista însă şi o orientare ad-hoc în timpul serviciului liturgic; adunarea 
se orienta şi se poziţiona în raport de funcțiunile liturgice aflate în desfăşurare: 
spre centru unde era bema, dacă era vorba de lecturi şi tâlcuiri, spre lerusalim, 
dacă era vorba de rugăciuni. Această orientare a continuat chiar şi după 
distrugerea Ierusalimului. 


Ca formă, sinagoga a evoluat, planul său interior şi dispunerea obiectelor 
sacre suferind modificări succesive (Foto 3). 

Cursul IV 


PRIMELE SPAȚII LITURGICE ALE BISERICII 


Pentru studierea lăcaşului de cult creştin trebuie să recurgem la analiza 
siturilor arheologice precum şi a literaturii creştine care vorbeşte despre lăcaşul 
de cult. Aceste izvoare trebuie luate şi analizate împreună coroborând ceea ce 
vedem azi mai ales cu structura şi forma actualelor locuri de cult aparţinând 
Bisericilor necalcedoniene. 


41. Domus eclesiae 


Cei mai mulţi cercetători sunt de părere că primii creştini au refuzat un 
cult instituţionalizat, cu clădiri special destinate cultului, dar au folosit clădirile 
care le erau la îndemână: templul din lerusalim (mai ales pridvorul lui 
Solomon, unde-i găsim deseori adunaţi), sinagoga şi chiar în aer liber (Fap.16, 
13) 


După această primă fază, caracterizată de o confuzie generală şi un 
creştinism iudaizant, pe fondul dărâmării lerusalimului şi a templului, şi 
implicit sfârşitul definitiv al “liturghiei sacrificiale”, anul 70 a marcat ruptura 
definitivă de cultul ebraic şi de sinagogă'. În a doua fază, sau poate chiar 
dintru început acolo unde nu existau sinagogi care să ofere un spaţiu de 
întâlnire pentru micile comunităţi, casele particulare ale unor creştini înstăriți 
au fost folosite ca locuri de întruniri.!” Acestea ofereau mai multă siguranţă şi, 
cel puţin pentru acea perioadă când creştinii erau un grup restrâns de adepţi, 
erau suficiente. 


Pentru adunările liturgice era folosit, cel mai probabil, triclinium-ul, 
camera pentru luat masa, care prin forma sa rectangulară şi prin destinaţie era 
un spaţiu potrivit pentru astfel de întâlniri. Ipoteza potrivit căreia atrium-ul, ar 
fi fost spaţiul domestic folosit, este puţin probabilă, datorită faptului că era un 
spațiu deschis, expus intemperiilor. În camera aleasă pentru întrunire era 
amplasată o masă mobilă din lemn sau chiar din marmură, care să servească 
drept altar pentru Euharistie, sau chiar mai multe mese în cazul agapelor. 


Cu timpul, cum numărul creştinilor începuse să crească, înăuntrul 
caselor a început să fie desemnată o încăpere special destinată exclusiv nevoilor 


18 Pierre JOUNEL, ] //oghi de//a celebrazione, în «Arte e Liturgia», San Paolo, Milano 1993, p. 287. 

19 «Pea puternicul Leofib pare să fi tost o astfel de persoană care şi-apus casa la la dispoziția creştinilor; 
După mărturia Sfântului Justin, același lucru l-ar fi făcut la Roma un oarecare Martin. 4p/d E. 
Branişte, 127. gen., p.282. 

% "Teorie susținută de Gregory DIX, he Shape of the Lituroy, (cap ID), Londra 1945, apud L. BOUYER, 
0p. cit. p.32 

de cult şi sustrasă de la orice altă folosire lumească sau profană, cum 


Da d NA 


recomandă Origen.?! Astfel de case pare s alee oo lleeehize „imp 
Bia 22 Foto 1: Domus eclesiae: Dura Europos 


A: intrarea 


B: Cuzrte interioară 

C: scări 

D: Baptisteriul 

E: bazinul baptezimal 
F: Şcoala catehumenală 


G: Biserica Europos 


CIURISTIAA CO VMUNITY HOUSE, 


Mai târziu unele din aceste case au devenit în totalitate construcţii 
destinate adunărilor de cult (exkALona=adunare). Cu timpul numele de adunare- 
ekkAona a trecut şi asupra construcţiei: 0 Tn0 EKKĂNOLA OLko=domus eclesine. 
Termenul acesta, aplicat construcţiei propriu-zise, s-a păstrat în Apus la 
majoritatea popoarelor neolatine. 

Astfel, încă din primele veacuri cuvântul biserică (exkxAnora)are două 
înţelesuri: 1.) adunarea credincioşilor şi, 2.) construcția destinată întrunirilor lor 
cu caracter cultic. 

Cât priveşte obiectele de cult folosite (farfurii, potire etc.), putem 
presupune că ele erau aveau un uz comun. Deşi în literatura Părinților din 
veacurile II-III potirul este pomenit întotdeauna cu apelativul „Sfântul Potir”. 
Sfântul Disc ca obiect special liturgic este menţionat doar în vremea episcopului 
Zefirin al Romei + 218%. La fel credem că s-a procedat şi cu veşmintele liturgice 
care, probabil, nu erau diferite de cele cotidiene (Deşi unii liturgişti consideră că 
felonul lăsat de Pavel în Troada -— II Tim. 4, 13 — este o atestare istorică a 
felonului, majoritatea consideră că era o îmbrăcăminte uzuală în vreme*.). 
ulterior ele au fost confecţionate după modelul celor din Vechiul Testament. 


În general informaţiile directe despre forma şi arhitectura bisericilor sunt 


21 Despre Rugăciune, XXXI, 4-5, în PSB vol.7, p.286 

2 apud E. BRANIȘTE, IL /frrgica genera/ă, IBM, Bucureşti 1993, p. 282. 
5 E. Branişte, 47. gen., Edit. Galaţi, p. 228 

2 E. Braniște, Laz gep., Edit. Galaţi, p. 243 

destul de puţine şi ele se găsesc răspândite prin mai multe lucrări. Între acestea 
se pot număra lucrările lui Eusebiu de Cezareea, Constituţiile Apostolice (sec. 
IV), Testamentum Domini (sec. V). 


In orice caz este destul de greu să se definească o tipologie clară a 
bisericilor creştine în primele veacuri. 


4.2. Primele biserici creştine (modelul sirian) 


Se ştie că cele mai conservatoare Biserici, şi care au păstrat cel mai mult 
din forma primară a cultului, sunt Bisericile precalcedoniene (sirieni, copţii, 
abisinienii, armenii). De aceea formele arhitecturii creştine primitive trebuiesc 
căutate în arhitectura eclesiastică ale acestora. 


Din cercetările efectuate s-a constatat o apropiere formală a acestor 
biserici cu vechea sinagogă. La fel ca într-o sinagogă, spaţiul interior al acestor 
biserici se organizează în jurul a două centre materiale: bema şi altarul 
(sanctuarul) şi unul nematerial — Răsăritul, fiecare dintre acestea înlocuind 
conceptele liturgice iudaice (scaunul lui Mise, Arca Torei, lerusalimul)”: 


1.) Locul central al navatei principale este ocupat de bema, pe care sunt 
amplasate câte un analog de fiecare parte, de pe care se fac lecturile şi 
de unde se rosteşte rugăciunea. Pe bema, în extremitatea dinspre 
altar găsim chivotul, acoperită de văl, precum şi candelabrul. De 
cealaltă parte a bemei, în locul scaunului lui Moise, este amplasat 
scaunul episcopului, înconjurat de cele ale clericilor. 


2.) Altarul este amplasat în absida dinspre răsărit, de altfel singura 
absidă în vechile biserici siriace. Aici se află o masă, de multe ori sub 
formă de potcoavă, acoperită cu un fel de baldachin — ciborium, aşa 
cum vedem în unele icoane mai vechi care redau scena Împărtăşirea 
apostolilor. 


3.) Răsăritul. Spre deosebire de evrei, creştinii se orientează în timpul 
actului liturgic înspre răsărit — locul de unde Hristos va veni a doua 
oară. În chip simbolic, Hristos este „răsăritul cel de sus”, „răsăritul 
răsăriturilor”. Chiar dacă aparent schimbarea de paradigmă este 
nesemnificativă, privită mai atent ea este una esenţială: Irusalimul 
este un centru geografic bine precizat şi cu o materialitate reală, pe 
când pentru creştini răsăritul este un loc ipotetic — întotdeauna va 
exista un răsărit indiferent cât de mult călătoreşti spre el. 


Diferenţele faţă de cultul iudaic se manifestă şi în ceea ce priveşte 
participarea poporului la sfintele slujbe. Dacă în sinagogă în spaţiul principal 
sunt acceptaţi doar bărbaţii, în biserică sunt acceptate şi femeile şi copiii, 
destinat în sinagogă doar bărbaţilor. Se procedează însă la o separare între 


25 Alberto PIOVANO, Le //fmoie orientali, (curs nepublicat), Padova 2001. 

bărbaţi şi femei printr-un grilaj uşor, un fel de cancelii, prin sau peste care 
femeile să poată vede şi auzi întreaga desfăşurare a serviciului liturgic. De 
remarcat că această diferenţă s-a perpetuat până în zilele noastre; există 
nenumărate sate în care spaţiul femeilor este delimitat de cel al bărbaţilor prin 
astfel de construcţii. 


Cea mai întâlnită formă arhitecturală în plan este cea rectangulară cu 
două variante: cea de tip bazilical elenistic, cu trei navate despărțite de coloane 
şi o absidă în extremitatea opusă intrării, şi cea dreptunghiulară, dar în care, de 
multe ori lăţimea depăşeşte lungimea edificiului.?” 


Există şi forme arhitectonice mai deosebite, în general legate de aşa- 
numitele martiria — locuri comemorative legate de întâmplări din viaţă 
Domnului Hristos sau a unor sfinţi (Complexul Sf. Mormânt, sec. IV; 
Complexul Sf. Simeon Stâlpnicul etc.). Deşi foarte diferite (cruciform, circular, 
poligonal) aceste planuri au în comun orientarea în jurul unui centru, faţă de 
care edificiul se dezvoltă simetric. 


RĂSĂRIT Foto 3: Planul Bisericii Sfântul Simeon Stâlpnicul 


ALTARUL 


o 


CANCELIU CANCELII 


4.3, Mărturii privind primele biserici creştine 


Deşi se pare că primii creştini n-au avut o atitudine favorabilă lăcaşurilor 
de cult, totuşi spre sfârşitul sec. II şi începutul celui următor apar menţiuni cu 
privire la spaţii proprii destinate cultului. 


2% L. BOUYER, op. ci4, pp.23-24 
27 U. MONNERET DE VILLARD, Le chiese de/ja Mesopotamia, în OCA Nr. 128 (Orientalia Christiana 
Analecta), Roma 1940, p. 97 

Astfel Tertulian pomeneşte o casă de rugăciune la Cartagina% iar Cronica 
din Edesa de o alta distrusă de o inundație în acest oraş şi reconstruită prin 
ce Ha 


De asemenea Testamentum Domini, Didascalia celor 12 Apostoli şi 
Constituțiile Apostolice dau indicaţii cu privire la forma şi împărţirea bisericilor 
precum şi la distribuirea diverselor categorii de credincioşi în interiorul 
spaţiului.* Despre existenţa unor spaţii de cult înainte de veacul IV mai vorbesc 
Eusebiu de Ccezarea, Origen, sfântul Grigore de Nissa etc. 


«Din nefericire, nu se mai păstrează nici una dintre bisericile creştine dinainte 
de epoca lui Constantin cel Mare; toate au pierit fără urme, cele mai multe fiind 
dărâmate de către păgâni în ultimele persecuții (mai ales sub Dioclețian), iar putinele 
care au supraviețuit persecuțiilor au fost dărâmate, mai târziu de către creştini înşişi, 
care le-au înlocuit cu construcții noi, mai mărețe şi mai încăpătoare.»s! Urmele unor 
astfel de vechi lăcaşuri de cult au fost identificate la Dura-Europos (Irak), 
despre care se crede că a fost iniţial fie o casă de locuit fie o sinagogă, 
transformată mai apoi în biserică; la Bin Birkilisse (1001 biserici), lângă Konieh 
în Asia Mică; în insula Delos; în Macedonia şi la Roma.* Datorită faptului că tot 
ce s-a păstrat sunt ruine şi fundaţii, de cele mai multe ori sub construcţiile 
actuale, este destul de greu să ne facem o idee clară cu privire la forma şi la 
distribuţia reală spaţiului din aceste clădiri. 


4.5. Teologia spaţiului sacru în creştinismul primar 


Ca orice creaţie omenească, biserica, înţeleasă în sensul spaţiului de cult 
în care se desfăşoară funcțiunile liturgice, nu a fost creată din nimic. Ea se 
bazează pe tot ceea ce omul acumulase până atunci în materie de spaţiu sacru. 
De aceea trebuie să regăsim şi într-o biserică idei comune şi altor religii în 
legătură cu spaţiul sacru. Astfel, ca şi la religiile precreştine, regăsim în 
creştinism ideea diferenței de sacralitate în interiorul spațiului de cult (în 
anumite locuri au voie să pătrundă doar persoane autorizate), ideea orientării 
geografice a construcției în direcţii prestabilite. 


Pentru că primii creştini au provenit din iudaism, aceştia, în modul cel 
mai natural au adus odată cu ei şi câte ceva din înţelesul şi funcțiunile spaţiului 
sacru sinagogal sau templar. Am văzut până acum cât de asemănătoare sunt 
primele biserici creştine cu sinagoga. De asemenea, creştinismul împrumută din 
iudaism motivele majore ale adunării cultice (gahal): 


2 Adv. Valentinianos, 3 (PL 2, 580 A), apud E. BRANISTE, [47 ger., p.283, nota 15. 
> Apud ibidem, nota 16. 

3 Apud ibidem p. 284. 

31 E. BRANISTE, L7. gep., p.286 

% ibidem, p. 287. 

a.) adunarea pentru ascultarea cuvântului; 
b.) adunarea pentru rugăciunea comună; 


c.) adunarea pentru sacrificiu, ca expresie văzută a relaţiei cu 
Dumnezeu. 


Întrucât cele trei motive se desfăşoară în locuri diferite în spaţiul liturgic, 
acestea vor da naştere, cel puţin în primele veacuri, la o liturghie cu un aspect 
extrem de dinamic, necunoscut bisericilor de azi. Să analizăm puţin cele trei 
teme ale constituirii bisericii văzută ca adunare: 


a. Ascultarea cuvântului 


Aşa cum arată mai toate studiile de arhitectură liturgică, şi cum am 
încercat să prezentăm aici, prin formă şi orientare biserica dispunea de două 
centre corespunzătoare celor două părţi a Liturghiei. O primă parte se desfăşura 
în centrul bisericii (Liturghia cuvântului), acolo unde era amplasată bema şi de 
unde se făceau lecturile şi omilia, şi unde stătea şi episcopul. Înlocuind Tora, 
Evanghelia este adusă într-un mod solemn şi aşezată pe bema, pe un analog care 
ia locul arcei. (Pare-se din timpul persecuției lui Dioclețian, care dispusese 
arderea cărţilor creştinilor, aceştia le protejează de acum prin păstrarea lor într- 
un loc mai ferit, în afara spaţiului de cult de unde sunt aduse în timpul 
serviciului liturgic.) Astfel, episcopul, aşezat pe vechiul scaun al lui Moise, şi 
Evanghelia stau faţă în faţă, sugerând că episcopul este doar porta-vocea lui 
Hristos.% 


b. Orientarea (spre răsărit)“ 


In timpul lecturilor poporul urmărea citeţul sau predicatorul orientându- 
se fizic spre centrul bisericii unde era bema. Pentru rugăciune însă tot poporul 
se orienta înspre răsărit. Deşi la începutul sec. IV mai găsim biserici (Sfântul 
Mormânt, Biserica din Gheţimani) care nu sunt orientate spre răsărit, totuşi 
această practică tinde să se generalizeze. 


Chiar şi azi în bisericile siriene unul din diaconi îndeamnă poporul care 
participă la slujbă: «Să ne întoarcem spre răsărit!». Orientarea aceasta vine din 
convingerea că răsăritul este locul ultimei apariţii a lui Hristos (parusia), 
«Soarele dreptății», cântat de Zaharia (Lc.1,78). Astfel, noul simbolism în legătură 
cu orientarea liturgică are o conotație eshatologică. Pentru creştini vechiul 
Ierusalim şi Sfânta Sfintelor nu mai are însemnătatea care o avea pentru evrei 
(mai cu seamă din anul 70 când a dispărut definitiv). El este înlocuit de 
Ierusalimul ceresc, o realitate dincolo de cea terestră. Creştinii nu mai aşteaptă 
reconstruirea vechiului templu ca evreii, pentru că noul eon şi noul templu, 


35 1. BOUYER, op. dif, p. 27. 
34 Dacă ne gândim că „orient” înseamnă răsărit, formularea este uşor pleonastică, însă am păstrat-o 
pentru formularea explicită. 

biserica — trup al lui Hristos — este realizată încă de aici. 


c. Altarul 


Motivația eshatologică a orientării liturgice determină o mutație în 
planimetria spaţiului interior. Hristos nu este prezent într-un loc anume ci acolo 
unde se celebrează misterul jertfei Sale. De aici rezultă un alt centru important 
pentru creştini: masa pe care se celebrează jertfa euharistică. Simbol şi amintire 
a Cinei celei de taină, masa este semnul vizibil al unei axe longitudinale ce 
uneşte bema (pe care se află episcopul şi Evanghelia mărturii vizibile ale 
autenticității Bisericii) cu răsăritul, locul lui Hristos. Astfel absida altarului nu 
închide această axă ci dimpotrivă o deschide spre un orizont imaterial. 


Importanţa altarului este accentuată şi de mişcarea fizică a întregii 
adunări care, adunată în jurul bemei pentru lecturi, omilie şi rugăciuni, se pune 
în mişcare, dimpreună cu episcopul, spre altar, pe a cărui masă îşi depun 
ofrandele şi în jurul căreia iau loc pentru banchetul euharistic. 


Inlocuind pentru totdeauna sacrificiul templar, jertfa lui Hristos, 
celebrată în fiecare duminică, este reamintită permanent, mai ales prin crucea 
amplasată pe aceeaşi axă, în spatele Sfintei Mese. 


Din cele prezentate constatăm continuarea şi în creştinism a temelor 
comune în religiile antice privind spaţiului sacru. Astfel ideea diferenţei 
calitative dintre spaţiul sacru şi cel comun, precum şi interdicţia pentru cei 
neautorizaţi de a pătrunde în acest spaţiu. Spre deosebire de această concepţie, 
şi chiar de cea iudaică, pentru creştini în interiorul spaţiului liturgic pot lua loc 
şi femeile, nu doar bărbaţii. 


In ce priveşte asemănarea cu arhitectura iudaică a sinagogii, aceasta este 
mai mult decât evidentă. Dar dacă asemănarea în ceea ce priveşte arhitectura 
interioară s-a păstrat, nu acelaşi lucru se poate spune despre motivaţia teologică 
a acestei arhitecturi şi mai ales a mobilării interiorului. 


Odată cu trecerea timpului arhitectura bisericii a evoluat în funcţie de 
necesităţi şi nu ca urmare a influențelor externe. Date fiind dificultăţile legate 
de persecuții, precum şi alte priorități, cu siguranţă că Biserica şi ierarhia nu s- 
au pronunţat cu privire la acest aspect. Singurul lucru stabilit în primele două 
veacuri era orientarea spațiului liturgic spre răsărit. In rest multe incertitudini. 


Forma bisericilor, destul de variată de altfel în acele vremuri, răspundea 
unor nevoi imediate, practice: un spaţiu care să cuprindă întreaga comunitate 
(nu prea mare pe acea vreme, şi câteva mese pentru jertfa euharistică şi/sau 
agapa care urma. De bună seamă că modelul sinagogal, cel puţin pentru zona 
orientală a Imperiului Roman, ne lasă posibilitatea să presupunem forma 
arhitecturală a primelor lăcaşuri: o sală încăpătoare, (probabil de formă bazilicală 
când clădirea era destinată exclusiv cultului încă de la construcţie), cu un spațiu 

pentru lecturi în centru (bema) şi un altar cu o masă, situat în absida orientată spre 
răsărit, destinată liturghiei euharistice. 

Cursul V 


ARHITECTURA ECLEZIALĂ 


DUPĂ EDICTUL DE LA MILAN (313) 


Libertatea adusă Edictul de la Milan precum şi politica religioasă a lui 
Constantin avea să modifice Biserica din temelie. Acest lucru se va resimţii şi în 
arhitectură; se modifică atât forma bisericilor cât şi concepţia teologică despre 
spaţiul sacru. 


In noua atmosferă, valurile de convertiți îngroaşă rândurile unor 
comunităţi abia sesizabile până mai ieri. Acest fapt determină o schimbare de 
direcţie. Simple în primele veacuri, bisericile devin clădiri grandioase, cu spaţii 
ample, construite, patronate şi întreţinute nu doar de comunitate ci şi de mari 
demnitari, în frunte cu împăratul. Pus în slujba noii religii Constantin dăruieşte 
Bisericii unele clădiri publice, cum sunt bazilicile, sau chiar unele temple 
păgâne (Templul Afroditei din Ancira, Parthenonul din Atena, Templul lui Baal 
din Cavesus în Siria, etc). Biserica începe să facă uz de artă în decorarea 
spațiului; sculptura, pictura, mozaicul, orfevreria, broderia toate cuceririle 
artistice ale antichităţii sunt convertite şi puse în slujba noului cult. 


Gustul pentru pelerinaje şi redescoperirea locurilor sfinte împreunate cu 
dezvoltarea cultului martirilor determină o amplă campanie de construire de 
noi biserici pe aceste locuri. În general aspectul bisericilor ia forme din cele mai 
variate: dreptunghiular, pătrat, cruce bizantină (cu braţele egale), octogon, 
rotondă, etc. dar, încet, încet, se vor clarifica unele stiluri, predominante într-o 
epocă sau alta, într-o parte sau alta a Imperiului.* 


5.1. Constantin şi noua teologie a spaţiului sacru 


De la Constantin cel Mare încoace s-a petrecut o mare modificare privind 
percepţia locaşului de cult, şi mai ales în ceea ce priveşte percepţia lui teologică. 
Această schimbare s-a petrecut în trei direcţii: a) locul şi relaţia episcopului cu 
comunitatea liturgică; b) biserica este de acum înţeleasă mai mult în sensul său 
de “loc sfânt” decât în vechiul înţeles de “adunare-trup tainic”; c) dezvoltarea 
unui complicat ceremonial datorită spaţiilor largi oferite de bazilicile imense. 


a. Separaţia episcopului de popor 


Caracteristic pentru această perioadă şi pentru acest tip de biserici era 
tronul episcopului mutat de pe bema în absida principală (a altarului), după 


3 E, BRANIȘTE, LA/. zen. pp. 290-291 

modelul sălilor de judecată. În jurul său sunt amplasate scaunele 
„subalternilor” săi. Această mutație se petrece pe fondul acordării unor onoruri 
speciale episcopilor, rezervate până atunci doar înalţilor funcţionari. În faţa 
acestora, care puteau purta palium-ul (semnul distinctiv al nobilimii romane, se 
purtau lumânări, era arsă tămâie etc. toate acestea creează subconştient o nouă 
persoană: episcopul — persoană mai presus de comunitate. Această nouă 
percepţie a episcopului este în vădită contradicţie cu vechea idee de episcop 
pus în slujba comunităţii, dar membru al comunității, idee puternic accentuată 
şi de scaunul dispus între credincioşi. 


Aceste amănunte, deloc neglijabile, fac un deserviciu Bisericii şi ierarhiei: 
episcopul nu mai este perceput ca o autoritate “în Biserică” ci “deasupra ei”. 
lar, odată ce episcopul devine o înaltă personalitate publică, clerul devine 
curtea sa de nobili şi slujbaşi, care la rândul lor reclamă drepturi şi onoruri 
sporite. Acestea vor fi „acordate” odată cu apariţia parohiilor: Biserici locale fără 
episcop. 


Cu o vădită tentă de triumfalism, noua poziţie socială a episcopilor duce 
la o primă separație între cler şi poporul lui Dumnezeu, separație necunoscută 
în creştinismul primar.“ Adunarea euharistică are acum două centre: altarul de 
jertfă şi scaunul episcopului. Episcopul nu se mai deplasează acum cu tot 
poporul spre altar pentru a aduce jertfa euharistică; el aşteaptă adunarea sau, 
cel mult, merge spre altar dar dintr-o altă direcţie. (Într-un anume sens se 
abandonează mişcarea liturgică spre răsărit). 


Şi, din moment ce în absidă centrul este ocupat acum de catedra 
episcopului, altarul se mută mai spre centrul navei (aşa cum se vede la vechile 
bazilici romane şi în bisericile siriene). În alcătuirea spaţiului survin însă şi alte 
modificări. Pentru a nu obtura vederea episcopului, bema este coborâtă la 
nivelul pardoselii şi este protejată de cancelii, iar tronul urcat câteva trepte în 
syntron. Pentru a nu intra în concurenţă cu catedra, altarul este şi el înălţat 
câteva trepte, ceea ce-i amplifică caracterul sacru. De asemenea, masa mobilă 
din secolele trecute este înlocuită cu una imobilă, din materiale solide, de 
preferință marmură. 


b. Biserica este “loc sfânt” 


Creşterea interesului pentru locurile sfinte, dublat de amplificarea 
gustului pentru pelerinaje este o trăsătură definitorie pentru biserica epocii lui 
Constantin cel Mare. Am văzut, când am vorbit de orientarea liturgică, faptul că 
primii creştini s-au îndepărtat de ideea Ierusalimului ca centru liturgic cosmic — 
“loc sfânt”, îmbrăţişând ideea de Biserică — „trup tainic”, realizat oriunde se 
celebrează euharistia. Începând din secolul IV percepţia aceasta, deşi rămâne 
valabilă, este uşor modificată. 


se [. BOUYER, op. cit. p. 34 

Dacă până la Constantin “importanța” şi “ierarhia” cetăților era dată de 
«autoritatea Apostolului care fusese întemeietorul ei, dar nu şi ideea de sfințenie a 
locului ca atare», lucrurile se schimbă începând din momentul în care împăratul 
îşi îndreaptă atenţia asupra “locurilor sfinte” legate de viaţa pământească a 
Mântuitorului.” 


Cu timpul, datorită politicii împăratului de a ridica noi biserici în întreg 
imperiul (Roma, Palestina, Constantinopol), această înțelegere degenerează 
uşor prin «crearea artificială a unei sfințenii cu ocazia descoperirii şi mutării de moaşte 
şi prin raportarea unor evenimente secundare din istoria biblică la anumite locuri». 


De acum înainte importanţa unui loc sacru este legată nu de celebrarea 
euharistică ci, mai ales de importanţa evenimentului comemorat şi marcat 
geografic. Biserica Învierii va fi de acum mult „mai importantă” decât o banală 
biserică dintr-un oraş oarecare, la fel cum „mai importantă” va devenii o 
biserică ce posedă crucea sau ieslea Mântuitorului, decât una care nu are nimic 
din relicvele sfinte. 


c. Complicarea ceremonialului 


Noile bazilici construite în vremea lui Constantin oferă spaţii 
impresionante, mult diferite de casele particulare sau sinagogile în care se 
desfăşurau ceremonialul cultic al primilor creştini. «Cultul desfăşurat acum de 
biserică nu mai putea păstra vechiul stil, trebuia să fie înveşmântat într-o haină nouă». 
Simplitatea începuturilor, vrând, nevrând a fost abandonată. Vremurile care 
impuneau simplitate şi un minim necesar au apus. «În impunătoarele şi întra- 
adevăr solemnele bazilici, complicarea şi “decorarea” cultului a fost inevitabilă, fie doar 
pentru că dacă ar fi fost oficiat în vechiul mod, cultul nu ar fi ajuns la ochii şi urechile 
celor adunați. Studiind cele mai timpurii tipuri ale Liturghiei şi ale structurii ei 
fundamentale, care se păstrează până astăzi, se poate întelege măsura în care aceasta a 
presupus existența unui spațiu şi a unei adunări reduse şi ce amplificare a acestora a 
fost necesară când condițiile externe ale oficierii sale au fost schimbate.»*” Acest fapt, 
fără a duce la diminuarea solemnităţii interioare proprie primelor veacuri, a 
determinat dezvoltarea unei solemnităţi exterioare care pune accentul nu atât 
pe semnificaţia interioară a gestului liturgic (frângerea pâinii, ridicarea 
mâinilor) ci pe aspectul său formal extern, menit să-i confere un plus de 
sacralitate, de teamă sfântă, care sunt experiate în mod direct de participanţii la 
cult: ceremonii ample, procesiuni interne şi externe spaţiului, cler numeros, 
gesturi largi, veşminte strălucitoare, biserici decorate etc. 


5.2. Justinian şi Biserica-cruce (Aghia Sophia) 


Orientarea rituală (se va preda la curs) 


37 Al. SCHMEMANN, Ipzrodcere. .., p.173. 
35 Al. SCHMEMANN, Ipzrodcere. .., p.174 
39 Al. SCHMEMANN, Inzroducere..., p.177 

a. Odată cu noul model aghiopolit, biserica este înnobilată cu un 
simbolism nou - Crucea biserică. 


b. Orientarea liturgică, recomandată în creştinismul timpuriu (Didahia) 
devine axă a bisericii. 


c. Crucea spaţial-tridimensională 

Cursul VI 


I. Bazilica şi stilul «bazilical» 


De-a lungul timpului forma bisericilor a suferit modificări semnificative 
care au identificat din punct de vedere arhitectural anumite epoci istorice sau 
anumite zone geografice. Fără să greşim mult, după forma exterioară se poate 
presupune cu uşurinţă cărei perioade sau cărei zone geografice aparţine o 
anume biserică. După perioada de provizorat şi incertitudine a primelor secole 
creştinii au putut să-şi construiască propriile spaţii de rugăciune. Datorită unei 
conjuncturi istorice primul model arhitectural eclezial a fost bazilica. 


Cele mai cunoscute clădiri 
publice în antichitatea greco-romană 
erau bazilicile. BaorArkm oki (=casa 
împăratului) era clădirea oficială a unei 
cetăţi/oraş în care aveau loc întruniri 
politice şi cetăţeneşti, judecăţi, afaceri 
comerciale etc. 

— 
- 
—. 
— 


conducători politici, Biserica lui Hristos 
îşi va schimba faţa radical. Vechile 
spaţii de cult (de cele mai multe ori case 
particulare), mici şi neîncăpătoare, nu 


-" 
-. 


: j 
9 


0-a 


--. 


mai puteau răspunde valurilor de 

convertiți; se cerea urgent noi clădiri 

care să adăpostească adunarea. Întrucât 
de templele păgâne nici nu putea fi 

vorba, singurele spaţii publice care ar fi 

putut fi folosite pentru adunările 


- 
— 

liturgice erau  bazilicile. De aceea 
Constantin a dăruit creştinilor o parte 
din bazilici pentru a fi folosite ca loc de 
adunare pentru comunitatea liturgică. 


Acestea erau clădiri suficient de mari 
care prin formă corespundeau nevoilor de cult iar prin poziţia centrală în 
pieţele oraşelor facilitau accesul maselor de credincioşi. 

De aceea modelul bazilical este primul model arhitectural în Biserică. 
Din el se vor forma şi se vor ramifica celelalte stiluri arhitecturale ale epocilor 
succesive. În forme evoluate, stilul bazilical s-a păstrat în Apus până azi, pe 
când în Răsărit acesta va ceda locul unui stil arhitectural mult mai elaborat care 
rămâne peste veacuri definitoriu pentru arhitectura răsăriteană: stilul bizantin. 


Ca formă, bazilicile erau dreptunghiulare, cu trei secţiuni longitudinale 
numite nave, despărțite între ele prin şiruri de coloane pe care se sprijinea 
şarpanta.“ De regulă, nava din mijloc, pe unde se făcea şi intrarea principală, era 
mai largă şi mai înaltă oferind şi poziţia cea mai bună pentru urmărirea 
ceremoniilor. Extremitatea sălii, opusă intrării, era prevăzută cu un spaţiu 
semicircular, suficient de înălțat ca să poată fi uşor vizibil, numit absidă (ay10) 
sau concha (koxKn>scoică). Aici se afla tribuna magistraţilor şi a oratorilor la 
întrunirile publice. 


Bazilicile erau de cele mai multe ori clădiri simple, cu tavanul drept, din 
panouri de lemn, şi acoperişul “în două ape”. Uneori grinzile şi căpriorii care 
susțineau acoperişul erau vizibile din interior, dând aspectul unei corăbii 
întoarse. 


O coloană este alcătuită 
din: stilobat, bază 


metope => 


fronton —— | (piedestalul), fusul sau corpul 
ULUI 
LII Pa > 


principal (care putea fi rotund 
sau poligonal, cu caneluri sau 
adâncituri) şi capitelul. După 
forma capitelului, partea cea 
mai importantă a coloanei, 
arhitectura cunoaşte trei stiluri 
principale: doric, format din 
inele coaxiale suprapuse, de 
dimensiuni diferite; ionic, 
format din volute răsucite ca 
nişte coarne de berbec; 


| E p! corintic, format dintr-o bogată 
|| ornamentaţie din frunze de 
—  stilobat FEEEZAI acant. 


BEP [=] a steteabat 


Principalul element de 
decor erau coloanele. Realizate 
de cele mai multe ori din marmură, erau împodobite cu sculpturi. Coloanele 
erau legate între ele cu arcuri (arhivolte) sau grinzi orizontale (arhitrave) care 
susțineau tavanul. 


4% Scheletul din lemn, metal sau beton care susţine învelitoarea acoperișului şi care determină forma 
acestuia. 

l Mn tere tm temei 


(€) i (Ș) capitel 


stilul doric stilul ionic stilul corintic 


Prin formă şi structură, bazilica corespundea extraordinar nevoilor 
noului cult. Spaţiul generos oferit de cele trei nave putea adăposti adunări mari 
de oameni, iar absida oferea un spaţiu adecvat altarului şi clerului. Prin forma 
ei semisferică aceasta favoriza acustica, iar prin poziţia supratnălțată faţă de 
restul navei, oferea o bună vizibilitate a lucrărilor sacramentale desfăşurate aici. 
De asemenea, ferestrele care flancau navata principală ofereau un spaţiu bine 
iluminat. Uneori marile bazilici dispuneau de balcoane situate deasupra 
navatelor secundare, ceea ce oferea un plus de spaţiu. 


i) Foto 1: Bazilica lui Maxenţiu şi Constantin (cca. 307-315, 
reconstituire) 


Transformarea bazilicilor publice în lăcaşuri de rugăciune a dus şi la 
unele modificări faţă de bisericile din orient. Întâi de toate s-a renunţat la bema 
iar cathedra episcopului şi scaunele clericilor au luat locul tribunei magistraţilor 

din absidă, formând syntronul. Acesta, format din unul dau mai multe şiruri de 
scaune simple, dispuse sub formă de trepte, avea aspectul unei peluze de pe un 
stadion. Tot în absidă, în centru, în faţa syntronului, era aşezată masa pentru 
jertfa euharistică. Aceasta era uneori protejată de ciboriu (KiBwootov). Absida, 
rezervată lucrărilor sfinte, numită sanctuar sau altar, era protejată cu un grilaj 
(balustradă) din lemn, zid sau metal (cancelii). Acoperişul absidei, de cele mai 
multe ori mai scund decât al navvei principale, se lega de aceasta prin arcul 
triumfal. Cu timpul, pentru diverse necesități practice altarului i-au fost 
adăugate două încăperi laterale: pastoforiul (spaţiu de depozitare a darurilor 
de pâine şi vin aduse de credincioşi) şi diaconiconul (loc de păstrare a 
veşmintelor, odoarelor şi cărţilor de cult). 


În faţa altarului, mai înălţată decât pardoseala, se ridica soleea care unea 
locul citirilor cu altarul. Uneori, pentru a adăposti dregătorii, soleea era mult 
extinsă în faţa altarului; în bisericile apusene soleea apare ca o absidă alungită 
formând chorul. În chorul bisericilor apusene, închis cu grilaje sau cancelii, pe 
scaune dispuse pe cele două laturi, iau loc nobilii, funcţionarii de vază, sau, în 
mănăstiri, comunitatea monahilor. Uneori, între navă şi chor se afla dispus 
transeptul (braţul transversal în planul cruciform al bisericilor; aceasta este 
însă mai mult o caracteristică a stilului romanic) 


Restul sălii era rezervat credincioşilor: bărbaţii în dreapta, femeile şi 
copiii în stânga. Uneori, când deasupra navelor laterale erau galerii (balcoane), 
femeile şi copii luau loc aici. 


La intrare, de înălțimea navelor laterale (les bas-cât6s), se afla pronaosul. 
(mult redus faţă de modelele răsăritene). El era rezervat catehumenilor şi 
penitenţilor. 


Cu timpul, unii creştini au adăugat înaintea intrării, nartexul. Acesta 
putea fi format uneori din două încăperi: nartexul interior, rezervat 
catehumenilor începători şi slujbelor 
de înmormântare, şi exonartexul 
(nartexul exterior) rezervat 
penitenţilor din penultima categorie 
şi agapelor, acolo unde ele se mai 
făceau. 


Atrium-ul era un fel de curte 


Se Ale exterioară, neacoperită, pavată cu 
plăci de piatră şi mărginită de şiruri 
de coloane. În mijloc se afla o fântână 
sau un bazin cu apă în care 


credincioşii îşi spălau mâinile înainte 


Basilica with Transcepts Added de a intra în biserică. Aici îşi aveau 
loc penitenţii din ultima categorie şi 

cerşetorii. 


Ca formă, bazilicile din părțile orientale ale imperiului aveau câteva 
particularități. Astfel, tendinta spre forme rotunde, piatra ca material, atât pentru 
elevaţii cât şi pentru acoperiş sunt caracteristica generală. Tavanul boltit de pe 
nava principală, era uneori prevăzut cu o cupolă iar navele laterale sunt 
acoperite cu bolți semicilindrice. Lipsa atriumului dar preocuparea pentru o fațadă 
monumentală era de asemenea caracteristic bazilicilor orientale. 


Şi bazilicile din părțile occidentale aveau trăsături particulare. Cel mai 
evident element este apariţia franseptului sau calcidicul. Acesta era compus 
dintr-o navă care intersecta transversal nava principală, în dreptul soleii, 
formând o cruce. Deasupra navelor laterale, mai întotdeauna se află galerii. 
Orientate într-o primă fază cu absida spre apus şi intrarea spre răsărit, acestea vor 
fi construite de prin sec. V înainte, toate cu absida altarului spre răsărit. 

Cursul VII 


ARTA BIZANTINĂ 


I. Generalităţi 


Studiul artei bizantin-creştine este important cel puţin din două motive. 
Mai întâi pentru că arta creştină a luat formă şi s-a desăvârşit în spaţiul 
geografic desenat de Imperiul Bizantin; în al doilea rând pentru că arta Europei 
moderne este tributară artei bizantine din care se trage şi pe care o moşteneşte. 


Căutând cuvinte cheie pentru a definii arta bizantină oricine se opreşte 
asupra arcului, boltei şi cupolei pe pandantive — în arhitectură (venite din tradiţiile 
milenare ale Asiei Mici), iar in artele plastice icoana“, fresca şi mozaicul. Lucrurile 
însă sunt mult mai complicate. Arta bizantină, este rezultatul unei evoluţii 
lente, elaborate, în care „împrumuturile cultural-artistice” provin din mai toate 
culturile cu care Bizanțul a venit în contact. Cu toate acestea arta bizantină nu 
este eclectică; influenţele şi împrumuturile acestea au fost amestecate în 
creuzetul artistic clădit pe ţărmul Bosforului, au fost modelate de teologia 
Părinților şi turnate în formele credinţei creştine - coloana vertebrală a întregii 
civilizaţii bizantine fiind legătura indisolubilă cu Biserica lui Hristos. 


Specialiştii în istoria artelor consideră că trei au fost influenţele majore în 
arta bizantină: 


a) Din Siria, în arhitectură si sculptură, provin forme de ornamentaţie 
sculpturala (foaia de acant, frunza dreapta, foi groase dantelate, forme 
geometrice: cercuri, rozete, stele si figuri zoomorfe), folosirea pietrelor cizelate 
si a contrastelor de culori in ornamentaţia externa, iar în pictura o noua tradiţie 
iconografica, opusa celei eleniste, o tradiţie mai realista, mai dramatica si care 
căuta sa se apropie mai mult de natura, sa redea in chipurile umane expresia 
individuala, iar in scenele istorice si in compoziţii, reprezentarea mai mult 
veridica decât simbolica sau convenţionala. 


b) Din Egipt arta bizantina a luat altarul triconc (treflat) si ornamentaţia 
bogata, mai ales cea sculpturala si picturala. De la Alexandria, celebru centru al 
culturii eleniste Bizanțul moşteneşte gustul pentru scenele pitoreşti (cu peisaje 
şi motive arhitecturale în fundal), cu figuri alegorice şi probabil gustul 
decoraţiei policrome; îndeosebi iconografia bizantina păstrează din tradiţia 
alexandrina atitudinea nobilă. Hieratică a personajelor, liniile clasice ale 
draperiilor vestimentare, gesturile măsurate, compoziţia echilibrată si simplă, 


+! Aici nu avem în vedere sensul larg de imagine religioasă, ci sensul său restrâns de obiect de cult 
supus veneraţiei credincioşilor. 

pe care o consacrase arta greaca. 


c) Alături de Siria, Asia Mica si Armenia joaca un rol esenţial mai ales in 
formarea arhitecturii bizantine; aci se pare că au fuzionat prima dată bazilica de 
tip elenist (cu absidă) cu bolta şi cupola persana, sprijinita pe conuri de unghi 
(importata din Armenia) - formă arhitecturală care face tranziţia de la tipul 
bazilical pur la cel bizantin. Meşteşugul savant al arhitecţilor anatolieni 
înlocuieşte cupola aceasta, cu cupola pe pandantive, forma specifica a 
arhitecturii bizantine. 


Ca mediu de exprimare, arta bizantină cunoaşte două curente: cel aulic- 
nobiliar şi cel popular-monahal. Cea dintâi este arta oficială a curţii imperiale 
şi a catedralei. Savantă, scumpă şi elaborată, arta aceasta apelează mai mult la 
formele clasice ale artei pe când cea de-a doua, austeră şi dramatică în acelaşi 
timp este modul de exprimare a claselor medii (călugări, militari, comercianți, 
meşteşugari şi ţărani) căutând mai cu seamă realismul şi pitorescul. Dacă 
primul curent s-a exprimat pregnant în sec. - VI-XII, cel de-al doilea a luat 
amploare mai cu seamă după impunerea curentului athonit în civilizaţia 
bizantină şi a devenit quasinormativ după căderea Imperiului Bizantin. 


6. Periodizare: 


În general se consideră că istoria artei bizantine se suprapune temporal 
peste Istoria Imperiului Bizantin de aceea periodizarea istoriei artei bizantine va 
urma periodizarea culturii şi civilizaţiei bizantine în general. Problema delicată 
este faptul că nu există o părere unanimă cu privire la începuturile Imperiului 
Bizantin. Unii istorici consideră că naşterea sa trebuie pusă în timpul domniei 
lui Dioclețian (284-305) care a împărţit împeriul în pars Orientis şi pars 
Occidentis. Alţii plasează evenimentul naşterii Bizanțului în timpul domniei lui 
Teodosiu 1 (379-395) şi a victoriei creştinismului împotriva păgânismului, sau, 
după moartea sa, în 395, în momentul divizării Imperiului în jumătăţile de vest 
şi de est. Alţii plasează această dată mai târziu, în 476 la abdicarea forţată a 
ultimului împărat roman de apus. 


La fel stau lucrurile şi în ceea ce priveşte sfârşitul acestui imperiu. Unii 
consideră 29 mai 1453 (căderea Constantinopolului sub turci) data la care 
Imperiul Bizantin s-a stins, în timp ce alţii mută această dată la anul 1461 când 
istoria consemnează căderea Imperiului de Trapezunt. Există specialişti care 
consideră că istoria bizantină nu s-a încheiat odată cu sfârşitul administraţiei 
bizantine şi că civilizaţia şi cultura bizantină a continuat în ţinuturile limitrofe 
(bulgari, sârbi, ruşi, români) şi la Muntele Athos unde s-a dezvoltat o artă 
bizantină cu particularităţi locale. 


Totuşi, din raţiuni didactice vom folosi în prezentul curs o periodizare 
convenabilă, uşor didactică, marcată şi de evenimente istorice majore. 


1. arta creştină timpurie. Este perioada care premerge statului 

creştin bizantin. Perioada este caracterizată de persecuții aprige 
împotriva creştinilor care nu şi-au putut dezvolta o artă în 
adevăratul sens al cuvântului. Elemente artistice reprezentative în 
această perioadă sunt câteva picturi păstrate în catacombele 
romane precum şi în complexul de la Dura Europos. Chiar dacă 
nu poate fi încadrată strict în ceea ce numim artă bizantină, 
perioada aceasta este importantă pentru identificarea rădăcinilor. 


2. începutul artei bizantine (secolele al IV-lea si al V-lea). Istoria 
consemnează data de 8 nov. 324 ca data la care s-a născut capitala 
bizantină: Constantinopol. Deşi încă nu se poate vorbi de o artă cu 
adevărat bizantină, ci mai mult de o artă creştină cu mijloace de 
expresie greco-romane, şi în contrast cu manualele de Istoria 
Artei, vom fixa aici incipit —ul artei bizantine întrucât pragul acesta 
fixează iniţierea cadrului politic care a generat cultura bizantină. 
Nimeni nu poate tăgădui adevărul că în ciuda unui instrumentar 
artistic de factură păgână, arta creştină îşi caută încă de acum 
propriul drum, propria identitate. 


3. epoca de aur a lui Justinian şi a urmaşilor săi (sec. VI-VII) este 
perioada în care se poate consemna clar şi fără echivoc naşterea 
unei arte noi: arta creştină. În această perioadă frumosul artistic 
este pus în slujba Bisericii: toate domeniile artistice, dar mai cu 
seamă arhitectura, pictura, mozaicul, sculptura, orfevrăria etc. vor 
căuta să exprime măreţia lumii care va să vină şi strălucirea 
Împărăției Cerurilor. Începutul acestei perioade este marcat de 
construirea Bisericii Sf. Sofia din Constantinopol (532-537). 


4. perioada iconoclasta (secolele VII-IX) a avut o influenţă nefastă 
asupra artei bizantine mai cu seamă asupra picturii şi sculpturii. 
Scopul declarat al iconoclaştilor, susținuți de cercurile înalte ale 
puterii bizantine, a fost de a purifica arta de reprezentările 
idolatre. În această perioadă au fost distruse nenumărate icoane, 
frescele şi mozaicurile au fost acoperite, moaştele sfinţilor 
distruse... arta sacră bizantină a trăit între 726 şi 843 cea mai 
neagră perioadă. Din punct de vedere doctrinar, în ciuda 
susținerii comune a teologiei iconodule (hotărârile Sinodului VII 
ec.- 787), Apusul va crea o nouă artă în care normativ nu va fi 
canonul şi Tradiţia, ci imaginaţia artistului. 


5. reconstrucţia din timpul dinastiilor macedonene şi comnene 
(secolele IX-XIII). Perioada aceasta este marcată de renaşterea artei 
(pictură şi arhitectură) după criza iconoclastă dar şi acutizarea 
tensiunilor dintre creştinismul de Răsărit şi cel de Apus şi, în cele 
din urmă, ruptura definitivă (1054). Din punct de vedere politic în 

această perioadă apare în Răsărit Imperiul Latin (1204-1261). În 
această perioadă ia naştere şi se dezvoltă o nouă spiritualitate cu o 
formă de artă particulară: Muntele Athos. Arta şi spiritualitatea 
athonită va influența definitiv arta creştină răsăriteană mai cu 
seamă după căderea Bizanțului sub turci. 


6. renaşterea sub paleologi — sec. XIII-XV (1261-1453). Recucerirea 
Constantinopolului şi reinstaurarea împăraţilor bizantini a adus în 
Bizanţ un suflu artistic nou. Paradoxal, dacă din punct de vedere 
politic această perioadă este una de decadenţă, din punct de 
vedere artistic aceasta este una dintre cele mai glorioase ale 
Imperiului Bizantin. Pierzând în strălucire şi preţiozitate 
materială, arta paleologilor va câştiga în subţirime, rafinament, 
dar mai cu seamă în adânciri dogmatice. 


7. Bizanţ după Bizanţ. După fatidicul an 1453 cultura şi arta 
bizantină a supraviețuit şi chiar s-a dezvoltat în forme locale în 
lumea creştină periferică vechiului Imperiu, zone care se aflau 
departe de tăvălugul turcesc — cum a fost Rusia — sau care aveau o 
autonomie relativă cum au fost Ţările Române. În aceste zone arta 
creştină, păstrând în continuare elemente bizantine a supravieţuit 
în forme artistice naţional-locale. Fără a mai atinge vreodată 
apogeul cunoscut în vechiul Bizanţ, arta acestei perioade rămâne 
fidelă doctrinei şi canoanelor Bisericii Ortodoxe. 

Cursul VIII 


I. Stilul bizantin 


Folosită vreme îndelungată ca spaţiu eclezial, 
bazilica avea şi unele inconveniente care s-au cerut a fi 
ameliorate. Astfel, forma sa alungită făcea dificilă 
vizibilitatea credincioşilor aflaţi în extremitatea opusă 
altarului iar şirurile de coloane care separau navele 
laterale de cea centrală, pe lângă faptul că separau 
psihologic comunitatea obturau vederea ceremoniilor Fă 
liturgice. De aceea, nava principală părea singura în 


măsură să ofere un spaţiu cât de cât propriu şi unitar. La 
acestea se adaugă şi cerințele crescânde în legătură cu 
spaţiul interior şi exterior bisericii: ceremoniile ample şi fastuoase se cereau 
găzduite de spaţii adecvate. Toate aceste inconveniente aveau să fie conciliate în 
ceea ce arhitectura denumeşte stilul bizantin. 


Forme multiple şi variate, reflectând cel mai adesea tradiţia arhitecturală 
locală, au încercat să răspundă cât mai bine noilor cerinţe. Toate s-au amestecat 
în creuzetul timpului, pe malul Bosforului şi sub supravegherea basileului şi a 
patriarhului, contopindu-se într-un mod unitar şi dând astfel naştere unui stil 
nou. În general stilul bizantin este cunoscut ca stilul formelor rotunde (cupole, 
calote, abside, absidiole, turle etc.). 


Pe scurt, arta bizantină e cea dintâi, cea mai strălucită şi izbutită 
încercare de conciliere şi fuziune a Occidentului cu Orientul în epoca veche. 


Caracteristicile generale ale stilului arhitectonic bizantin 


Precum am văzut, în arhitectură stilul bizantin ia naştere din modificarea 
tipului bazilical prin influenţele de origine orientală, venite din Persia, 
Mesopotamia şi Armenia, 
pe calea Siriei şi Asiei Mici. 
EL derivă din bazilica orientală 
cu cupolă şi mai ales din 
construcțiile de plan central 
(poligonal, mai ales, 
octogonal, rotund, 
cruciform etc.), mult 
răspândit în Orient. Linia 


dreaptă — exclusiv 


întrebuințată în tipul n 


bazilical, atât orizontal (plan), cât şi vertical (elevația zidurilor) — şi unghiurile 

(drepte, ascuţite sau obtuze) rezultate din întâlnirea sau încrucişarea liniilor 
drepte încep să fie treptat înlocuite sau combinate în chip armonios cu linia 
ovală (curbă) sau arcul, folosit de preferință în arhitectura orientală, sub 
diversele lui forme: cerc perfect, semicerc perfect sau turtit (potcoavă), 
segmente de cerc, unghiuri rezultate din întâlnirea sau întretăierea arcelor, etc. 


Soluţia orientală a acoperişului rotund (boltit) şi îndeosebi cupola 
(calota), care imită cerul boltit deasupra noastră, vor avea o importanţă 
fundamentală în evoluţia 
ulterioară a arhitecturii 
creştine, devenind cu timpul 
universal adoptată în toate 
stilurile de artă. Ea modifică 
esenţial şi planul şi aspectul 
general al bisericilor. 

Planul dreptunghiular 


alungit evoluează astfel în 
plan central, cruciform, care 


Biserică bizantină cu plan central 


devine predominant şi 
caracteristic în arhitectura bizantină. Biserica tip navă a tipu-lui bazilical devine 
astfel biserica-cruce a noului stil de artă, evocând forma instrumentului sfânt al 
mântuirii noastre. Când lungimea navei transversale e egală cu lărgimea 
bisericii, planul de cruce rămâne înscris în pătratul sau dreptunghiul format de 
zidurile laterale drepte (ca la Sf. Sofia din Constantinopol), fiind vizibil numai 
în interior sau la acoperişul bisericii; când însă braţul transversal al crucii 
depăşeşte zidurile laterale, ieşind în afara lor, planul cruciform devine aparent, 
adică vizibil şi la exteriorul edificiului (ca la Sfântul Marcu din Veneţia); iar 
când ieşiturile braţului transversal nu se termină cu ziduri drepte, ci se 
rotunjesc prin ziduri semicirculare (abside), atunci aceste două abside laterale 
(ale naosului), împreună cu cea principală, a altarului (care formulează braţul 
de est al crucii), dau naştere planului triconc, triabsidal (cu trei abside), trilobat sau 
treflat (pentru că seamănă cu o treflă) care nu e în fond decât o variantă a 
planului cruciform, pe care o găsim încă din sec. VI în forma evoluată a bisericii 
Naşterii Domnului din Betleem, modificată sub Justinian; ea devine cu timpul 
cea mai folosită în stilul bizantin. 


Rezumând deci, caracteristicile generale ale bisericilor de stil bizantin 
sunt: 


a. Materialul de construcţie preferat e cărămida (singură sau alternată cu 
piatra); 


b. Extinderea absidelor (zidurile verticale semicirculare) la pereţii laterali 
ai bisericii şi utilizarea acoperişului rotund, sub diversele lui forme (bolți 
semicilindrice, cupole hemisferice sau calote, semicalote, etc.); 

c. Prezenţa cupolei centrale ridicată deasupra naosului, fie singură, fie 
împreună cu cupole secundare pe pronaos şi având ori forma de simple calote 
secunde (ca la bisericile mai vechi), ori fiind supratnălţate prin turle (tambur), 
ca la bisericile de mai târziu, şi legate de corpul principal al edificiului prin 
sistemul pandantivilor ori (mai rar) prin acela al trompelor de unghi; 


d. Menţinerea sistemului bazilical al arcurilor sprijinite pe coloane, care 
capătă rost pur decorativ; 


e. Predominarea cu exclusivitate a planului cruciform (înscris sau aparent) 
şi a celui treflat; îndeosebi planul în cruce greacă sau bizantină (cu braţe egale) e 
caracteristic pentru prima fază a artei bizantine; 


f. Impărțirea în sens transversal a interiorului, în cele trei părți principale 
ale bisericii (altar, naos şi pronaos); 


8. Contrastul izbitor dintre aspectul exterior, simplu şi sobru, şi interiorul 
bogat decorat şi somptuos, asupra căruia se îndreaptă toată atenţia meşterilor 
constructori şi decoratori; 


h. Ornamentația (interioară) realizată aproape exclusiv prin pictură, foarte 
puţin prin sculptură (absenţa totală a statuilor, decorul sculptural redus numai 
la capitelurile coloanelor şi la chenarele (cadrele) uşilor şi ferestrelor, iar mai 
târziu şi la ornamentarea parţială şi sobră a fațadelor, (ca la unele din bisericile 
româneşti). 

Cursul IX 


Stilul romanic 


După anul 1000, puterea credinţei este susținuta de resursele oferite de o 
agricultura in plin avânt, înviorarea comerţului si renaşterea urbana. In trei secole 
numai in Franţa se construiesc 80 de catedrale, 500 de mari biserici si mii de biserici 
parohiale. 


Iniţiativa aparţine episcopilor, dar alături de el se afla nobilii, printii sau regii. 
Orice catedrala este mai intai un santier unde lucreaza arhitecti si muncitori. Autorul 
proiectului este inginerul, ridicat probabil dintre lucratori. Cunostintele sale tehnice 
provin din experienta, imbogatindu-se treptat, pe masura descoperirii inovatiilor 
arhitecturii antice si arabe. El angajeaza maistri si acestia, la randul lor, lucatori: multi 
agrenati in munca grea, necalificata, dar si specialisti, taietori in piatra, sculptori, 
zidari etc. In secolul al XIII-lea, constructia catedralelor solicita circa 100 de meserii, 
iar cei care le practicau isi aveau organizatiile lor profesionale care, nu de putine ori, 
nemultumite, formuleaza revendicari sau inceteaza lucrul. 


In Occident, romanicul si goticul reprezinta cele doua principale stiluri ale 
artei medievale. Dupa anul 1000, seniorii ofera o buna parte din bunurile lor clerului. 
Din aceste ofrande se vor acumula resurse importante, stimulentul principal al 
marelui avant al constructiilor religioase numit "timpul catedralelor” (secolele XI- 
XIII). 


Arta romanica este o denumire convenţională, adoptata de istoriografi in sec. 
al XIX-lea, prin care se 
înţelege in general arta 
care s-a dezvoltat in tarile 
europene supuse 
influentei catolice in sec. 
XIII. Arta romanica a 
preluat unele trăsături ale 
artei bizantine. Din acest 
motiv, deşi inexact, a fost 
denumită uneori artă 
romano-bizantin. 


Arta romanică sau ia îi ga | 
stilul romanic (al artei creştine) este cel dintâi stil de artă propriu al Apusului 
medieval. El ia naştere în epoca lui Carol cel Mare (secolele VIII-IX), când se 
realizează în Apus o primă simbioză a resturilor vechii arte romane a băştinaşilor 
romanizați (galo-romani) cu cultura naţională a popoarelor germanice stabilite în 
Apus (goți, alemani, franci, anglo-saxoni, germani, etc.) şi cu influențe de origine 


orientală, aduse în Apus de pe o parte de maurii din Spania, pe de alta de călugări, 

comercianţi, pelerini, iar mai apoi (de la 1096 înainte) de Cruciaţi care pun în contact 
cultura apuseană cu cea bizantină şi arabă. 


In perioada de înflorire a stilului romanic, principalele edificii au fost bisericile 
si mănăstirile. Dispunând de imense averi funciare si tezaurizate, mănăstirile si 
catedralele romanice au fost, in general, construite potrivit unor programe 
monumentale, amploarea lor fiind justificata şi de faptul ca trebuiau sa găzduiască 
un uriaş număr de pelerini atraşi de cultul relicvelor sfinte a căror circulaţie şi al 
căror cult s-a dezvoltat în Apus odată cu cruciadele. Principalele tipuri de plan ale 
arhitecturii religioase sunt: 


a) biserica sala - o nava prevăzută cu o absida pe latura de est si, eventual, cu 
un turn-clopotniţa. 


b) bazilica - cu trei sau mai multe nave. 
c) biserica de plan central - circular sau polilobat 


Mănăstirile erau prevăzute cu construcţii anexe, dezvoltate, de regula, pe un 
plan dreptunghiular in jurul unei curţi interioare, către care se deschidea o galerie cu 
arcade pe coloane, cu deambulatoriu. Construite in general din piatra (cărămida a 
fost utilizata numai in anumite zone nordice), edificiile romanice sunt caracterizate 
prin grosimea masiva a zidurilor si prin folosirea XA 
plafoanelor (mai ales in Italia) sau a bolților Ă a Y 
semicilindrice, uneori întărite cu arcuri-dublou. SS 
Mai rar, sub influenta orientală, a fost 
întrebuințată, pentru boltiri, cupola. 


Deschiderile, in general mici, practicate 
in ziduri (arcade, portale, ferestre) sunt 


întotdeauna in plin cintru si trebuie subliniat ca 
un principiu definitoriu pentru arhitectura 


romanica este predominanta plinurilor asupra 
golurilor. Deseori ferestrele sunt 
compartimentate in doua sau in trei deschideri 
(bifore sau trifore) cu ajutorul unor colonete. 


u 
4 


> 
8 
< 
a 
5 
2 
[+=] 
e 
A 
5 


In interior, deschiderile sunt sprijinite pe 


coloane masive sau pe stâlpi articulaţi. Este de 
observat ca, in cadrul artei romanice, sculptura 
si pictura au fost subordonate arhitecturii. 
Decorul sculptat al edificiilor romanice se 


plasează in jurul portalulilor, in jurul 
capitelurilor, de asemenea pe fetele unor 
obiecte de cult. 
Inspirata mai ales din mitologia |a) absidiole; ad) arc dublu; c) contrafort; 
: lia ia] £ d ct) centrul crucii format de navă şi transept; d) 
creştina, dar utilizând si elemente fantastice,  |deambulatoriu; n) nartex; p) pilasti: 
multe de origine orientala, sculptura t) transepto; vb) bolta cilindrică; vc) boltă în cruce. 

romanica are in primul rând un caracter decorativ, hieratizant. Considerata si ea ca 
un element decorativ, figura umana este turtita, alungita, contorsionata, după caz, 
pentru a răspunde nevoilor compoziționale. Tratarea schematizata, deseori 
rusticizata, a figurilor este compensata de simţul decorativ si de inventivitatea 
fabuloasa a meşterilor. 


Picturile romanice, de asemenea cu un pronunţat caracter hieratic, sunt la 
origine o ramura a picturii bizantine, care s-a dezvoltat in condiţii specifice, 
caracterizata fiind prin schematism, dar si prin spiritul narativ-popular. 


Ca monumente reprezentative de arhitectura romanica citam: biserica abaţiala 
din Saint-Benoit-sur-Loire, catedrala din Toulouse, biserica din Marmoutier (Franta), 
domul din Modena, domul din Pisa (talia), biserica Sfintii Apostoli din Kholn, 
palatul conților de Turingia din Wartburg (Germania), biserica din Cisnadioara, 
biserica din Herina, catedrala romano catolică din Alba-lulia (Romania). 


In general, stilul artei romanice se caracterizează prin măreţia si severitatea 
construcţiilor, prin hieratismul si decorativismul artelor figurative. 


Arta romanică constituie prima manifestare importantă a geniului artistic 
francez în artă. Leagănul (locul de naştere al) stilului romanic este Franţa şi nordul 
Italiei (Lombardia), unde reminiscențele vechii arte galo-romane, amestecate cu 
influențe noi, asiatice, dau naştere celor dintâi biserici cu cupole cu pandantivi 
(considerate de unii ca influenţe bizantine). De aici, stilul acesta se răspândeşte în 
toate ţările catolice (Anglia, ţările germanice, ţările scandinave, Polonia, Ungaria, 
Moravia, mai puţin în Italia şi Spania), devenind arta oficială a catolicismului 
(ritualul latin) din secolele X-XIII, aşa cum devenise mai de mult cea bizantină pentru 
creştinismul răsăritean. 


Perioada de formare a stilului o constituie secolele VIII-X (faza timpurie sau 
pre-romanică); apogeul îl atinge în secolele XI-XII (perioada matură, sau romanicul 
dezvoltat), iar în sec. XIII începe să fie înlocuit (mai întâi în Franța) de stilul gotic 
(faza romanicului târziu, sau de tranziţie spre gotic). 


Despre Arta romanică s-a spus că este o artă exclusiv religioasă, creată de 
călugări şi oamenii Bisericii, pentru Biserică şi oamenii ei. 


Caracteristicile generale ale stilului: 


a. Lipsă de unitate în plan; planul bisericilor romanice este foarte variat: 
cruciform (mai ales în cruce latină), treflat bi-absidial, circular (influenţă din Răsărit); 
de cele mai multe ori apare un plan complex, combinaţie a tipului bazilical cu cel 
cruciform, creat prin prezența regulată a navei transversale (transeptului, uneori 
dublu). 


b. Materialul de construcţie este mai ales piatra (mai puţin cărămida şi lemnul), 
zidăria fiind lăsată aparentă (netencuită şi neacoperită cu placaj de marmură, ca în 
bazilical sau bizantinul timpuriu), iar zidurile fiind masive (groase şi puternice), sunt 
sprijinite de contraforți (ziduri suplimentare, de sprijin, în părţile unde apăsarea 

masei de zidărie e mai mare). 


c. Soclul înalt, faţada principală (de vest) precedată uneori de o curte închisă cu 
un portic (ambitus, Kreuzgang) este în general monumentală, cu trepte multe şi 
portaluri uriaşe, bogat decorate şi flancate de turnuri pătrate sau octogonale 
(influență siriană), dintre care unul serveşte şi ca clopotniţă, când aceasta nu e 
separată de biserică; turnul apare uneori şi deasupra transeptului sau a chorului. 


d. Interiorul, precedat uneori de un narthex de mari proporţii, e împărțit (ca şi la 
bazilici) în mai multe nave, delimitate între ele prin stâlpi (pilaştri) puternici (mai rar 
prin coloane alternate cu stâlpi), cu capiteluri sculptate şi legaţi între ei prin arhivolte 
(arcuri) în plin centru sau semicirculare (mai târziu şi prin arcuri frânte); navele laterale 
(colaterale sau les bas-câtes) se prelungesc de regulă în jurul absidei altarului, formând 
aşa numitele deambulatorii (coridoare interioare, semicirculare, în jurul altarului, flancate 
din loc în loc de absidiole sau capele razante, unde se păstrează moaşte sau relicve sfinte. 
Coridoarele acestea sunt menite a favoriza circulaţia credincioşilor care vin să vadă 
criptele sau sarcofagele cu moaşte de sfinți din absidiole, şi să le sărute); deasupra 
navelor laterale uneori sunt galerii (tribune) la etaj. 


e. Acoperişul primelor biserici romanice e în şarpantă, adică cu scheletul de 
lemn sau metal (cu sau fără tavan), ca la bazilici; mai târziu e înlocuit întâi la navele 
laterale cu acoperişul boltit, de piatră sau cărămidă, sub diverse forme: calote sau 
cupole hemisferice, bolți cilindrice (în leagăn; en berceau) sprijinite de arcuri dublouri, 
bolți în cruce sau în muchii (fr. = voiites d'arete), rezultate din întretăierea a două bolți 
cilindrice cu raze egale, semi-cupole (care acoperă absidele) ş.a. 


f. Caracteristic (comun) tuturor bisericilor apusene de orice stil este chorul, 
adică o travee (despărţitură) deosebită a interiorului, sub forma de navă transversală, 
între absida altarului şi transept. În general el este mai înalt faţă de restul bisericii, 
pentru că sub el şi altar se construiesc cripte de mari dimensiuni (unele cât nişte 
biserici întregi) în care se depun sarcofage cu moaşte de sfinţi sau sicrie cu trupurile 
clericilor deservenţi decedați. La bisericile mai mari există şi al doilea chor, în capătul 
apusean al biserici. 


8. Sculptura decorativă e întrebuințată mai mult decât în bazilical şi bizantin, ca 
auxiliar important al arhitecturii (la împodobirea capitelurilor de pilaştri şi coloane, a 
fațadelor şi a portalurilor, a cadrelor de uşi şi ferestre, la cornişe, etc.). Într-o mare 
măsură se cultivă în romanic sculptura figurativă (reprezentări de figuri animaliere, 
fantastice şi omeneşti sau groteşti), sursa de inspiraţie a sculptorilor fiind 
manuscrisele figurate (cu miniaturi), bizantine şi apusene. 


h. Arcul rotund (roman, în semicerc perfect) este utilizat în largă măsură, atât 
ca element arhitectonic (de legătură între coloanele sau pilaştrii din interior), cât şi ca 
element decorativ (mai ales la faţade, în galerii de arcade); de aceea, stilul romanic e 
numit uneori şi stilul arcului rotund. 


i. Ferestrele sunt la început puţine şi mici, apoi mai multe şi mai mari, 
terminate totdeauna în arc rotund (simplu sau divizat bifor, trifor, etc.) şi cu 

ornamentaţie bogată (apar primele vitralii în sec. XII). 

Cursul X 


Stilul gotic 


Arta gotica este arhitectura si arta care 
s-au dezvoltat in Europa occidentala din a 
doua jumătate a sec. al XII-lea si in unele ţări 
pana la mijlocul sec. al XVI-lea, caracterizate 
prin utilizarea unui stil, cunoscut sub numele 
de stil gotic.. Numit uneori şi ogival (stilul 
arcului ascuțit), această artă nu are nimic 
comun cu goții, cum s-ar presupune după 
nume. Mai exact ar putea fi numită arta 


ii. || franceză, deoarece arhitectura gotică apare la 
| d început ca o direcţie regională franceză a artei 
romanice, deşi unii îi spun stilul german(ic), 
privindu-l ca pe un stil maturizat în 
| Germania. Se naşte din arta romanică, în a 
doua jumătate a secolului XII sub influenţa 
cruciadelor, a scolasticii? şi a misticii Evului 
Mediu. Stilul gotic se dezvoltă simultan cu 
creşterea puterii regalității, în opoziţie cu cea 
locală a nobililor sau seniorilor. De aceea se 
spune despre această artă că a fost o creaţie a 
culturii orăşeneşti si de curte a feudalismului târziu. 


Formele artei gotice şi mijloacele sale de expresie au fost împrumutate şi 
arhitecturi şi artei civile. Catedralele de piatra in stil gotic şi palatele comunale 
constituiau centre ale vieţii orăşeneşti. Tot in aceasta epoca a fost elaborata schema 
planimetrica a oraşelor, care a determinat si aspectul arhitectonic al acestora timp de 
câteva secole. 


In sculptura gotica sunt păstrate in mare măsura convenţionalismul 
proporţiilor si nota hieratica in tratarea personajelor, dezvoltându-se in acelaşi timp 
tendinţa de redare expresiva si de individualizare a figurilor. 


Franţa este considerată leagănul artei gotice. Din marile monumente ale 
acestei arte amintim: Catedrala Notre-Dame din Paris, 1163-1250; Catedrala din 
Chartres, 1194-1260; Catedrala din Reims, 1210-1311; Catedrala din Freiburg, 1260- 
1350; Castelul lui Albrecht din Meissen, sec. al XV-lea; "Palatul dogilor din Venetia”, 
sec. al XIV-lea; "Catedrala Sfantul Mihail" din Cluj; "Biserica Neagra" din Brasov; 
"Biserica Sfanta Maria" di Sibiu; castelul de la Hunedoara. 


+ Pentru detaliile relației dintre Scolastică şi Gotic vezi E. PANOFSKY, Arh;fectură gofică și gândire scolastică, 
Anastasia 1999. 

Caracteristici generale ale stilului: 


Arhitectura gotica, caracterizata prin proporțiile impunătoare ale edificiilor si 
prin spatiile încăpătoare ale interioarelor, a dezvoltat construcţiile cu bolti pe arce 
frânte (in ogiva) si cu arcuri butante. Aceste inovaţii tehnice au permis trecerea de la 
edificiul greoi, static, din arhitectura romanica, la osatura zveltă, dinamica, a 
catedralelor gotice. Verticalitatea, înălţimea si soliditatea clădirilor nu mai erau 
asigurate cu ajutorul maselor enorme de zidărie, ci prin echilibrul îndrăzneţ dintre 
bolti, zidurile de susţinere, arcele exterioare de sprijin si contraforturile. Zidurile, 
mult uşurate, sunt prevăzute cu deschideri si goluri numeroase, înlocuite uneori cu 
dantele de piatra sau cu ferestrele cu vitralii policrome. Fațadele sunt decorate cu 
mari portaluri, cu sculpturi si cizeluri fine in piatra (ex. statui, pilaştri, rozete). 


a. Planul predominant e cel de cruce latină (braţe inegale), iar edificiile sunt de 
dimensiuni mari. 


b. Zidurile masive din stilul romanic sunt înlocuite cu ziduri mai subțiri şi 
înalte, sprijinite la exterior de contraforți în formă de arcuri butante (proptitori înguşti, 
meniţi să preia o parte din greutatea bolilor). Aceşti contraforți sunt adesea 
împodobiţi cu sculpturi (turnuri şi statui), iar la marile catedrale între ei se 
construiesc capele laterale. 


c. Interiorul e împărţit (ca şi la bazilici) în mai multe nave longitudinale, 
delimitate prin şiruri de coloane subțiri, suple şi elegante sau fascicule de coloane; de 
obicei navele laterale sunt mai joase decât cea centrală şi au galerii (balcoane) la etaj. 


d. Fațadele sunt 
impunătoare, fiind împărţite de 
regulă în trei registre orizontale şi 
trei verticale (care arată 
împărţirea interiorului în nave), 
împodobite cu rozete uriaşe de 
piatră, sculptate ă jour. În 
mijlocul zonei orizontale de jos 
sunt portaluri impunătoare, 
decorate cu sculpturi artistice şi 
încununate de frontoane înalte şi 


ascuţite, cu turnulețe piramidale fi 
în unghiuri. Deasupra fațadei ! Sistemul de arce butante 

principale (de apus) se ridică unul sau două turnuri laterale, foarte înalte, piramidale, 
în mai multe etaje, de plan octogonal, hexagonal sau pătrat, dintre care unul serveşte 
de clopotniţă. În faţa intrării există de obicei un parvis, un fel de atrium închis, sau 
curte pardosită, unde în Evul Mediu se jucau misterele religioase. Afară de intrarea 
de la faţada principală, sunt şi intrări laterale, de o parte şi alta a transeptului. 


e. Elementul nou şi specific stilului gotic e arcul frânt sau ascuţit (unghiul 
format de întretăierea a două segmente de cerc), dar mai ales ogiva şi bolta ogivală 

(bolta sprijinită pe două arcuri diagonale de susţinere, care se încrucişează în punctul 
de cheie a bolţii). Elementele acestea apăruseră sporadic, încă din sec. XII, la unele 
catedrale romanice din nordul Franţei (Ile-de-France, Picardia, Champagne) şi din 
Lombardia. Caracteristica ogivelor este că ele se construiesc din piatră şi sunt 
totdeauna în relief, independente de bolta pe care o sprijină. Cupola sau bolta simplă, 
unitară, din stilul romanic, este în gotic foarte înaltă, datorită ogivelor (arcurilor 
diagonale încrucişate), care o susțin şi o împart în patru (sau mai multe) 
compartimente triunghiulare; turlele se termină de regulă prin vârfuri ascuţite în 
formă de săgeată (flâche), care parcă vor să străpungă cerul. 


f. Dintre încăperile bisericilor de tip romanic dispar nartica de la fațadă şi criptele 
de sub chor, dar se mențin deambulatoriile, formate din şiruri de coloane, iar absidele 
altarului sunt mai mult poligonale decât semicirculare, fiind flancate spre exterior de 
mici capele. 


8. Ferestrele sunt foarte numeroase, largi şi înalte, terminate în formă de rozetă 
sau de flacără şi împărţite longitudinal prin colonete; sticla colorată a ferestrelor 
(vitralii), care dau interiorului lumină dar difuză, a fost folosită pentru ilustrarea cu 
scene biblice. Ferestrele reduc totodată la minimum posibil suprafaţa pereţilor, dând 
impresia de spiritualizare a materiei. La unele catedrale, zidăria are rolul unei simple 
carcase, care să sprijine bolțile, să poarte ferestrele şi să primească aer şi lumină (ca 
de ex. la catedrala din Chartres — Franţa, care are 125 ferestre înalte, nouă rozete mari şi 
97 rozete mijlocii şi mici). 


h. Pictura e întrebuințată foarte puţin în schimb predomină sculptura 
monumentală (statuară). Reprezentând figuri biblice sau istorice, uneori de proporţii 
uriaşe, figuri apocaliptice şi groteşti, instalate în firide scobite pe toate fațadele 
zidurilor, sau lipite coloanelor de susţinere (adosate), sculptura gotică se apropie 
foarte mult de reprezentarea naturalistă. 


i. Bogăția şi luxul din interior sunt sporite de mobilierul somptuos (bănci şi 
scaune, confesorii, jeţuri, amvoane din lemn rar, sculptat), pardoseala de marmură, 
tapițeriile fine, scrinuri de email şi triptice de ivoriu, vase sacre şi odăjdii ornate cu 
pietre scumpe, etc. 


Reducerea întregului edificiu la elementele strict necesare echilibrului, adică 
învingerii greutăţii (apăsării) zidurilor şi a bolților, ceea ce permite dezvoltarea la 
maximum a liniei verticale, a formelor îndrăzneţe care tind în sus, exprimând 
avântul spre înălţime al sufletului omenesc. Catedrala gotică e o construcţie 
dinamică, în care ritmul formelor tinde să conducă privirea şi atenţia credincioşilor 
întâi spre altar şi apoi spre cer; 


Aspectul elegant al exteriorului, pentru împodobirea căruia se întrebuinţează 
o artă sculptată excesiv de migăloasă şi de costisitoare. 


Apogeul stilului gotic e atins în sec. XIV, când el găseşte formulele definitive, 
realizate în marile catedrale din Amiens, Colonia, Rouen, Sant-Ouen ş.a. cu timpul, 
stilul gotic evoluează spre forme exagerat de bogate şi luxoase, dând naştere aşa 

numitului stil rayonnant, în sec. XIV, şi celui numit flamboyant (sec. XV), în care 
accentul e pus nu pe arhitectură, ci pe decorație, care devine excesivă, reducând toate 
liniile la sinuozităţile formei de flacără (flamme, de unde flamboyant). 


Stilul gotic decade în sec. XVI, când este concurat din ce în ce mai mult de arta 
nouă a Renaşterii. 


Renaşterea 


Stilul Renaşterii se iveşte în Italia (mai mult în Florenţa), spre sfârşitul Evului 
Mediu (secolele XV-XVI), sub influenţa studiului clasicismului, adus în Apus 
(îndeosebi în Italia) de personalităţile culturale ale Bizanțului, refugiate aici după 
căderea definitivă a Imperiului Bizantin sub turci (1453). La formarea artei Renaşterii 
contribuie cauze multiple, ca: renaşterea literară şi filosofică, care precede pe cea 
artistică, în sec. XIV (Dante, Petrarca, Boccacio), studiul atent al vestigiilor artei 
clasice greco-romane, sprijinul material şi moral acordat artiştilor de către republicile 
rivale şi prospere din Italia secolelor XV-XVI, invenţia tiparului şi a gravurii, care 
permitea tipărirea şi publicarea (răspândirea) operelor clasice şi a tratatelor despre 
arta antică (ca cel al lui Vitruvius Pollo din sec. ] a.Hr.: Despre arhitectură), ş.a. 


Spiritul Renaşterii se manifestă ca o tendință de întoarcere la arta Romei şi 
Eladei antice şi se caracterizează prin reaşezarea omului în centrul preocupărilor şi 
interesului filosofic şi artistic (umanism), prin efortul artiştilor de a se apropia de 
natură, de realitate şi de a o reda în formele simple ale artei clasice greco-romane. 
Gustul acesta pentru eleganţă, logica, armonia şi fineţea liniilor şi a proporţiilor artei 
clasice, care caracterizează pe artiştii Renaşterii, reprezintă totodată o reacţie 
împotriva spiritului feudal, iubitor de forţă, brutal şi masiv al Evului Mediu. 
Bineînţeles că arta Renaşterii nu trebuie considerată ca o simplă copie sau 
încreştinare a artei păgâne clasice, ci ca o interpretare nouă a conceptului artistic, o 
creaţie originală bazată pe studiul, înţelegerea şi admiraţia artei antice, considerată ca 
suprema expresie a frumosului artistic realizat de geniul omenesc până atunci. 


Rolul de frunte, pe care îl jucase până aici Franţa în istoria artei apusene 
medievale (în romanic şi gotic), e preluat acum de Italia. Mai întâi Florenţa (sec. XV), 
apoi Roma şi Veneţia (sec. XVI), sunt cele mai importante centre în care înfloreşte cu 
deosebire arta Renaşterii. 


În arta Renaşterii ia avânt pictura (în ulei), întrebuințată ca principal mijloc 
decorativ pentru împodobirea interiorului bisericilor, pe când sculptura este cultivată 
mai departe ca o artă independentă de arhitectură. 


Autoritatea Bisericii nu mai îndrumă activitatea meşterilor constructori şi decoratori, 
ca în romanic şi gotic, ci vointa, personalitatea şi fantezia artiştilor se manifestă liber şi 
nestingherit, în alegerea planurilor şi a formelor constructive, a subiectelor şi a 
temelor sau motivelor decorative etc. De aici rezultă mai întâi o varietate infinită a 
planurilor, a formelor arhitectonice şi decorative şi deci greutatea de a stabili un tip 
uniform sau general, ideal sau normativ, al bisericilor Renaşterii şi, al doilea, 
caracterul laicizat sau păgânizat (lipsit de orice spirit religios sau bisericesc) al unora 

din aceste monumente, mai ales în ceea ce priveşte pictura lor murală, în care se 
răsfaţă chipuri de divinităţi păgâne, figuri mitologice (fauni, nimfe, sibile şi satiri) sau 
chipuri umane pline de sănătate, robusteţe şi uriaşe (adesea chiar nuduri), care exaltă 
frumuseţea carnală, trupească (ca în Capela Sixtină a Vaticanului, din Roma). 


Din Italia, stilul Renaşterii s-a răspândit mai întâi în Franţa, apoi în Spania şi 
mai târziu în Germania şi Austria, pierzând însă treptat din puritatea şi fineţea 
formelor originale, dezvoltate în patria lui (Italia). 


Caracteristicile generale ale stilului Renaşterii 


Arhitecţii Renaşterii renunţă la sensul vertical al catedralelor gotice şi revin la 
ritmul orizontal al vechilor edificii creştine de tip bazilical. Într-adevăr, în arhitectura 
stilului Renaşterii predomină linia orizontală, a stilului clasic, combinată însă cu linia 
curbă din bizantin şi romanic. 


În construcţia bisericilor, planul este foarte variat: circular, dreptunghiular, ca 
un paralelogram, cruciform, etc. Punctul de plecare al bisericilor de tip Renaissance e 
bazilica cu trei nave, având navele laterale boltite (bolți semicilindrice, en berceau) şi 
cu cupolă centrală (hemisferică sau ovală) pe nava mediană. Planul bazilical se 
apropie însă de cel cruciform (cruce greacă, cu braţe egale), prin modificarea 
transeptului şi a dimensiunilor navelor, pentru a da cât mai mult spaţiu şi cât mai 
multă lumină interiorului, chorul dintre altar şi naos (transept) se lățeşte, nava 
centrală se măreşte, iar cele laterale se îngustează cât mai mult, fiind împinse tot mai 
spre zidurile laterale de nord şi de sud. În interior, ornamentaţia e mai fină şi mai 
delicată, utilizându-se mai mult pictura. 


În centrul edificiului domină o singură cupolă, de mari dimensiuni, la susţinerea 
căreia contribuie întreaga substructură (Jomul, caracteristic bisericilor Renaşterii). Ea 
e supraînălțată pe un scurt tambur circular şi străpunsă de deschizături sau ferestre 
numeroase, pătrate (încheiate în arc rotund), ovale sau circulare, care dau lumină 
multă în interior. 


Frumusețea exteriorului rezultă din întrebuinţarea placajului de marmură sau 
de faianţă albă şi colorată, cu care sunt acoperite fațadele zidurilor. 


Dispar contraforţii şi arcurile butante. La fațada principală, care constituie 
centrul de atenţie al meşterilor decoratori, predomină turnul central (nu cele laterale, 
ca în gotic). 


Stilul baroc 


De la spaniolul barrueco (scoică sau perlă neregulată) — adică neregulat, bizar, 
ciudat sau curios — numit şi stilul iezuit (fiindcă a fost cultivat şi răspândit mai ales de 
călugării iezuiţi), este denumirea care se dă de obicei fazei avansate a Renaşterii, aşa 
cum a evoluat această artă în Italia, unde «stilul baroc» s-a născut şi s-a dezvoltat mai 
mult, ca o reacţie religioasă împotriva caracterului profan al Renaşterii, reacţie 
patronată şi dirijată de conducerea Bisericii catolice, care urmăreşte pe de o parte să 
purifice arta Renaşterii de excesele ei laicizante şi păgâne, iar pe de alta să 

impresioneze, să zguduie sufletele credincioşilor şi să le atragă, prin forme şi 
ornamente bogate şi fantastice, utilizând arta ca un mijloc de luptă împotriva 
protestantismului (de aceea stilul baroc e numit şi stilul Contra-Reformei). 


Barocul domină arta italiană până spre sfârşitul secolului XVIII; din Italia s-a 
întins şi în Franţa, Germania, Austria, Ţările de Jos, Spania şi chiar în Răsărit (Rusia). 


Caracteristicile generale ale stilului. 


Barocul e de fapt o dezvoltare şi amplificare a formelor clasice din Renaştere, 
cu amănunte şi tendinţe noi: edificii colosale ca proporţii şi cu înfăţişare dramatică, 
faţade fastuoase cu frontoane modificate în diverse sensuri, turnuri duble, cupole 
înalte şi diforme, clădiri-anexe frumos împodobite, ferestre de forme neregulate etc. 
Navele colaterale dispar aproape cu totul. În decorația picturală se renunţă la temele 
profane şi păgâne (nudurile şi tipurile mitologice); în schimb, ornamentaţia se 
îmbogăţeşte excesiv cu motive în formă de încolăcituri şi volute, cu coloane răsucite 
în formă de spirală, cu figuri fantastice. Liniile drepte se îndoiesc, formele ovale se 
arcuiesc şi iau forme din ce în ce mai sinuoase, suprafeţele netede dispar cu totul sub 
povara de ornamente. Edificiile devin mai mult pretexte pentru decor sau 
conglomerate de ornamente dintre cele mai variate şi mai bizare. În interior 
impresionează risipa de aur, argint, brocart, mătăsuri şi tapiţerii bogate, mobilier 
bogat şi luxos. 


Stilul rococo 


Faza ultimă a barocului, din a doua jumătate a secolului XVIII poartă în 
general denumirea de Stil rococo (de la franțuzescul rocaille, scoică), adică rotund, 
încărcat, împopoțonat, numit în derâdere şi stilul perucă (Das Aufgebauschte). Se 
naşte tot în Italia, ca o exagerare a barocului, dar e transplantat în Franţa, unde e 
cultivat de preferinţă în epoca regilor Ludovic XIV şi Ludovic XV (aproximativ 1700- 
1770); de aceea e numit uneori şi stilul Louis XIV sau Louis XV. Creează mai mult 
opere laice (palate), dar şi câteva biserici care se disting prin eleganţă, decor bogat şi 
rafinat, de un gust feminin. Liniile drepte sunt înlocuite prin curbe, cercul cu ovalul. 
E o artă feminină, de un gust senzual, în care artiştii pun accentul pe amănuntele şi 
rafinamentul decorului; arhitectul devine de fapt un decorator. 


În arta rococo-ului, libertatea, fantezia şi capriciul personal al artiştilor se 
manifestă, ca şi în Renaştere, din ce în ce mai liber şi mai fără frâu, dând viaţă la 
edificii din care a fost izgonit orice spirit religios şi care capătă înfăţişări din ce în ce 
mai profane, semănând foarte puţin a biserici. 


Neo-clasicismul 


Ultimul aspect pe care îl ia Renaşterea târzie în arta Apusului poartă 
denumirea de Neo-clasicism sau academism. Născut în sec. XVIII («secolul filosof» sa 
«al luminilor»), sub influenţa filosofiei şi a literaturii iluministe germane (Lessing, 
Goethe, Klopstok, Herder) şi a studiilor de arheologie clasică (săpăturile de la 
Pompei), neo-clasicismul se manifestă ca un curent de excesivă admiraţie pentru arta 

clasică păgână şi de reîntoarcere la liniile ei simple şi clare, ca o reacţie împotriva 
formelor bizare şi artificiale, în care barocul şi rococo-ul înecaseră puritatea formelor 
iniţiale ale Renaşterii, din secolele XV şi XVI. Se caută deci a se înlătura nu numai 
inovațiile baroce şi rococo, ci şi înnoirile care nu consunau cu cele antice. Se revine la 
linia dreaptă, care predomină în tot edificiul, se renunţă la volutele şi încovoieturile 
sau sinuozităţile formelor decorative de până aici, păstrându-se numai coloanele 
răsucite (în formă de spirale). Pe de afară bisericile de stil (neo) clasic seamănă cu 
nişte temple antice, greceşti sau romane, cu coloane. 


Anexele 


a.) Baptisteriul. Adunarea duminicală în vederea săvârşirii euharistiei era cel 
mai important act de cult pentru primi creştini. Acest lucru însă nu se putea face 
decât în prezenţa celor botezați, pentru că doar ei au acces la “masa Domnului”. Din 
acest motiv botezul are un rol capital pentru Biserică. Evenimentul botezului era trăit 
cu entuziasm şi bucurie de întreaga comunitate care participa “in corpore” la acest 
moment festiv. 


Primele locuri de botez au fost, cu siguranţă, cursurile naturale de apă şi 
casele particulare dotate cu terme. Odată cu trecerea timpului au apărut spaţii special 
destinate botezului şi care au dobândit forme tot mai elaborate fiind amplasate în 
imediata vecinătate a bisericilor de care se legau uneori prin coridoare, facilitând 
trecerea neofiţilor din baptisteriu în biserică pentru participarea la Liturghie. 
Construcţia, prin formă şi orientare, avea un bogat simbolism teologic»: “rotonda”, 
construcţie antică de origine funerară, amintea că botezul este «moarte şi înviere cu 
Hristos»; “octogonul” avea o trimitere cu un pronunţat caracter eshatologic amintind 
de “ziua a opta”, ziua naşterii în veşnicie; “pătratul” amintea că tot pământul este al 
Domnului, că «evanghelia se va propovădui la toată făptura», în cele patru laturi ale 
pământului. 

În centru se afla bazinul cu apă în care catehumenul cobora câteva trepte; 
după botez ieşea pe latura opusă. Bazinul avea dimensiuni variabile (2-5 m. în 
diametru; 1,40 m. în adâncime). Uneori baptisteriul era frumos decorat cu fresce sau 
mozaicuri cum sunt cele de la Ravena. Uneori, pe coridorul ce lega baptisteriul de 
biserică se afla o altă cameră — consignatorium. Aici neofiţii primeau mirungerea de 
la episcop, înainte de a fi conduşi în biserică pentru a primi euharistia. 


b.) Schevofilachion-ul.  (oxevopiaxtov,  diaconicum, vestiarium, 
secretarium) era spaţiul, alipit de cele mai multe ori clădirii bisericilor, în care se 
păstrau cărţile, veşmintele. Cu timpul au fost incorporate arhitecturii de bază a 
bazilicilor formând două absidiole alăturate absidei altarului. 


c.) Sălile catehumenale (karnxovueveia). Acestea erau mai întotdeauna în 
legătură cu baptisteriile, serveau ca săli de exorcizare a catehumenilor. Cu timpul s- 
au transformat în adevărate şcoli catehetice cum sunt cele din Alexandria şi 
Cezareea Palestinei. Unele dintre ele au reuşit cu timpul să-şi formeze adevărate 
biblioteci. 

Cu timpul, alături de primele biserici, s-au mai adăugat şi alte construcţii care 
să satisfacă exigenţele unui cult într-o dezvoltare continuă. Dintre acestea amintim: 
aghiasmatarele, aşezăminte de ocrotire socială, case de oaspeți (mai ales pe lângă 
bazilicile recunoscute ca centre de pelerinaj), clopotnițe, etc. 

Cursul XI 


MISTAGOGIA SPAŢIULUI SACRU 
ÎN TEOLOGIA BISERICII ORTODOXE 


a. Templul spiritual 


Sf. Pavel şi zidirea Bisericii spirituale 


b. Simbolismul antropologic al Bisericii 


(Dionisie Areopagitul; Maxim Mărturisitorul; Gherman al Constantinopolului; Noi 
interpretări creştine ale spaţiului liturgic: Stăniloae, Panofsky, S. Dumitrescu); 


In secolele următoare aceste modificări structurale ale spaţiului sacru şi a 
teologiei legate de ele se vor amplifica influențând cultul care va perceput şi ca o 
lucrare mistico-istorică. 


Bibliografie: 


e Hani, Jean, Simbolismul templului creştin, în Horea Bernea, Mapa Crucea, p. 33- 
38 


e Ratzinger, Joseph, Lo spirito della Liturgia, San Paolo, 2001, 51-110 
e Palade, Mihaela, O posibilă Erminie arhitecturală, Bucureşti, Sophia 2004. 


SPAŢIUL SACRU" 
Augustin loan 


“Ephiphaneia has to do with appearing, visibility 
being the evidence for existance: epiphaneia is 
visible surface, and testifies to coming-to-light.” 
Indra Kagis McEwan (1997, 88) 


În Biblie, unul dintre cele mai semnificative momente de după Geneză se 
referă nu atât la abilitatea fiului lui Adam de a funda oraşe în care nu avea cine locui 
deocamdată!, cât la un vis a cărui urmare este un gest ziditor?. lată acest fragment 
veterotestamentar în întregime: 


“10. lar lacov ieşind din Beer-Seba s-a dus la Haran. 11. Ajungînd la un loc, a 
rămas să doarmă acolo, căci asfinţise soarele. Şi luînd una din pietrele locului 
aceluia şi punîndu-şi —o căpătii, s-a culcat în locul acela. 12. Şi a visat că parcă era o 
scară, sprijinită pe pămînt, iar cu vîrful atingea cerul; iar îngerii lui Dumnezeu se 
suiau şi se pogorau pe ea. 13. Apoi s-a arătat Domnul în capul scării şi I-a zis: “Eu 
sînt Domnul, Dumnezeul lui Avraam, tatăl tău, şi Dumnezeul lui Isaac. Nu te teme! 
Pământul pe care dormi, ţi-l voi da ţie şi urmaşilor tăi. 14. Urmaşii tăi vor fi mulţi ca 
pulberea pămîntului şi tu te vei întinde la apus şi la răsărit, la miazănoapte şi la 
miazăzi, şi se vor binecuvînta întru tine şi întru urmaşii tăi toate neamurile 
pămîntului.15. lată, eu sunt cu tine şi te voi păzi în orice cale vei merge; te voi 
întoarce în pămîntul acesta, şi nu te voi lăsa pînă nu voi implini toate cîte ţi-am 
spus”. 


16. lar cînd s-a deşteptat din somnul său, Iacov a zis: “Domnul e cu adevărat în 
locul acesta şi eu n-am ştiut!” 17. Şi spăimîntindu-se lacov, a zis: “Cit de înfricoşetor 
(sic!) este locul acesta! Aceasta nu e alta fără numai casa lui Dumnezeu, aceasta e 
poarta cerului!” 18. Apoi s-a sculat Iacov dis-de-dimineaţă, a luat piatra ce şi-o 
pusese căpătii, a pus-o stilp şi a turnat pe vîrful ei untdelemn. (sublinierea mea) 19. 
Iacov a pus locului aceluia numele Betel, căci numai înainte cetatea aceea se numea 
Luz. 20. Şi a facut lacov făgăduinţă zicînd: “De va fi Domnul Dumnezeu cu mine şi 
mă va povăţui în calea aceea, în care merg, eu astăzi, de-mi va da pîine să mănînc şi 
haine să mă îmbrac, 21. Şi de mă voi întoarce sănătos la casa tatălui meu, atunci 
Domnul va fi Dumnezeul meu. 22. lar piatra aceasta, pe care am pus-o stilp, va fi 
pentru mine casa lui Dumnezeu şi din toate cîte îmi vei da tu mie, a zecea parte o 
voi da ţie” (s.m.) (Facerea 28, 10-22) 


Dormind în pustie “la un loc” ales doar pentru că, asfinţind soarele, trebuia să se 
oprească undeva, lacov visează că exact în acel loc (şi, subînţelegem, prin chiar ţeasta 

lui străpunsă de vis, devreme ce, ne relevă profunzimea - probabil involuntară — a 
traducerii: “s-a culcat în acel loc” sublinierea mea, A...) se deschide cerul: îngerii urcă 
şi coboară chiar pe acolo, apoi însuşi Dumnezeu se arată “în capul scării”. Mai 
înainte de orice, trebuie remarcat cât de “eliadesc” este spaţiul sacru al poveştii 
noastre, perfect camuflat în profan. Anonim şi lipsit de trăsături care să-l evidenţieze, 
adresa lui geografică este “la un loc” şi alegerea lui de către Iacov pare aleatorie. 
Eliade însuşi arată că este nevoie de un semn pentru a distinge că acolo este un 
spaţiu sacru, iar “când nu se manifestă nici un semn în împrejurimi, el este provocat” 
(Eliade, 1992, 27). 

Suntem aici atât de departe de acel “loc mândru” cerut de Alberti pentru aşezarea 
unui templu, un loc “vizibil din orice direcţie” (Leon Battista Alberti, 1988, 195). Se 
nasc atunci în raport cu situarea spaţiului sacru două întrebări la care fragmentul nu 
răspunde: 

a) este lacov un agent al descoperirii Spaţiului sacru (Ss)? Adică: este el atras în mod 
inconştient către acel loc datorită faptului că însuşi este un ales şi, deci, dotat probabil 
cu o sensibilitate specială de a intui unde se află dintotdeauna un loc de tăria Ss, chiar 
dacă neştiind să explice cum o face (“Domnul e cu adevărat în locul acesta şi eu n-am 
ştiut!”)? Subînţeles în această întrebare este faptul că descoperirea acestui Spaţiu 
sacru şi prezenţa lui acolo sunt două lucruri diferite: Spaţiul sacru există 
“dintotdeauna/deja” acolo, sau, oricum, la scara fiinţei umane, precede devoalarea 
prezenţei sale în lumea noastră. 

b) A doua întrebare urmează dacă nu suntem siguri de răspunsul primeia: nu 
cumva zeul binevoieşte să instituie, ca prerogativă a puterilor sale, “un loc”, oricât de 
umil şi de insignifiant ar fi acesta, şi, arătându-se unui supus ales de 
EI, instituie Spaţiul sacru şi ne retrage astfel orice şansă de a putea “descoperi” ? In 
subtextul acestei a doua întrebări este faptul că instituirii de către zeu a Spaţiului 
sacru îi corespunde în timp “descoperirea” lui de către cel ales să o facă; că, deci, 
Spaţiul sacru “începe”, are o origine temporală şi că nici o configuraţie geografică şi 
spaţială nu este mai favorabilă decât alta pentru înfiinţarea lui. Or, odată descoperit, 
dincolo de orice discuţie despre natura şi începuturile lui, acest “canal” de 
comunicare — pe lângă care muritorul de rând a trecut până atunci fără să îl poată 
intui — trebuie făcut vizibil într-un fel pe care acelaşi muritor care ar mai parcurge 
apoi pustia să-l înţeleagă ca nefiindu-i caracteristic ei. Spaţiului sacru, odată localizat, 
decupează din contingent locul situării sale. 

lacov decide aşadar să ridice un monument, să lase o urmă şi, mai mult, să 
îndeplinească un ritual de instaurare, care este, de fapt, deopotrivă un gest de 
umilitate şi de entuziasm. Umilitate pentru că, orb ziua, a ignorat până atunci 
caracterul aparte al acelui loc. Entuziasm pentru că în sfârşit, chiar dacă accidental, 
chiar dacă în somn, orbirea lui a luat sfârşit. Dacă vor (mai) dori de acum înainte să 
menţină vizibil în această lume respectivul loc sacru, oamenii nu au decât să întreţină 
respectivul monument, sau, şi mai bine, să-l amplifice; el le va aduce astfel aminte, de 
fiecare dată când vor trece pe acolo, prin vizibilitatea sa diferită de prezenţa pustiei, 
împotriva căreia stă, că sunt în proximitatea unei “găuri de vierme”, a unui canal de 
comunicare cu cerescul. Dacă însă vor uita să îl întreţină şi, deci, să îşi aducă aminte, 

vizibilitatea acelui “accident” fericit se va estompa: pietrele ridicate împotriva uitării 
se vor reaşeza în pustie şi locul se va reîntoarce în chaos. 


Definiţii şi critica termenilor 

Povestea se opreşte deocamdată aici. Pentru a înainta trebuie introduşi şi 
comentaţi termenii-cheie cu care textul operează. Ce este aşadar sacrul şi ce este 
spaţiul sacru? O bună idee în astfel de circumstanţe este să ne îndreptăm către secţia 
de referinţe a unei biblioteci şi să consultăm câteva dicţionare bune, lămurind în 
proces şi etimologia cuvântului căutat. Le Petit Robert (1993) are o definiţie 
“teritorială” şi comparativă a sacrului, în acelaşi timp însă limitată la spaţiile tabu- 
izate: “Care aparţine unui domeniu separat, interzis şi inviolabil (prin opoziţie cu cel 
care este profan) şi face obiectul unui sentiment de reverență religioasă” (2018) şi 
enumeră ca edificii sacre sanctuarul şi templul. Or, nu toate Spațiile sacre sunt 
domenii cu desăvârşire separate, interzise; spaţiul bisericii creştin-ortodoxe, 
bunăoară (dar comparaţia este de extins şi la temple egiptene sau budiste), este — 
parcurs de la vest către est — o succesiune de limitări a numărului celor care pot 
pătrunde în el, cu cele mai severe rezervate altarului, dar nici acela nu este un “spaţiu 
inviolabil”. A lega sacrul de interdicțiile folosirii înseamnă a-i da un înţeles mult prea 
restrictiv şi, mai ales, în contradicţie internă cu chiar exemplele de Spaţii sacre date 
de dicţionar. 

The Oxford English Reference Dictionary (1996) ne oferă o variantă mai rezervată: 
sacru este ceva “exclusiv dedicat sau apropriat (unui zeu sau unui scop religios). b. 
sfinţit prin asociere religioasă. C. în legătură cu religia; folosit în scopuri religioase” 
(1270). Dicţionarul restrânge sensul sacrului la asocierea cu religia şi, mai ales, nu 
defineşte un teritoriu al sacrului, ci unul al dedicării (consacrării) ca sacru de către 
om, în relaţie cu ritualurile propriei religii. 

Mult mai ferm (şi, în comparaţie cu precedentele, mai puţin “precaut” în 
analogiile pe care le face, The Concise Oxford Thesaurus — A Dictionary of Synonyms ne 
spune care sunt, în engleză, sinonimele adjectivului “sacru”: “a sacred place holy, 
blessed, blest, hallowed, consecrated, sanctified  (...) sacrosanct, inviolable, 
unimpleachable, invulerable, protected, defended, secure, safe, unthreatened” (699), 
având ca antonime: “profane, secular, temporal”. Din antonime, prin ricoşeu, 
deducem că Spaţiul sacru nu este doar un tip aparte de spaţiu, extras din teritoriu, ci 
şi extras din timp şi, deci, din istorie. Şi DEX-ul autohton limitează întreaga problemă 
a sacrului la religie; ne mai oferă doar alternativa “sfinţit”, aşadar nu lămureşte cu 
nimic mai mult decât dicționarele anterioare chestiunea. 

The Oxford Dictionary of English Etimology (1992) ne oferă şi originea 
cuvântului: latinescul sacrare: a consacra, a dedica unei divinităţi, cu sacer ca adjectiv : 
consacrat, sfânt; sancire, sanctus (781). Verbe echivalente în limbile romanice: franceză 
— sacrer, portugheză — sagrar, italiană —sacrare. 

Rudolf Ott instituie de timpuriu în cartea sa Das Heilige — Liber das Irrationale in 
der Idee des Gottlichen und sein Verhăltnis zum Rationalen (germ.1926, rom.1992) 
termenul de numinos pentru sacru, prin care doreşte să dea seama despre necesara 
prezenţă a zeului şi să arate dintru bun început că acest concept, această categorie 4 

priori (1992, 165) de interpretare şi evaluare “ce nu există, ca atare, decât în domeniul 
religios” (12). Efectul  cutremurător,  înfricoşător, fascinant al  sesizării 
acestui mysterium tremendum (20-34); energia şi majestas (puterea absolută) asociate cu 
manifestarea lui şi colosalul, care deja îl descrie în termeni spaţiali — cu toatele sunt 
consecinţe ale manifestării numinosului în lumea noastră. 

In descendența lui Ott, nuanţând sensibil discuţia — după treizeci de ani de la 
cartea acestuia - Eliade este cel care introduce în cartea saSacrul şi 
profanul (germ.1957, rom.1992) câteva definiţii standard ale sacrului şi ale spaţiului 
sacru care vor permea ulterior întreaga sa operă, dar care sunt deja de găsit în 
formulări anterioare în studiul său românesc despre alchimia babiloniană. 
Sintetizând cele spuse de Eliade, vom reţine că sacrul este acelganz Andere, 
neasemănătorul, radical-Celălaltul: alteritate absolută care incumbă pentru a se 
prezenta aici, o realitate de alt ordin, o ruptură şi o irumpere în realitatea “de jos”: 
“prima definiţie ce se poate da sacrului este aceea că se opune profanului” (1992, 13). 
Sacrul se arată ca hierofanie, care dintr-o dată face ca obiectul oarecare să fie în 
acelaşi timp “altceva, fără a înceta să fie el însuşi” (14); or, cum hierofania implică şi 
ea un loc al irumperii sale, spaţiul sacru devine primul element care ajută la 
definirea, apoi la devoalarea, în cele din urmă la instituirea spaţiului sacru. 

Modul în care este folosită în cele ce urmează sintagma “spaţiu sacru” încearcă 
să descrie de aceea întregul proces de proiecţie în lumea noastră a ceva situat cu totul 
“altundeva” şi care este “complet altceva”, sau “cu totul Altul”: sit al unei alterități 
radicale, absolute, care apare în această lume o dată, cu o anumită frecvenţă sau care 
şi-a stabilizat un canal de comunicare între “diferitele niveluri cosmice” (Eliade). De 
ce, dacă Spaţiul sacru este un loc al epifaniei, nu folosesc atunci sintagma “loc 
sacru”? Dacă revizităm înapoi în timp indicaţiile spaţiale pe care le dă Eliade la 
momente diferite ale operei sale cu privire la siturile sacrului, observăm că mereu se 
vorbeşte despre ceea ce pare să fie mai degrabă componente ale unui spaţiu — centru, 
axă, osie, ombilic, munte, vatră. Se înțelege că, după ce a fost folosită futuristica 
expresie “gaură de vierme”, care presupune o localizare punctuală în spaţiu, dar şi 
posibilitatea unei treceri dincolo, nu se poate limita discuţia care urmează doar la o 
suprafaţă. Sacrul este o calitate de profunzime a spaţiului, o profunzime verticală a 
cărei proiecţie este locul. 

Spaţiu sacru este aşadar, pentru Eliade, un temei al discontinuităţii calitative 
care se opune spaţiului profan, omogen şi neutru (a se observa aici similitudinea 
dintre gândirea despre spaţiu a lui Heidegger şi aceea a lui Eliade); spaţiul sacru este 
fundaţie şi punct fix a vieţii oamenilor, loc însemnat printr-o evidentă hierofanie (de 
felul celei văzute de lacov) sau doar printr-un semn neliniştitor pentru lumea 
profană care, dacă nu apare singur, poate fi provocat, aşa cum am văzut deja; în 
această provocare putem observa o suspendare a regulilor “logice” ale lumii profane, 
pentru a lăsa să acţioneze, aparent randomizat pentru cei “de jos”, alegerea zeului, 
care apoi este marcată. Eliade insistă ulterior asupra spaţiului sacru definit printr-un 
centru iradiant (omphalos, axă, munte, altar). 

Pentru că studiul lui Eliade este exemplar şi în multe privinţe încă valid, într-o 
parte a doua a acestui text mă voi concentra doar asupra spaţiului sacru ale cărui 

atribute fizice sunt vizibile şi anume asupra celui ce este definit mai cu seamă, dacă 
nu chiar exclusiv, prin limitele sale: lucus(păduricea sacră) şi, prin ordonarea 
acesteia, Raum (spaţiu pregătit în vederea aşezării unei tabere), încercând să arăt 
acolo cum sacrul “difuz” al cuplului filial lucus-Raum îngăduie face loc şi ipotezei 
centrale a acestui text, conform căreia spaţiul sacru există şi ca traiectorie în spaţiul 
lis/nomad, nu doar ca loc fix, stabil şi definitiv. 

De asemenea, arăt în studiul de caz despre “luminiş” cum locul stabil, al 
aşezării, consacrat întru stabilitatea sa, este aproape întotdeauna finalul unei 
traiectorii de migraţie; cu alte cuvinte, nici spaţiul sacru şi, ulterior, nici locul unei 
aşezări cu un grad oarecare de permanenţă nu sunt date dintru bun început, ci 
descoperite la capătul sau pe parcursul unei deplasări. Mobilitatea precede 
stabilitatea în istoria aşezărilor şi, ulterior, o dublează, pentru a deveni, în timpurile 
cele mai recente, din nou o ipostază privilegiată a locuirii/dizlocuirii şi chiar a 
spaţiului sacru. După ce am aflat că nici măcar planeţii nu sunt din naştere blocaţi în 
atracţia lor către centrul sistemului solar, ci că au ajuns la traiectoriile actuale după 
migrații care le-au consfințit forma şi deplasarea (Renu Malhotra “Migrating Planets” 
în Scientific American, sept.1999, pp.46-53), nici asocierea spaţiului sacru cu ideea de 
dinamică nu mai pare atât de dramatic opusă celei tradiționale, central-statice. 

Eliade este însă evident — într-o opoziţie Heidegger vs Deleuze — de partea 
stabilităţii, a fixării prin consacrare a spaţiului sacru: “atunci când instalarea nu mai 
este provizorie, ca la nomazi, ci permanentă, ca la sedentari, ea implică o hotărâre 
vitală ce angajează existenţa întregii comunităţi” (33-4), deşi acceptă cel puţin pentru 
locuinţă că ea este sanctificată “oricare ar fi structura unei societăţi tradiţionale” (50). 
Aşa se face însă că şi exemplele lui Eliade par a fi dintre cele care arată mai degrabă 
finaluri de traiectorie, capete de migraţie: scandinavii care defrişează Islanda, 
cuceritorii unui loc deja locuit (31), dervişii musulmani (27), triburi germanice şi, 
desigur, lacov însuşi. 

Ce observăm din aceste definiţii date mai sus sacrului şi Spaţiului sacru, care îl 
găzduieşte, aplicate la povestea lui Iacov? Că unele definiţii de dicţionar se limitează 
a defini sacrul ca fiind o calitate transferată, conferită de om către obiect, spaţiu sau 
loc: o recunoaştere a ceva ca fiind sacru. De asemenea, că se referă nu la momentul 
descoperirii de către lacov a locului aceluia, dăruit cu excepţionale proprietăţi, ci la 
momentul consacrării lui ca Loc sacru. Un loc nu este sacru decât în măsura în care şi 
după ce este afirmat/confirmat ca Loc sacru. Doar acţiunea omului (în doi 
timpi:descoperire şi consacrare) asupra lui îi preschimbă statutul, îl izolează din spaţiul 
nemărginit şi oarecare şi, aşa cum am văzut, îl suspendă din istorie. Or, există un 
interval care precede consacrarea, în care lui lacov i se revelează “un loc”, ca fiind 
sacru. Ar părea, potrivit dicţionarelor, că, devreme ce devoalarea sacrului este un 
privilegiul al celor puţini, este mai înţelept să ne lăsăm ghidaţi exclusiv de aceştia şi 
să afirmăm ceea ce ne este la îndemână: pentru muritorul de rând, nu este altă cale 
de a se situa în spaţiul sacru, de a-l vedea, decât consacrarea lui ca sacru de cei care 
posedă acest dar al revelaţiei. 

Definiţiile centrate pe consacrare par a sugera o slăbire a semnificației 
Spaţiului sacru: la limită, orice este sacru dacă şi numai dacă este consacrat; sfinţirea 

pare să ţină piept oricărui dubiu cu privire la calităţile care au dus la alegerea acelui 
loc ca sacru mai înainte de a-l consacra. Dar această rezervă de a numi 
sacrul qua sacru, pe care o punem pe seama rigorilor uneori excesive ale lingvisticii, 
poate să ridice problema gestului voluntar şi eronat, al instituirii aleatorii, prin 
manipularea virtuţii de a consacra spaţii ca Ss, de care cineva care o posedă (căruia i- 
a fost încredințată) poate abuza - şi unii o fac. 

Definiţiile de dicţionar anterioare nu ne previn asupra posibilităţii — care este 
un hybris — de a instaura, grăbit, false locuri sacre şi, de asemenea, de a ne lăsa lipsiţi 
de apărare în faţa unei asemenea posibilităţi. Căci nu este la îndemâna oricui să 
devoaleze, să facă vizibile asemenea situri ale sacrului, nici să le consacre ca atare; 
dar cu atât mai precauţi trebuie să fie cei cărora le-a fost încredinţat, în descendență 
cristică şi apostolică, acest privilegiu, de a nu greşi ori de a nu abuza de el. Or, atunci 
când pare evident că aceştia o fac, care sunt strategiile pe care le putem implica în 
apărarea noastră? Ar trebui să o putem face, întrucât în Spaţiul sacru, pe teritoriul şi 
în paza sa ne adăpostim. 

Pentru a sintetiza cele spuse până acum şi pentru a preciza termenii discuţiei 
care urmează: spaţiul sacru este compus dintr-un loc al deplierii evenimentului 
epifanic, dar şi din aura spaţială situată pe verticală — axa calitativă a spaţiului — din 
“tunelul” în a cărui dinamică se află legătura care uneşte ceea ce este “jos” cu ceea ce 
se află “sus”, sau, mai general, “dincolo”. Ss este atunci locul proiecției, razele de 
proiecţie şi aura evenimentului care este proiectat. Ierusalimul este un exemplu 
standard de Spaţiu sacru: el este proiecția mundană a lerusalimului ceresc şi “există” 
numai împreună cu acesta. In termenii unei teorii a ideilort, Spaţiul sacru ar fi 
teritoriul pe care îl ocupă “copia”, dar şi spaţiul — oricât de greu de imaginat ar fi 
acesta în termeni fizici — dintre aceasta şi “idee”. 

Templul este un exemplu de Spaţiu sacru standard: el conţine, descompus în 
“factori primi”: 

i) un teritoriu pe care orice lăcaş de rugăciune îl ocupă; 


ii) un spaţiu interior, sacralizat prin “contaminarea” sa de prezența 
(Numelui) Domnului INLĂUNTRU, la consacrare (sfințire); 


iii) un model transcendent (Templul din lerusalimul ceresc) a cărui 
proiecţie cât mai fidelă se doreşte (sau ar trebui) să fie; 


iv) un canal de comunicare verticală între “original” şi “copie”, pe care 
ritualurile celebrate în templu se presupune că îl ţin deschis; în cazul 
bisericii, acest canal este privirea ochiului divin care inspectează Spaţiul 
sacru?. 


Spaţiu sacru: Loc public - Spaţiu privat 


“The site should be on an eminence conspicuous enough for 
men to look up and see goodness enthroned and strong enough 
to command the adjacent quarters of the city.” 

Aristotel, Politica, 133 la 28-30, trad. Barker 

“The place should be such as to have epiphaneia so as to see 
goodness fulfilled and strengthened, so that the regions of the city 
might come to be.” 
Trad. a aceluiaşi fragment de I.Kagis McEwan (1997, 88) 


Citatul din Aristotel în traducerea Barker ales drept cel dintâi motto pentru 
această secţiune a textului a fost interpretat de Irad Malkin ca fiind o dovadă a 
faptului că în antichitate, aşa precum va îndemna şi Alberti aproape un mileniu mai 
târziu, alegerea unui sit pentru construcţie (în speţă, a unui templu) se făcea pe baza 
caracteristicilor sale deosebite (aici, preeminența), care îl recomandau ca fiind un loc 
ales. Dimpotrivă, comentariul şi traducerea fragmentului aristotelic făcute de Kagis 
McEwan (al doilea motto) insistă nu pe atribute spaţiale speciale ale locului 
(suprafeţei) unde are loc epifania, ci pe prezenţa zeului ca fiind motivul alegerii 
respectivului loc pentru construcție. 

Cele două interpretări vin dinspre două tradiţii ştiinţifice diferite. Primul 
autor este arheolog şi, folosindu-se de traduceri existente ale textelor greceşti ca fiind 
date, îşi construieşte argumentul bazându-se pe corectitudinea acestora. Autorul al 
doilea vine dinspre filologie clasică şi chestionează fiecare sens al termenului 
original; deci, schimbând traducerea, oferă interpretări noi ale chiar textului în cauză. 

Ceea ce ne interesează aici este că fiecare dintre cele două interpretări 
răspunde la întrebarea: “cum este ales sau găsit spaţiul sacru?”, sugerând existenţa a 
două clase diferite de teritoriu natural pe care îşi găseşte aşezare spaţiul sacru: 

1) cel vizibil diferit în datele sale fizice de vecinătăţile sale; 

2) acela căruia doar abilitatea celor aleşi îi poate arăta localizarea şi întinderea, 
deoarece altfel aparenţa sa fizică nu îl recomandă ca diferit de spaţiul profan. 

Primul tip, cel în care tărâmul sacrului este vizibil (şi) prin trăsăturile sale 
fizice, geografice, este la rândul său definibil în două feluri: la) prin limitele sale 
(“luminiş”) şi 1b) prin centrul său (omphalos, axă, arbore, munte). 

Evidenţierea celei de-a doua clase de teritorii pe care îşi face loc spaţiul sacru 
presupune instituirea prin gestica celui care îl descoperă a unuia sau a ambelor tipuri 
descrise în prima clasă. Locul sacru de felul celui descoperit de lacov are nevoie de 
aducere în vizibilitate publică, de gesturi inaugurale: marcarea centrului sau/şi a 
limitelor sale exterioare. 

A instaura un oraş pe teritoriul sacrului însă, indiferent de clasa în care se află 
situat teritoriul respectiv, presupune înfiinţarea ritualică a ambelor semne (marcarea 
limitelor şi a centrului), indiferent dacă acestea pre-există sau nu în acel loc. Cu alte 
cuvinte, caracterul de loc sacru, precedând aşazarea în vederea locuirii, este “blocat” 
în vizibilitate prin ritualurile de marcare a limitei, centrului şi a geometriei interioare 
a teritoriului astfel “salvat” (Heidegger). 

Avansez următoarea ipoteză: spaţiul sacru este modul esenţial sub care se 
prezintă teritoriul pe care îşi fac loc/din care îşi extrag substanţa atât Locul public, cât 
şi Spaţiul privat. Construirea pe tărâmul epifaniei este un fapt. Locuirea se situează 
astfel pe teritoriul sacrului. In raport cu felul în care le-am definit pe acestea din 
urmă, afirm că: 

i) Spaţiul sacru este o formă anterioară de teritoriu pro-pus jocurilor 

vizibilităţii; atributul de a fi sacru al spaţiului le precede pe cele ale 
Locului public şi pe cele ale Spaţiului privat; apariţia dipolului Loc 
public/Spaţiu privat presupune ante-prezenţa unei forme de spaţiu 
sacru în acel loc sau în proximitatea lui. 


ii) Ulterior, după instaurarea acestor doi termeni, Spaţiul sacru negociază 
- slăbind-o — presupusa dihotomie dintre ele. 


iii) Spaţiul sacru, readus ritmic în prezenţă prin intermediul ritualului, este 
o formă absolut necesară de menţinere în timp, de auto-reproducere, a 
celor două aspecte ale spaţiului socializat. Spaţiul sacru trebuie fixat, 
stabilizat şi, ulterior, rememorat ritmic pentru a-şi păstra rolul de 
suport, de substrat, al spaţiului socializat€. 


iv) Memoria aşadar (colectivă sau individuală), ale cărei monumente 
(urme-cenotaf) sunt trasate/ ridicate pe loc ca urmare a unor ritualuri de 
fundare, refacere ciclică, despărţire, revizitare — este motorul principal 
de sus-ţinere a Spaţiului sacru ca teritoriu al sacrului. Aceste urme sau 
cenotafuri fixează şi rânduiesc în jurul lor/în lăuntrul lor spaţiul ca 
întrepătrundere de teritorii ale vizibilității. 


v) La limită, astfel de Locuri publice semnalizate de către monument ca 
situri ale memoriei pot fi (şi au fost, de-a lungul istoriei) identificate (şi) 
ca Spaţii sacre. Situl unei bătălii - un eveniment major, de natură să 
consacre un Loc public — poate deveni teritoriul găzduirii unui templu. 
In definitiv, ne avertizează Heidegger, statuia zeului (care este chiar 
zeul însuşi) este închinată acestuia de către biruitor (Heidegger, 1995, 
67). Nu altfel a procedat, bunăoară, Ştefan cel Mare consacrând locurile 
publice al bătăliilor sale ca spaţii sacre prin construirea de biserici pe sit 
sau în amintirea acestui eveniment”. Spaţiul sacru amprentează mai 
bine memoria colectivă decât un monument ridicat în Locul public şi, 
deci, este “mai eficient” decât acesta în a “conserva”, pliată în Spaţiul 
sacru, amintirea respectivului eveniment excepţional şi unic. 


Desigur, am inferat la început pe marginea textului biblic, construind două 
scenarii diferite asupra a ceea ce se va fi întâmplat după plecarea celui care a 
descoperit (şi sensul aletheic al termenului nu trebuie să ne scape, în lumina a ceea ce 
va urma) un Spaţiu sacru. Fragmentul din Biblie la care fac referire este încă o dată 
semnificativ pentru înţelegerea 1) a naturii Spaţiului sacru, 2) a “originilor” sale fizice 
şi temporale (i.e. a modului în care el ni se prezintă, se face pe sine sau este făcut 
aprehendabil în lumea noastră, mod care presupune un început); 3) a mecanismelor 
prin care Spaţiul sacru “face priză” la spaţiul organizat de om, fiindu-l anterior 
acestuia; şi, în fine, 4) a relaţiilor care se stabilesc între Spaţiul sacru şi Locul public, 
respectiv între Spaţiul sacru şi Spaţiul privat. 

Întrebarea este dacă, în interiorul dipolului Loc public/Spaţiu privat există 
inter-regn — teritorii în care franjele celor două moduri de a amenaja spaţiul să 
interfereze. Argumentul meu este că, după instaurarea unei localităţi şi, în timp, a 

unei aşezări, Ss slăbeşte presupusa dihotomie dintre Loc public şi Spaţiu privat. 
Sacrul permează şi informează ambele forme de înspaţiere a evenimentelor 
instaurate de vizibilitate. EI este — sub aspectul spaţialităţii sale — fie absenţă fertilă în 
raport cu excesul de prezenţă sălbatică din care se decupează (Lichtung ca luminiş 
văzut ca lucus: pădurice sacră în textului lui Amoroso), fie, dimpotrivă, afirmaţie 
(exclamaţie?) într-un peisaj definit prin absenţa atributelor, a reperelor fizice, ca 
anomie (pustia, deşertul din exemplul dat la început). 

Spaţiu sacru este în orice caz un loc ex-pus inspecției divine, aflat aşadar, cum 
spune Heidegger (care astfel îl şi orientează): “sub cer” (1995, 180) şi anume rămas 
“dinaintea divinilor”. Pentru aceştia, Spaţiul sacru este un loc pro-pus, aşezat aşadar 
în faţa lor, dedesubtul cerurilor. Atât Locul public, cât şi Spaţiul privat îşi pot afla 
sălaş în Spaţiul sacru. Locul public se poate configura oriunde: locul de bătălie este 
ales nu în virtutea sacralităţii sale şi totuşi el este un loc public. Dar o precizare se 
poate face: locurile publice stabile, cele în care evenimentul se întâmplă cu 
regularitate şi este probabil chiar ritualizat, presupune pre-existenţa unui Spaţiu 
sacru ca argument tare pentru înspaţierea pe/în el sau în relaţie directă cu el a 
evenimentelor de întâlnire, negociere, schimb şi decizie, toate bazate pe vizibilitate 
reciprocă şi care, ele abia, definesc un Loc public stabil. Acestea fiind spuse, putem 
nuanţa afirmaţia lui Heidegger, care ne spune că “muritorii locuiesc în măsura în 
care salvează pământul” (181), în măsura în care nu doar îl extrag dintr-un pericol 
(cel al haos-ului lipsei de atribute), continuă filosoful, ci l-ar şi “elibera întru esenţa 
proprie” (181). Locuirea muritorilor ca ocrotire a tetradei constă aşadar “în salvarea 
pământului, în primirea cerului, în aşteptarea divinilor, în călăuzirea muritorilor” 
(181). 

Coroborată şi cu exemplul templului din “Originea operei de artă”, afirmaţia 
de mai sus şi întreaga ei argumentaţie din “Construire, locuire, gândire” ne conduc la 
a face următoarea afirmaţie: sălaşurile pe care le fac muritorii pentru a locui, ocrotind 
tetrada, sunt cu toatele situate pe tărâmul spațiului sacru. Nu orice construcţie este 
localizată în Spaţiul sacru, dar orice “construire care îngrijeşte creşterea” (179) se află 
pe teritoriul sacrului şi, la limită (i.e. în templu), îl face pe acesta în mod explicit 
vizibil. Din nou, altfel: locuirea în sens heideggerian (i.e. a face loc fiinţei, ocrotind-o 
spre a şi atinge esenţa) este o locuire în intensitatea spaţiului sacru. 

Am vorbit despre intensitate: ea este posibilă — ne spune Heidegger şi, pe 
urmele lui, o repetă toţi teoreticienii fenomenologi ai arhitecturii, o verifică istoricii 
religiilor şi antropologii — pentru că Spaţiu sacru este (de)limitat. Templul grec 
amintit de Heidegger “închide în sine figura zeului şi în această ascundere el o face 
să emane, prin sala deschisă a coloanelor, în spaţiul sacru.” (65) Mai mult, “datorită 
templului, zeul este prezent în templu” (65), afirmaţie care pare să confirme peste 
milenii, înțelepciunea evreilor care şi-au “stabilizat” prin Templu trecuta 
impredictibilitate a apariţiei şi prezenţei lui lahve în mijlocul lor. Umplerea de către 
expresia divinității a întregului spaţiu al templului dovedeşte că acesta era necesar ca 
receptacol/cupă: a sacrului; mai mult, drept “cutie de rezonanţă”, amplificând 
efectele prezenței zeului: “Această prezenţă a zeului este, în sine însăşi, desfăşurarea 
şi delimitarea spaţiului ca fiind unul sacru” (65). 

Şi atunci, în ce fel slăbeşte Spaţiul sacru dihotomia care ameninţă să se 
instaleze între deschidere (Locul public) şi claustru (Spaţiul privat), cum stabilizează 
Spaţiu sacru fuga spre semnificaţia lor extremă? Locul public este cel care 
stabilizează, administrându-l în durată prin ritual şi, deci, prin păstrarea în 
vizibilitate a atributului de a fi sacru al Spaţiului sacru: “Locul admite tetrada şi o 
ordonează” (189). “Sistematizarea” înseamnă aşadar o optimizare, o “situare în 
deschis” a intuitului loc sacru. Nu poţi să instaurezi un loc sacru dacă nu eşti un ales 
— insist asupra a ceea ce am spus la început — dar îi poţi ameliora vizibilitatea publică. 

lar gestul imediat următor acestei “îndreptări” (einrichtet este tradus ca 
“ordonare” la pag.189), al acestei aproprieri şi acomodări a Spaţiului sacru este acela 
al luării sale sub ocrotire: “locul este o pază (Hut) a tetradei, sau, cum spune acelaşi 
cuvânt, un Huis, un Haus, un loc al găzduirii” (189). După ce a fost acomodat (sau 
după ce, mai precis spus, a fost apropriat astfel încât muritorii să îi poată suporta 
prezenţa), spaţiul sacru (de)vine “Acasa” sălăşluirii. Locul (pe care îl descrie cel mai 
bine întinderea sa) devine un spaţiu intern/interior (Hut), descris de jur-împrejurimea 
sa, de faptul că poate conţine şi, adăpostind, poate ocroti. Pe tărâmul spaţiului sacru 
şi doar aici devine locul ex-punerii publice singurul propice oferirii de adăpost. Aici 
se reîntemeiază, desprinsă de slaba (şi, deci, criticabila) întemeire lingvistică, legătura 
dintre locuire şi vecinătate. Controlându-mi, prin zidire, modul în care mă expun 
(sau nu) vizibilităţii celorlalţi, dar păstrând, prin fenestrarea casei, controlul meu 
vizual cel puţin asupra teritoriului imediat proxim, eu terasez Locul public în folosul 
propriei ocrotiri, îi modific atributele astfel încât, situat pe teritoriul său, să îl 
constrâng, prin controlul pe care îl exercit asupra porțiunii pe care o locuiesc, să 
devină Spaţiu privat. Locuirea este aşadar, în siajul gândirii lui Heidegger, exclusiv 
locuire întreolaltă pe un teritoriu insular, pro-pus şi sus-ținut de sacralitatea sa. 

Ritualizarea experienţei Spaţiului sacru tot Heidegger o adăposteşte în aparent 
neînsemnata sa gospodărie din Pădurea Neagră (i.e. în locuința vernaculară 
ţărănească par excellence). In insistența cu care filosoful vorbeşte despre unitatea 
tetradei descoperim prezenţa cotidiană, ţesută în domesticitate, a sacrului: “[casa] n-a 
uitat colţul închinat Domnului din spatele mesei comune, a rînduit în odăi locuri 
sfinţite pentru naştere şi pentru «arborele morţilor»— aşa se cheamă acolo sicriul — , 
prefigurând astfel pentru toate virstele vieţii, sub un unic acoperiş, tiparul mersului 
lor prin timp” (191-2). Colţul icoanelor şi al candelelor, al rugăciunii, este aşezat în 
partea opusă a intrării unde se află situat observatorul, aşadar în profunzimea 
spaţiului privat, întreţesut cu acesta. 

Fiecare eveniment al vieţii este înspaţiat într-un context sacru: teritoriul 
domesticităţii este sfinţit (aşadar sacrul este din nou invocat, rechemat să iasă la 
suprafaţă din profunzimea/înălţimea din care veghează) prin succesive ritualuri — cel 
de alegere a locului casei, cel de sfințire la terminarea casei, botezul, cununia, 
moartea, rugăciunile zilnice la diferite ore ale zilei, înainte şi după mese. Aceste 
ritualuri se petrec cu ritmicităţi variabile, dar au cu toatele un scop similar: 
reînvestirea cu sacru, sau, mai corect spus, reamintire a prezenţei acestuia, invocare a 
stabilităţii caracterului sacru al locuirii. 

De-teritorializarea spaţiului sacru. 
Spaţii sacre dizlocate, mobile. Disposable sacred spaces? 


Să încercăm acum să asamblăm la loc cele spuse până cum, în lumina textelor 
citate, a dicţionarelor şi a opiniei unor cercetători de felul lui Eliade şi Ott sau a 
filosofilor de felul lui Heidegger despre Spaţiul sacru şi să conferim o minimă 
coerenţă teoretică întregului, după care să ne întrebăm dacă rezultatul la care am 
ajuns este mulţumitor. 

Principala calitate a spaţiului sacru este evidenţiată de localitatea sa. El este 
local, punctual distribuit în (raport cu) spaţiul fizic. Nu teritoriul în ansamblu, ci zone 
privilegiate (aşadar rare) ale sale pot fi sacre; cu atât mai rare fiind cele identificate de 
om ca atare. Sacrul nu este un atribut molar al spaţiului, ci unul molecular. In ciuda 
ubicuităţii privirii divine, sub inspecția căreia, am zice, ar trebui situat întregul 
teritoriu terestru şi spaţiul fizic în integralitatea sa, pare că există doar “răsuflători” 
prin care sacrul se revarsă în lumea noastră. Lucrul acesta, aplicat modului în care 
culturile vechi privesc spaţiul, l-a explicat îndeajuns Eliade şi, anticipez, el pare să fie 
opozabil conceptelor contemporane, mai cu seamă celui deleuzian despre spaţiul 
neted, al nomazilor. Acolo unde dorim să stingem o dihonie presimţită între public şi 
privat, Foucault este cel care instaurează o alta. “Desanctificării teoretice a spaţiului” 
(Foucault, 1986, 23), petrecute în secolele al şaptesprezecelea şi al optsprezecelea, el îi 
opune ceea ce Carey numeşte “o supravieţuire refractară” (1998, 299) a “prezenţei 
ascunse a sacrului” (Foucault, 1986, 23). Această perpetuare a unui “spaţiu deplin 
gravid de calităţi şi probabil, de asemenea, deplin fantasmatic” (23) Foucault o vede 
situată tocmai, prin altele de acelaşi tip, în dihotomia Lp/Sp, în “spaţiul familiei 
versus spaţiul social” (23). In tensiunea opoziţiei dintre locuri perfect disjuncte, 
gestul nesigur al traversării diferitelor spaţii pare să şadă însă nu sacrul în sensul 
prezenţei/presimţirii divinilor, ci sacrul în înţelesul său de “uncanny”, de 
neliniştitoare incomprehensibilitate. 

În cele ce urmează însă, aş dori să deschid Spaţiul sacru şi către forme ale sale 
mai puţin stabile şi deloc anistorice, către forme deschise pe de o parte instabilității 
(ba chiar dinamicii) şi, pe de altă parte, evansecenţei. De la bun început, aş insista pe 
faptul că atât spaţiul sacru identificat de Iacov, cât şi cel descris de Deleuze&Guattari 
sunt de găsit ambele pe teritoriul pustiei. Dar dacă marcarea locului unei epifanii, 
rememorarea acesteia prin ritualuri pe acel loc ales sunt elementele care desenează 
un astfel de Spaţiu sacru stabil, nomazii îşi au şi ei asemenea puncte privilegiate, 
repere pe drumul migraţiei. Ritualul se desfăşoară la intervale mai ample de timp, 
care ţin de ritmul, de pulsaţia transhumanţei, de insecuritatea momentului întoarcerii 
în acel loc. Dar în mare parte monumentul şi/sau urma-cenotaf care se deplasează 
împreună cu cel care migrează suplineşte acest dor de stabilitate a memoriei. De 
altfel, cu excepţia Atenei, oraşele-state greceşti antice au apărut “prin construirea de 
sanctuare extraurbane de către populaţiile migratoare” (Kagis McEwan, 89), ceea ce 
verifică încă o dată nu doar ipoteza sacralităţii ca o condiţie prealabilă a fundării unei 
aşezări, ci şi pe aceea, pe care o vom aprofunda în discuţia despre “luminiş”, care 
priveşte “instabilitatea” originară a aşezărilor văzute nu ca date atemporale, ci ca 

destinaţii ale migraţiilor sau ale colonizărilor. 

Reprezentările sacrului, de felul icoanelor, sunt la locul lor în templu, dar pot 
exista şi “la purtător”, pe traseul deplasărilor acestuia. Din ce în ce mai mult, 
reprezentările sacrului şi chiar spaţiile consacrate, sfinţite, nu mai sunt limitate doar 
la biserică şi la casă. Tripticul, pliat, poate fi luat asupra cuiva şi depliat pe un loc de 
popas; icoanele mici, din cele care sunt de găsit în portofele, pe computerul de la 
locul de muncă şi pe bordul autoturismelor - toate sunt astfel de amintiri ale 
sacrului, deteritorializate şi recontextualizate de fiecare dată altundeva, atunci când 
privirea şi rugăciunea li se adresează. O vizită la Mânăstirea Cernica impresionează 
azi nu doar prin farmecul locației, cât prin numărul impresionant de autoturisme noi 
care sunt aduse la sfinţit. Dincolo de hilarul imediat al situaţiei, faptul că trebuie 
recuperat (sau consacrat) ca Spaţiu sacru, chiar dacă mobil mi se pare a fi una deloc 
amendabilă, chiar dacă ea demonstrează (contribuind la) diminuarea stabilitaţii, a 
localităţii “tradiţionale” a Spaţiului sacrus, proces la care de altfel consimte cu 
ingenuitate şi clerul. 

Dar spaţiul sacru însuşi poate fi deteritorializat după trebuinţă, pare a ne 
spune micul covor de rugăciune pe care orice musulman îl depliază sau derulează şi 
îl aşterne oriunde îl prinde ora rugăciunii orientate către Mecca. Prin acest gest 
minimal, spaţiul sacru — evanescent — este limitat ca apariţie în timp şi ca localitate de 
durata şi situarea în spaţiu a respectivei rugăciuni. 

Cortul vizitelor papale şi via regia care duce către el au arhitectură mereu 
îndrăzneață; ar merita în sine un studiu asupra calităţilor lor estetice ca spaţii sacre 
efemere. De altfel, însăşi dinamica poziţiei şi a orientării altarului în biserica catolică 
de după Conciliul Vatican II dovedeşte şi ea slăbirea localităţii Spaţiului sacru 
tradițional: de la extrema estică, slujind către est (i.e. către Dumnezeu), în centrul 
bisericii slujind către enoriaşi (i.e. lor). Chiar şi bisericile ortodoxe, extrem de severe 
odinioară în orientarea lor cu altarul către est, se construiesc astăzi, din înalte raţiuni 
urbanistice, în felurite alte poziţii, mergând până chiar la o rotire de nouăzeci de 
grade faţă de est. 

În alte culturi, problema devenirii în timp a unui astfel de Spaţiu sacru, deci 
problema istoricităţii sale, pe care una din definițiile de început i-o nega, îşi găseşte 
Chiar şi ea exemple privilegiate: templul de la Ise (Japonia) este refăcut cu o 
periodicitate remarcabil de strânsă (15 ani), mereu din lemn şi întotdeauna şi după 
acelaşi proiect. Templul însuşi se mută astfel alternativ de pe o locaţie pe alta 
(învecinate), după ce refacerea celeilalte ipostaze a sa s-a terminat de construit. Nu 
sunt echipat cu suficiente cunoştinţe asupra culturii japoneze spre a comenta acest 
exemplu. Cu toate acestea, aş insista pe ceea ce pare să fie un pattern comun: sacrul 
locuieşte un sit, iar nu (în chip exclusiv) o anume ipostază prin care trece acesta şi îşi 
păstrează, chiar şi în proces, stabilitatea, dacă locul este folosit din nou şi din nou 
pentru reiterarea caracterului sacru al locului. Numai abandonarea lui alungă sacrul, 
nu şi refacerea adăpostirilor — trecătoare — ale acestuia. 

Nu doar bisericile neoprotestante par să vadă orice loc în care te rogi ca unul 
propice acestui gest şi, deci, potenţial sacru. Criza de biserici de după 1989 şi, 
înlăuntrul lor, de spaţiu a scos nu de puţine ori în exterior sau chiar a mutat în alte 

locuri ceremoniile religioase. Acum aproape toate bisericile ortodoxe mai vechi îşi 
ridică şi un foişor în curte pentru slujbele la care numărul credincioşilor se dovedeşte 
insuficient spre a mai fi conţinut în ceea ce tradiţional (şi exclusiv) s-a considerat a fi 
Spaţiu sacru. Pentru biserica greco-catolică, situaţia s-a dovedit a fi chiar mult mai 
dramatică. Un episod la care am fost martor mi s-a părut a fi revelator în această 
privinţă: la Sighetu Marmaţiei, în 1995, o liturghie greco-catolică se ţinea nu în 
biserică, ci afară; şi nu oriunde, ci chiar în fața monumentului ostaşului sovietic. 
Umorul negru pe care o asemenea localizare îl sugera era de fapt o dramă care se 
consuma în faţa ochilor mei, dar era, de asemenea, semnul unei schimbări de 
mentalitate, o de-limitare a Spaţiului sacru tradiţional, în sensul de a-l face mai 
cuprinzător, mai puţin “inviolabil” şi “interzis”, cum ni-l descria la început 
dicționarul. De fapt, aşa cum experienţa vizitelor în SUA mi-a dovedit-o, aproape 
orice teritoriu pare să poată fi recuperat ca (sau folosit în loc de) spaţiu sacrul, 
mergându-se până la folosirea unui aceluiaşi lăcaş de cult de două denominaţii 
diferite (ortodocşi/luterani în Queens, NY sau în Rochester, NY). 

Şi de ce nu ar face-o? Doar de-localizarea sacrului şi re-teritorializarea sa de-a 
lungul unei traiectorii de migraţie îşi are expresia cea mai lămuritoare în modul în 
care cuvântul divin, scris pe tablele legii, este deplasat împreună cu evreii de-a 
lungul exodului, pe un traseu sinuos şi îndelung care uneşte o “origine” - Muntele 
Sinai — de o destinaţie “finală” — Sfânta Sfintelor din Templul ierusalimitan. In tot 
acest răstimp, sacrul este prezent, distribuit am zice, nu mulţumită unui loc fix, ci 
unei localizări relative la poziţia evreilor înşişi: chivotul şi lahve însuşi erau tot 
timpul cu ei: în mijlocul lor (i.e. în faţa/deasupra lor). Spaţiu sacru este aici traiectorie, 
nu loc. 


Monument, cenotaf, memorial, sau despre “locuri aproape-sacre” 

Întâlnim însă asemenea fracturi în spaţiul neted, sub forma memorialor de la 
locul unui accident mortal. Fireşte, nu toate monumentele fac vizibil un loc sacru, nu 
toate marchează, precum cel instituit de lacov în deşert, epifanii. Prin urmare, nu 
toate interesează economia textului de faţă. Dar mecanismul instaurării şi, mai ales, 
cel al perpetuării acestor memorialuri invocă dacă nu explicit, atunci oblic sau măcar 
în subtext, prezența sacrului. Trimit cititorul interesat la un text legat de 
monumentele temporare: “Mourning in Protest — Spontaneous Memorials and the 
Sacralization of Public Space”, de Harriet F.Senie, din revista Harvard Design 
Magazine (toamna, 1999), cu precizarea că este în primul rând o încercare de 
acomodare în context social al problemei acestor “monumente spontane” şi 
“perisabile”, de felul celui care s-a instaurat la intrarea în Pasajul Alma de la Paris, în 
proximitatea locului accidentului prinţesei Diana. Asemenea aglomerări de mesaje 
de doliu, de dragoste sau de protest la un loc sunt o formă “vernaculară” de 
instituire, prin marcarea fizică, a unui loc de un tip aparte: cel al dispariţiei violente a 
cuiva. 

Un mormânt în care sunt îngropate obiecte personale ale celui mort 
“altundeva” şi al cărui loc de veci real nu poate fi localizat sau accesat (un câmp de 
bătălie, un mormânt comun sau nedescoperit încă dintr-un lagăr, un înecat sau un 

dispărut fără urmă în accidente aviatice neelucidate, precum Antoine de Saint- 
Exupery) este un astfel de monument-cenotaf. Că este vorba însă despre un 
monument-cenotaf “moale, un sit al memoriei imediate, o dovedeşte stingerea lor în 
timp pe de o parte şi extinderea lor şi la alte evenimente decât cele legate de moartea 
violentă: la Seattle în zona portului pentru iahturi personale (care acolo, în Marina, 
pentru că mulți locuiesc pe iaht, au adrese cu “străzi” şi “numere”) am văzut în 1993 
un astfel de memorial dedicat lui Elvis Presley, care va fi acostat vreodată acolo. 
Caracterul de eveniment memorabil petrecut pe acel loc este unul diluat, câtă vreme 
nu este semnul unei jertfe. 

Astfel de monumente-cenotaf sunt slăbite încă şi mai mult de imprecizia 
localizării lor. Mormântul este un monumentum (inclusiv etimologic), devreme ce 
acolo se află rămăşiţele celui decedat. Dar, situat — pentru bune motive de securitate a 
circulaţiei — lângă tunelul Alma şi nu în tunel, chiar pe locul accidentului, 
memorialul-cenotaf al prinţesei Diana se vede astfel slăbit de două ori în localizarea 
sa, devreme ce ştim că, oricum, moartea propriu-zisă nu a avut loc exact acolo, ci la 
spital şi, în plus, că asemenea memorialuri temporale s-au dezvoltat spontan şi în alte 
locuri, asociate pentru alte motive cu prințesa (porţile de la Kensington Palace de 
pildă). Monumentul-cenotaf încearcă de asemenea să rezolve problema nelocalizării 
unei morți, a absenței unui loc precis de plângere a celui dispărut. 

Despărțirea între locul morţii şi locul îngropării şi marcarea amândorura pare 
să afecteze doar drumurileii; alte situri ale morţii violente nu sunt la fel de intens 
marcate. Tristeţea şi bocetul trebuie localizate, direcționate către un loc fix, care, 
captându-le, le şi condensează. Traseele deplasărilor noastre, tocmai pentru că sunt 
teritorii ale instabilității şi pentru că sunt slab tatuate cu semne ale prezenţei umane, 
situate undeva între două civitas (la extremităţi) şi haos (de o parte şi de alta), fac 
cumva necesare, prin tocmai slaba semnalizare a umanizării lor, asemenea repere ale 
memoriei, al căror formă superioară este troița. Amintirea celui astfel dispărut este 
astfel situată (stabilizată) şi aici (în cimitir) şi acolo (în marginea şoselei, unde el sau ea 
şi-au găsit sfâşitul); mai precis spus, această amintire este situată pe traseul care 
uneşte, tensionându-le pe fiecare din ele, cele două forme de localitate. Primul este 
un spaţiu al trupului, celălalt un loc al sufletului. 

Cimitirul este un teritoriu stabil, care, prin proximitatea lui în raport cu civitas, 
îngăduie ca ritualul să poată fi performat cu regularitate, în vreme ce locul 
accidentului este adeseori, mai cu seamă după trecerea unei perioade mai mari de 
timp şi mai ales dacă este departe de mormânt, vizitabil şi, prin urmare, vizitat, doar 
în trecere, la intervale mari de timp. Dar există, desigur şi situaţii inverse, atunci când 
cenotaful se află în proximitatea locuinţei şi deci în postura cea mai privilegiată 
pentru a atrage performarea ritualului, în vreme ce mormântul “real” (aşadar cel care 
conţine cadavrul) este îndepărtat, inaccesibil sau necunoscut (câmp de bătălie, lagăr 
de concentrare). 

Opoziția nu intervine aşadar, între o viziune localizantă a Spaţiului sacru şi 
cea fluidă a spaţiului neted, decât atunci când pe teritoriul sacru sau în proximitatea/ 
împrejurul lui se organizează premisele Spaţiului privat, ale unei aşezări cu oarecare 
durată în timp. Prezenţa locuirii pe Spaţiul sacru îl desparte pe acesta de orice 

posibilă recuperare în spaţiul lis. Astfel definit, ca teritoriu (făcut?) sacru în vederea 
oferirii de locuire, Spaţiu sacru devine sinonim cu Raum. Insist: nu faptul că pe/în 
Spaţiul sacru se întâmplă înspaţieri ale vizibilităţii reciproce care fac ca acolo să se 
instituie un Loc public, ci aşezarea (i.e. stabilizarea) în vederea locuirii este cea care 
desparte Spaţiul sacru de spaţiul neted. Spaţiul neted are şi el asemenea situri sacre, 
unde performarea ritualului aduce cu sine şi locul public. Spaţiul neted nu conţine 
însă aşezări cu un oarecare grad de permanenţă în jurul/pe teritoriul Spaţiului sacru. 
Făcându-şi tabără, nomadul nu se aşează, ci se opreşte din mers. Tabăra nu este o 
localitate, ci un popas, o slabă imprimare a traseului migraţiei, care, chiar dacă 
repetată, nu se stabilizează. 

Construirea bisericilor succesiv pe un acelaşi loc ales explică fenomenul de 
sedimentare, de “arhivare” a sacrului prin intermediul memoriei locului (stabilitas 
loci al lui Cristian Norberg, Schulz capătă astfel o semnificaţie aparte în acest context): 
pare că niciodată nu este îndestulător de vizibil mirabilul spațiu şi atunci, din vreme în 
vreme, ajutat şi de degradarea bisericii celei vechi, câte un ctitor conştient de 
sacralitatea locului o accentuează, printr-o şi mai importantă prezenţă edificată, o 
prezenţă din ce în ce mai adecvată caracterului excepţional al aşezării sale. Să ne 
amintim că ştiinţa de a optimiza necontenit lăcaşurile sacre l-a pierdut pe Meşterul 
Manole: nu este în siguranţa cu care afirmă că poate oricând face o altă mânăstire, 
mai frumoasă, doar orgoliul autorului, ci şi recunoaşterea acestui caracter “evolutiv” 
al facerii de biserici. Nu e o problemă de opţiune, ci de necesitate: următoarea trebuie 
să fie superioară precedentei, într-o nesfârşită roată a adecvărilor zidirii la situl sacru 
pe care îl exclamă. In acest scop nu pare a fi precupeţit nici un efort: dimpotrivă, de 
îndată ce condiţiile sunt prielnice sau biserica precedentă a fost deteriorată, refacerea 
înseamnă cu necesitate şi o “ameliorare” a stării anterioare: dacă a fost făcută din 
lemn şi a ars, este “tradusă” în piatră şi, date fiind posibilităţile acestui material, 
mărită. 

Lucrul acesta a fost cu atât mai posibil cu cât noţiunea de “monument istoric”, 
aşadar de clădire stopată din devenirea sa, este una foarte nouă şi, în unele culturi 
încă permeate de tradiţiile care însoțesc zidirea (precum cea românească din zona 
rurală), încă neasimilată nici astăzi??. 


Concluzii 

In încheierea acestui excurs asupra spaţiului sacru, câteva concluzii par să 
recapituleze şi mai apăsat ceea ce am avut de spus: 

1. Spaţiul sacru este interfaţa dintre teritoriul neapropriat al naturii şi 
aşezarea umană. “Luminişul” lui Heidegger (Lichtung) devine astfel un caz 
particular de Spaţiu sacru, descris de Amoroso ca lucus a non lucendo, anume un 
Spaţiu sacru descris eminamente de limitele sale (pădurea violent neordonată); 
celălalt caz de Spaţiu sacru este “compus” dintr-un Loc sacru fixat/stabilizat de axa 
verticală a spaţiului. 


2. Spaţiul sacru există în postura stabilă, locală şi în aceea mobilă, de 
traiectorie (de pelerinaj, de pildă, sau de Exod). Un astfel de Spaţiu sacru este 

însemnat vizibil şi celebrat (templu, monument, cenotaf) sau este relegat dinamicii 
(chivot) şi/sau evanescenţei (memorial temporar). Dintre acestea, prima formă de 
Spaţiu sacru, cea înspaţiată într-un loc fix, este mai stabilă, întrucât ea are de partea 
sa memoria care îi reiterează, sedimentând-o şi astfel actualizând-o, poziţia. 


3. Templul este un exemplu privilegiat de astfel de Spaţiu sacru în care 
componentele sale de loc şi de spaţiu se confirmă şi se întăresc reciproc în însăşi 
sacralitatea lor. Templul este un loc “intoxicat” cu sacru, un loc al excesului de sacru, 
în care redundanţța prezenţei acestuia, a referinței la prezenţa sau natura sa constituie 
principiul organizării spaţial-volumetrice şi al celei decorative. 


4. Cu toate acestea, într-o localitate situată pe, în proximitatea, sau împrejurul 
unui Spaţiu sacru, al cărei teritoriu este aşadar informat de sacru, templul nu este 
singurul loc unde acesta iese în vizibil: casa este un alt astfel de Spaţiu sacru, situat 
chiar — într-o teorie “evoluționistă” ad-hoc - mai înaintea templului (nu în sens 
temporal, ci al imediateţei legăturii cu sacrul difuz al locului); templul se poate naşte 
din casă (a şi făcut-o de multe ori), în vreme ce schimbarea unei biserici “înapoi” în 
casă are încă un aer de excepţie cumva profanatoare (adăpost, azil, spital, conversie 
îndrăzneață astăzi!*). Informată suplimentar de teoria heideggeriană asupra naturii 
esenţiale a locuirii şi de cea a lui Eliade, relaţia dintre casă şi sacru continuă să pară 
una de reciprocă valorificare, indiferent de natura stabilă sau temporară a 
respectivului loc al locuirii. 


NOTE: 


1 Probabil, dată fiind singurătatea de atunci, Cain a făcut-o în felul în care Amfion, mai 
târziu, va fi zidit Teba? 


2 EI este invocat şi de Mircea Eliade în cartea sa din 1957 Das Heilige und das Profane (ediţia 
franceză Gallimard 1965), la pagina 26 din ediţia românească de la editura Humanitas, 
1992. 


3 Termen legat de spaţiu pe care l-a propus genul science-fiction pentru a rezolva o parte din 
dificultăţile temporale ale călătoriilor în spaţiu. “Gaura de vierme” este un loc privilegiat 
(sau un accident?) al spaţiului, un “anafor” prin care trecând, călătorul interstelar se 
trezeşte instantaneu (timpul este suspendat, sau mai degrabă implodat în sine, în 
interiorul găurii de vierme) într-o altă zonă a universului, semnificativ îndepărtată de 
prima. “Gaura de vierme” scurtcircuitează zone din spaţiu care altfel ar rămâne separate 
de durata prea lungă de parcurgere a distanţei dintre ele; a stăpâni mecanismul acestui 
anafor înseamnă a călători prin salturi majore dintr-o zonă în alta a spaţiului, folosind 
aceste “scurtături”. Unele episoade din Star Trek — seria The Next Generation, dar mai ales 
din seria Deep Space Nine — sunt construite în jurul acestui “personaj” straniu al spaţiului 
quadri-dimensional. “Gaura de vierme” este o catastrofă (în sensul în care este folosit 
acest termen în teoria omonimă) în spaţiu, pe care o folosesc pentru a evidenția 
discontinuitatea instaurată în lumea noastră de Ss, discontinuitate pe care Eliade a 
identificat-o în axis mundi, în arborele vieţii, şi este de găsit în expresii precum “buricul 

pământului”. 


+ Biblia este un teritoriu privilegiat al judecării practice, “in situ” a relaţiei dintre 
“original” /transcendent şi “copie”. 


> Insistența unor prelați şi oameni de cultură ortodocşi pe ideea că bisericile ortodoxe 
(autohtone) sunt mici deoarece în domesticitatea acelui Ss s-ar celebra cel mai bine 
simbolica locuire printre oameni a lui lisus limitează verticalitatea ascendentă şi 
transcendentă a Ss. Un efect similar îl putem constata şi în ceea ce priveşte insistența pe 
“sofianismul” spaţiului sacru ortodox, care, prin bolți şi cupole, ar răsfrânge înapoi/inspre 
sine, ca într-o perpetuă bandă a lui M5bius, spaţiul bisericii devenit spaţiu interior. Or, 
prezenţa lui lisus pictat în cupola care încununează turla nu este o “închidere a axei 
verticale”, astfel încât spaţiul să ricoşeze, curbându-se înspre sine; dimpotrivă, este o 
formă de a vizualiza în chip simbolic destinaţia axei verticale care leagă cele două 
destinaţii: aici (naos) şi acolo (cer). Bisericile catolice indică direcţia, dar par să lase deschis 
finalul ascendenţei, invitând la umilitate, dar şi la speculație. Ss al bisericii ortodoxe şi mai 
cu seamă cupola peste naos, aduc în vizibil, explicând-o vizual, componenta verticală a 
spaţiului, definind-o mai viguros ca linie de unire a două puncte clar definite şi nicidecum 
nu o curbează, învinsă, înapoi7. Elegant ca metaforă, “spaţiul sofianic” ar trebui, poate, 
relegat doar filosofiei culturii şi nu importat în practica arhitecturală. 


* Pentru detalii privitoare la monument şi la rolul său social apropiat de cel al Ss, vezi Cara 
Armstrong şi Karen Nelson în revista Architronic 
(www.saed.kent.edu/Architronic/v2n2.05, septembrie 1993) care tratează relaţia dintre 
“Ritual şi monument” în contextul prezenţei mitului: “Ritualul şi monumentul pot 
întrupa esenţa evenimentelor. Monumentele pot face loc (site) unei forme de permanenţă 
în peisaj şi imprima evenimente în memoria colectivă. Prin ritual, peisajul poate fi 
transformat într-un operator. Ritualurile condiţionează citirea monumentului şi a locului 
prin intermediul corpului şi prin memorie. Monumentele aduc aminte, avertizează şi 
suturează; ele oferă locuri publice pentru recunoaştere, strângere şi jelire.” 


7 Cu atât mai mult cu cât bătăliile se purtau mai cu seamă împotriva necredincioşilor, deci 
aveau caracter de “război sfânt”. Pe cale de consecinţă, victimele unui asemenea război 
pot fi asimilate martirilor, iar locul de bătălie cu un spaţiu potenţial sacru, sau sfinţit prin 
chiar acel eveniment. 


3 Cupa din “Fântâna romană” a lui C. F. Meyer , poem citat la pagina 60 şi cupa sacrificială a 
cărei descriere aminteşte atât de izbitor de golul din centrul roții, spre care se ordonează 
spițele, celebrat în Dao-de-King, sunt în mod evident la Heidegger metafore privilegiate. 


” Prin “localitate” nu înțeleg aici o aşezare umană — sensul comun al termenului — ci o situare 
locală, stabilă, aşadar pe o porţiune (de)limitată de spaţiu. 


1 Din nefericire, ctitorii de biserici ortodoxe mai cu seamă de astăzi, în frunte cu cei ai 
Catedralei Mântuirii Neamului, par să abuzeze până la frivolitate de această “slăbire” a 
semnificației spaţiului sacru. Orice intersecţie de drumuri, orice parc, pieţe alese pe 
criteriul mărimii şi al situării relative la centrul unei localităţi au fost şi sunt folosite ca 
topoi ai sacrului. Însumi proiectând şi urmărind ridicarea unui număr de lăcaşuri sacre 
ortodoxe, am fost de multe ori înfiorat de lipsa de sensibilitate a slujitorilor altarului faţă 

de această problemă. La Urziceni, bunăoară, din pricina unei decizii de ultim moment, 
biserica nu a mai fost aşezată pe locul sfinţit şi marcat de o cruce, acolo unde ar fi trebuit 
localizat altarul. Mă întreb dacă, în urma competiţiei pentru Catedrala Neamului şi a 
studiilor care s-au făcut după sfinţirea troiţei, va mai putea fi respectată chiar şi această 
ipostază a locului sacru (întărită de sărutul Papei)? Desigur, slujba finală de consacrare 
“remediază” în parte, mi se va răspunde, asemenea gafe, dar întrebarea rămâne: care sunt 
criteriile după care astăzi mai identificăm un loc ca fiind sacru? 


Unul dintre cele mai impresionante momente ale oricărei călătorii cu maşina între 
Dorobanţu (locul naşterii şi al primei călătorii) şi Hamcearca celorlalţi bunici ai mei era 
într-o vale care precede satul Horia. Acolo, pe marginea drumului, se afla (se mai află 
încă) crucea, înconjurată de un gard metalic, a domnului Cauc, un cunoscut al tatei din 
Măcin, mort undeva pe acolo într-o viitură în vremea inundaţiilor catastrofale ale anilor 
şaptezeci. De câteva ori am oprit chiar, însă acela devenise un reper esenţial al călătoriei. 
La fel, dar din alte motive, era un reper popasul Căprioara, aflat ceva mai în amonte de 
crucea respectivă şi unde, în rarele opriri (din nefericire pentru mine, care mă rugam în 
gând - cu un îndoielnic succes — pentru instituționalizarea lor la fiecare ducere şi 
întoarcere), primeam un suc şi şansa de a urca în ciudatele locuri de masă suite în arbori. 
Ambele erau “accidente” în monotonia călătoriei, care intensificau brusc, aducându-l din 
vreme în vreme în prim-plan, spaţiul înconjurător şoselei, care altfel se retrăgea 
insignifiant, ca peisaj, ca perete al unui tunel doar vag mai interesant, prin care am fi 
trecut. 


2 Trimit în acest context la două recente studii extrem de interesante: “Le cimetiere dans le 


Moyen Age latin. Lie sacre, saint et religieux” de Michel Lauwers (în Annales 5/1999) şi la 
“Modernism and the Zionist Uncanny: Reading the Old Cemetery in Tel Aviv” (în 
Representations 69/winter 2000). 


15 Pare greu de înţeles, inacceptabilă şi este vehement condamnată de la oraş (am făcut-o 


inclusiv eu) atitudinea cutăror săteni din Transilvania de a abandona biserica de lemn 
monument istoric şi de a construi una mai amplă, potrivit necesităţilor (sau a aspirațiilor, 
imaginii despre sine) respectivei comunităţi. Cu siguranţă, în “ignoranţa” lor desluşim şi 
această atitudine inocentă, “organicistă” asupra unei case, oricare ar fi ea, care este folosită 
atâta vreme cât este adecvată, după care este înlocuită. Dispariţia obiectului (token) nu 
înseamnă dispariţia locului sacru, care este din nou şi din nou reiterat. Atenţia trebuie 
aşezată asupra procesului, nu asupra circumstanţialelor (şi, în durata lungă, efemerelor) 
sale avataruri. 


1 A se vedea exemplele de conversii biserică— locuinţă pe care le-am oferit în Khora. 

A devenit un loc comun în zilele noastre ca ideile sau credinţele religioase să fie privite 
şi uneori chiar studiate dintr-o perspectivă unificatoare. Această viziune generală sau de 
ansamblu are fără îndoială avantajele ei, mai ales în epoca de deschidere cvasitotală în care 
trăim. O privire comparativă poate ajuta la o înţelegere mai uşoară a unor fenomene sociale, 
politice şi chiar religioase indiferent de timp şi spaţiu. Aceasta pentru că la baza societăţii 
umane stau o serie de principii fundamentale ce explică într-o oarecare măsură nuanțele de 
complementaritate şi similarităţile dintre diferitele contexte sociale şi religioase. Este 
binevenită prin urmare această viziune comparativă cu nuanţă oarecum inductivă. Ea 
aparţine însă numai marilor specialişti care ştiu să facă o analiză şi o diferenţă clară şi exactă 
între ceea ce este specific şi ceea ce este universal. 

Deseori când aprecierea se află în mâna unor persoane sau mai des organizaţii 
neavizate, dar entuziaste, pline de elan ecumenisto-globalizant asemănările şi identificările 
apar la tot pasul. Astfel aflăm că rabinul sau imamul sunt corespondenţii în mozaism şi islam 
a ceea ce este preotul în creştinism, că Dumnezeu Tatăl din creştinism poate fi identificat în 
islam cu Allah, Sfânta Treime cu triada hindusă: Brahma, Visnu, Siva (Irimurti), iar 
rugăciunea a inimii a monahilor isihaşti cu tehnicile asceţilor yoghini de depersonalizare. 
Treptat din similarităţile de suprafaţă iau naştere încercări de sinteză doctrinară, morală şi 
rituală, ajungându-se la apariţia unor curente eclectice şi sincretice ce se autoafirmă „religii” 
complete şi universale. 

Concepţia despre lăcaşul de cult din diferitele religii este şi ea antrenată în acest uriaş 
angrenaj: biserica, sinagoga, moscheea, templul hindus sau stupa budistă sunt pe rând în 
mod egal şi uniform: case a lui Dumnezeu, locuri de desfăşurare a cultului, de reuniune sau 
predicare a cuvântului având toate acelaşi scop clar şi precis. Lucrurile variază însă, trecând 
dincolo de accente relative, chiar între facțiunile şi confesiunile unei religii şi cu atât mai mult 
între religii ce deţin tipuri diferite de Weltanschauung. 


Lăcaşul de cult — spaţiu sacru 

Potrivit lui Lactanţiu termenul de religie ar veni de la vb. religo — are, prin acest termen 
desemnându-se legătura intimă, liberă şi conştientă a omului cu Dumnezeu. Această 
legătură este explicată teoretic de doctrină, dar este exteriorizată prin morală şi cult. Prin 
urmare cultul şi tot ceea ce ţine de el (comemorări, gesturi şi acte rituale, clădiri, etc.) este 
expresia legăturii empirice dintre om şi divinitate. Diferenţa aspectelor de cult şi ritual 
frapează totdeauna când se încearcă o cercetare comparată a religiilor, în primul rând pentru 
că este vorba de ceva vizibil. În ceea ce priveşte construcţia clădirilor sacre în religii diferite 
se pot observa la fel deosebiri conceptuale chiar când este vorba de stiluri arhitectonice 
similare. 

Există o serie de arhetipuri fundamentale şi simboluri universale, valabile pretutindeni 
în familia umană, ce se referă la localizarea, ontologia şi simbolismul spaţiului sacru (Mircea 
Eliade, Sacrul şi Profanul, p. 21-64). Astfel lipsa de omogenitate a spaţiului, scindat între 
aspectul său profan şi cel sacru, revelat de cele mai multe ori printr-o teofanie, consacrarea 
sa, care este de fapt o repetare simbolică a genezei cosmosului, ideea de centralitate a lumii 

locuite de o anumită societate religioasă ce se autocaracterizează ca fiind microcosmos, sunt 
idei care deşi se găsesc mai mult sau mai puţin în majoritatea religiilor, au fost valorizate în 
mod diferit. Unitatea lor fundamentală nu a dus la concepţii identice despre cosmos, despre 
consacrarea spaţiului sacru, sau despre existenţa omului într-un anumit context spaţial şi 
temporal. Influenţa diferitelor culturi, a evenimentelor sociale şi istorice şi-au pus amprenta 
în mod iremediabil asupra modului lor de interpretare şi înțelegere. Studierea fenomenelor 
ce au generat această segregare este imposibilă. Ceea ce putem analiza azi nu e decât 
rezultatul sau mai bine zis rezultatele acestui proces de valorificare a unor idei, ce aparţin în 
ultimă instanţă însăşi structurii conştiinţei umane. 

Lăcaşul de cult apare astăzi în marile religii ca un loc în care relaţia omului cu 
Dumnezeu şi comunitatea îmbracă un caracter privilegiat, chiar dacă nu totdeauna 
sacralitatea sa este subînţeleasă sau acceptată. 

Un criteriu al sacralităţii spaţiului cultic este pe lângă o anume consacrare rituală, 
funcțiunea şi rolul său în viaţa omului religios. Cultul desfăşurat în cadrul său apare ca o 
garanţie a prezenţei divine în el, deşi uneori această prezenţă este gândită doar la nivel 
simbolic, nu ca fiind reală. Dealtfel modul în care este gândită şi afirmată relaţia cu 
Dumnezeu în cadrul serviciului cultic, reală sau simbolică, are efecte şi asupra ideii de 
sacralitate a lăcaşului cultic. Se pot observa trecând peste graniţele religiilor şi confesiunilor 
deosebiri conceptuale radicale în ceea ce priveşte sacralitatea lăcaşului de cult: de la templul 
lui Solomon, în care prezenţa divină era efectivă, sub forma norului slavei divine (III Regi 
VIII, 10) şi a cărui sfințenie nu mai putea fi pusă în discuţie, până la casa de rugăciune sau 
adunare protestantă, în care prezenţa lui Hristos este declarată simbolică până şi în 
elementele euharistice! Construcţia şi arhitectura lăcaşurilor de cult este condiţionată de 
ansamblul acestor concepţii şi realităţi, de evoluţia şi stagnarea lor, cu alte cuvinte de factorii 
interni, la care abia ulterior se adaugă influenţa factorilor externi: stiluri arhitectonice, 
curente estetice, caracteristici geografice, etc.. 

Lăcaşul de cult nu apare deci pretutindeni ca un loc prin excelenţă sfânt chiar dacă 
importanţa sa spirituală este subînţeleasă, datorită rolului pe care-l are în viaţa comunităţii şi 
a individului. Ritualul de consacrare, care poate fi mai simplu sau mai complex, cu sau fără 
simbolism ne face să deducem ca şi cultul şi ceremoniile desfăşurate în el necesitatea şi 
valoarea sacralităţii sale în mentalitatea diferitelor societăţi religioase. La formarea unei 
imagini complete despre ceea ce înseamnă spaţiu cultic în marile religii contribuie apoi şi 
ansamblul unor noţiuni sau idei fundamentale prezente în fiecare religie: sfinţenia, 
cosmologia, relaţia cu Divinitatea, comunitatea, idealuri sociale şi religioase. 

Vom încerca o prezentare succintă a originii şi semnificației spirituale a lăcaşului cultic 
în marile religii. Prin mari religii se înţeleg: iudaismul, creştinismul, islamul, hinduismul, 
budismul. Această enumerare are un caracter convenţional şi nu valoric oferindu-ne 
avantajul de a observa similarităţile şi deosebirile dintre diferitele concepţii religioase asupra 
a ceea ce reprezintă spaţiul cultic (potrivit unor mentalități religioase ce aparţin unor sfere 
geografice diferite). 


Spaţiul sacru în iudaism 

Noţiunea de sfinţenie este strâns legată în iudaism de Dumnezeu, care este numit: 
„lahve cel Sfânt”, sau „Sfântul lui Israel”. Dumnezeu este sfânt nu numai în fiinţa Sa, ci 
sfinţeşte şi lucrurile, locurile sau persoanele care îi sunt consacrate, şi care devin la rândul lor 
sacre. 

Cu privire la sensul cuvântului „sacru”, la evoluţia şi semnificaţia sa în limbajul 

Vechiului Testament s-au scris numeroase studii. În ceea ce priveşte problema noastră este 
foarte important să subliniem nuanțele sale. Există astfel doi termeni folosiţi cu 
preponderență în cărţile cele mai vechi ale Sfintei Scripturi: qados (sfânt) şi qodes (sacru). 
Primul se referă la Dumnezeu (lahve) şi la anumite locuri şi spaţii sacre, iar cel de-al doilea la 
fiinţele şi lucrurile consacrate sau „rezervate” lui Dumnezeu: primii născuţi, personalul de 
cult, precum şi la numele divin sau la sabat, sacre prin natura lor. Deşi au o origine comună 
rădăcina „445 (kads) diferenţele de uz dintre cei doi termeni sunt evidente. 

Cuvântul qados are o nuanţă de transcendent, despărţit de lume, separat prin absenţa 
oricărei impurități, cu alte cuvinte un „dincolo” de lume din care se deduce clar sfinţenia. 
Mai mult el nu este deloc folosit când este vorba de animale sau lucruri ceea ce îi dă şi o notă 
etică, care se adaugă sensului de „despărţire” de lumea înconjurătoare, profană (E. 
Bertola, Le sacre dans les plus anciens livres de la Bible, in E. Castelli et al., Le Sacre. Etudes et 
recherches, p. 201-224, cf. de Julien Ries, Sacrul în istoria religioasă a omenirii, p. 166). 

Este interesant că noţiunea de spaţiu sau loc sacru este exprimată prin termenul qado5, 
adică o zona ce nu aparţine lumii obişnuite. Spaţiu sacru prin urmare nu apare în primele 
cărţi ale Vechiului Testament ca un loc consacrat, rezervat lui Dumnezeu, ci ca un loc separat 
de lumea aceasta, ce este despărţit de impuritatea acestei lumi, o zonă oarecum 
transcendentă a cărei sfinţenie este subînțeleasă datorită prezenţei lui lahve în interiorul său. 

Pasajele din Biblie referitoare la Cortul Sfânt apoi la Templul din Ierusalim scot în 
evidenţă calitatea lor extraordinară de case ale lui Dumnezeu. Cu timpul însă se constată o 
evoluţie în ceea ce priveşte modul prezenţei lui lahve în Templul sfânt influenţată de 
evenimente istorice şi de o serie de curente religioase. 

a) Şi în iudaism ca şi în alte religii lăcaşul de cult nu este tot atât de vechi precum 
cultul, care îl precede. Referirile la locurile rezervate cultului sacrificial, ulterior la altarele 
ridicate pe înălţimi sunt numeroase în Sfânta Scriptură. De obicei ele se înfiinţau în urma 
unor teofanii sau evenimente deosebite (Noe construieşte un altar după potop (Facere 8 20); 
lacov la întoarcerea din Mesopotamia a înălţat un jertfelnic numit „El-Elohei-Israel” (EI, 
Dumnezeul lui Israel) (Facere 53 18-28), dar a adus sacrificii şi la Beer-Seba unde a avut o 
teofanie, localitate unde şi tatăl său, Isaac, înălțase un jertfelnic pentru că acolo primise o 
reconfirmare a făgăduinţei făcute lui Avraam (Facere 26, 24). Ştiri despre existenţa unor 
locuri sfinte sau spaţii cultice în Egipt nu avem, iar motivul plecării în pustie pentru a aduce 
jertfe era în faţa faraonului nu existenţa unui anume loc cultic situat în deşert, ci faptul că în 
Egipt vitele nu puteau fi jertfite întrucât erau considerate sfinte. 

Primul lăcaş închinat Domnului după ieşirea din Egipt a fost Cortul Mărturiei (Ohel 
Moed).El era mobil, şi în cadrul său nu avea loc decât dialogul lui Moise cu Dumnezeu, deci 
aici nu se desfăşura un cult sacrificial. Interesant este şi faptul că el era situat în afara taberei, 
datorită căderii în idolatrie a poporului, în urma episodului cu vițelul de aur, adică era cu 
alte cuvinte separat, despărţit de comunitate şi de păcatele acesteia. 

Ulterior a fost înlocuit cu Cortul Sfânt sau Cortul Domnului, care va fi centrul religios şi 
cultic al evreilor până la construcţia templului. Există în Sfânta Scriptură mai multe 
informaţii despre modul în care el a fost construit şi împodobit. In linii mari reținem că avea 
două încăperi: Sfânta (în partea de răsărit) şi Sfânta Sfintelor (în partea de apus), despărțite 
printr-o perdea cu chipuri de heruvimi. Noul edificiu deşi era şi el mobil, era mult mai 
somptuos, fiind înconjurat şi de o curte unde se aduceau sacrificii. Fiecărei încăperi îi 
corespundeau o serie de obiecte (în curte: altarul holocaustelor şi lavoarul pentru spălările 
rituale, în Sfânta: altarul tămâierii, mesele punerii înainte, menora, iar în Sfânta Sfintelor: 
chivotul). Cortul Sfânt a fost prin excelenţă casa Domnului, prototip al templului şi 
prefigurare a bisericii creştine, dar şi un factor de coeziune al comunităţii iudaice şi de 

păstrare a monoteismului. Caracterul său de casă a Domnului în care este aşezată amintirea 
numelui său (leşire 20 24) a făcut ca observarea datoriilor cultice să fie legată în special de el. 
Prezenţa divină nu era redusă la Cortul Sfânt, căci rugăciunea putea fi făcută oriunde, totuşi 
aici slava divină se manifesta cu pregnanţă. Comunitatea iudaică apare oarecum dependentă 
de Cortul Sfânt care era purtat în fruntea convoiului ce rătăcea în pustiu şi era aşezat primul 
la orice popas. Chivotul situat în Sfânta Sfintelor şi Cortul Sfânt sunt simbolurile poporului 
ales în timpul călătoriei spre Canaan şi vor rămâne aşa până la construcţia templului (Pr. 
Prof. Dr. Dumitru Abrudan, Diac. Prof. Dr. Emilian  Corniţescu, Arheologie 
Biblică). 

Sanctuarul sfânt este deci conceput ca fiind casă a Domnului, iar îndemnul pentru 
respectarea în detaliu a indicaţiilor primite („Vezi să faci toate acestea după modelul ce ţi s-a 
arătat ţie în munte” (leşire 25 40) vine ca o confirmare sau garanţie a unei prezenţe divine 
reale în cadrul său. Originea şi modelul său ceresc justifică şi potențează caracterul său 
extramundan. 

Templul este lăcaşul sau spaţiul sacru prin excelență al poporului ales. El capătă 
semnificaţii noi, simbolismul şi funcţionalitatea sa cultică fiind mult mai complexe decât cele 
ale Cortului Mărturiei sau Cortului Sfânt. Construcţia primului templu s-a făcut în timpul lui 
Solomon şi a durat 7 ani. In mare el urma acelaşi plan ca şi Cortul Sfânt, mai exact o 
împărţire tripartită: vestibul (Ulam), Sfânta (Heical) şi Sfânta Sfintelor (Debir). Vestibulul era 
străjuit de doi stâlpi sau coloane înalte denumite lachin (El întăreşte) şi Boaz (în El este 
puterea). Existau şi clădiri anexe pentru ofrande, întregul templu fiind înconjurat de două 
curţi aşezate în terasă. Prima era numită ,„, a preoţilor”, iar cea de la nivelul inferior numită 
curtea mare era destinată credincioşilor. Nucleul templului îl constituie însă Chivotul Legii 
depus în Debir unde era străjuit de doi heruvimi, din lemn de salcâm, îmbrăcaţi în aur, care 
ocupau jumătate din întreaga încăpere. 

Înainte de a expune simbolismul templului şi a obiectelor din el este necesară o 
subliniere. Ceea ce atrage atenţia în descrierea templului lui Solomon de la Regi 6-7 şi II 
Cronici 3-4 este grija foarte mare pentru detalii. Explicaţiile cu privire la acest lucru diferă. 
Este de înțeles această prezentare amănunţită, spun unii exegeţi, mai ales că ea se găseşte în 
cărţi cu caracter istoric, fapt ce justifică grija pentru informaţii exacte a autorului. Sensul 
literal este evident în cuprinsul lor. Este posibil ca autorul să fi avut chiar documente 
consemnate de participanţi sau observatori ai construcţiei templului pe care a vrut să o redea 
cât mai clar. Se constată însă, spun alţii, aceeaşi atenţie pentru exactitatea explicaţiilor şi în 
cartea lui lezechiel (40,41,42), prin excelenţă o carte profetică, al cărei sens alegoric 
contrastează cu prezentarea detaliilor construcţiei templului. Mai mult există şi o 
corespondenţă dintre templul în viziunea lui lezechiel şi cel real. Astfel templul descris de 
profet „este format din patru pătrate cu nişte curţi exterioare şi interioare concentrice, în 
fiecare curte intrându-se prin porţi simetric aşezate. Aceste curţi sunt lungi de 50 de coţi şi 
late de 25 de coţi şi au aceeaşi proporţie de 2/1, ce se aplică Templului real, care aveau în 
exterior o lungime de 100 de coţi şi o lăţime de 50 de coţi” (Stancu Ion, Templul din lerusalim, 
Sinagoga şi Biserica: fenomenologia spațiului sacru, teză de doctorat, Bucureşti, 1997, p. 32). 
Concluzia ar fi că toate aceste amănunte date de autorii sfinţi ce privesc simetrii, unităţi, 
proporţii matematice, urmăresc să transmită caracterul extraordinar al templului sfânt ce 
reflectă perfecțiunea lăcaşului ceresc. Templul apare ca o copie a casei lui Dumnezeu din 
ceruri, dimensiunea sa cosmică fiind evidentă: „Şi a zidit lăcaşul Său cel sfânt ca înălțimea 
cerului” (Ps. 77 75). Caracterul său extramundan face deseori ca referirile la el şi la prezenţa 
divină în el să apară oarecum antinomice: „Domnul este în lăcaşul cel Sfânt al Său, Domnul 
în cer are scaunul său” (Ps. 10 4). Aparenta confuzie de planuri sugerează strânsa legătură 

aproape până la identitate (templu-lăcaş ceresc), dintre original şi reflecţia sa. Ubicuitatea 
divină confirmă valoarea extraordinară şi importanţa Templului Sfânt, accentuând 
dimensiunea sa cosmică. 

b) Simbolismul său cosmic, deşi a fost contestat de unii exegeţi, a existat permanent în 
mentalitatea iudaică (]. Danielou, Le simbolique du temple de Jerusalem chez Philon et Joseph, pp. 
82 şi urm.). 

Iosif Flaviu afirma că Sfânta Sfintelor corespunde cerului, Sfânta pământului, pridvorul 
apelor, iar „chivotul legii cu elementele lui sacre, simbolizau natura universului”. Accesul în 
cea mai sfântă încăpere, în Debir, era posibil numai o dată pe an, acest ritual fiind îndeplinit 
de către arhiereu ce simboliza pe Dumnezeu întrucât: „cerul se deschide numai lui 
Dumnezeu, iar cele două părţi, sfânta şi pridvorul, accesibile preoților, sunt pământul şi 
marea, accesibile oamenilor” (Ant. Jud III 7,7). Cei doi stâlpi de la intrare simbolizează 
puterea, dar şi acceptul divin de a locui în lăcaşul pământesc. Cu acest sens sunt de acord şi 
cele mai vechi tradiţii rabinice. 

Interesantă este şi interpretarea lui Filon din Alexandria. Spre deosebire de Iosif Flaviu, 
în descrierea sa mai amănunţită sunt evidente influenţe ale platonismului, explicabile prin 
formaţia sa de filosof elenist. Sfânta Sfintelor este cerul, spune el, iar obiectele sacre astrele. 
Astfel Chivotul şi podoabele sale reprezintă stelele, planetele, anotimpurile, cele două 
echinocţii, iar heruvimii cele două emisfere „căci lumea întreagă este înaripată””. Filon are şi 
o serie de interpretări personale în care apar nuanţe filosofice subtile: dacă cele două table ale 
Legii, simbolizează cârmuirea şi judecata, între Heruvimi se află însuşi tronul puterii de 
unde se face auzit glasul Logosului. Influenţa platonică e clară şi îndreptată probabil 
împotriva cosmologiei stoice. In viziunea iudaică lahve este ascuns, rămânând în umbră, 
fiind Creatorul ce există anterior de lumea vizibilă, opera sa. Sensurile mistice şi anagogice 
date obiectelor de cult trimit tot la elemente cosmice: menora- Logosul cu cele 7 puteri, masa 
punerii înainte — lumea sensibilă de unde provin elemente de bază ale vieţii, situarea mesei 
în partea de N a Sfintei Sfintelor — vânturile nordice sunt mai fertile, culorile de pe 
catapeteasmă şi de pe veşmintele arhiereului trimit la elementele naturii: purpura — marea 
roşu — focul, violet — cerul (Stancu Ion, op. cit, passim). Este foarte interesantă această viziune 
a lui Filon, deşi în general opera sa a fost ignorată de tradiţia rabinică. Ea reflectă modul în 
care a fost privit templul în cea de-a treia perioadă a sa de către evreii din diaspora, mai ales 
într-un loc ca Alexandria unde se încerca o armonizare a învăţăturii iudaice cu principiile 
gândirii greceşti, reprezentantul ilustru al acestei încercări de sinteză fiind Filon. 

c) Caracterul unic al Templului reiese şi din tradiţiile talmudice dezvoltate treptat. 
Interpretarea literală (spaţială) a versetului de la lezechiel V 5 „Acesta este Ierusalimul, pe 
care eu l-am pus în mijlocul neamurilor şi a ţărilor dimprejur” a dat naştere unei geografii 
sacre: Israel e ţara din mijlocul pământului, lerusalimul în mijlocul Israelului, templul în 
mijlocul Ierusalimului. Se remarcă funcţia de omfalos a Templului alături de înţelegerea sa ca 
microcosmos. Ca axis mundi el apare în gândirea iudaică, drept punctul cel mai apropiat de 
cer. Dacă distanţa fizică dintre pământ şi cer este de 500 de ani (peste 3 milioane de mile), de 
la Templu până la lăcaşul ceresc sunt doar 18 mile, afirmă o veche legendă iudaică! 
Ierusalimul era în concepţia iudaică mai înalt decât alte zone ale lumii, această idee fiind vie 
în timpul Mântuitorului (pelerinajul se făcea „sus” la Ierusalim, iar în pilda omului căzut 
între tâlhari se spune că el „cobora” de la Ierusalim la Ierihon). Apoi templul nu era numai 
locul în care cerul comunica cu pământul, ci tot aici se făcea legătura cu lumea de jos, cu 
şeolul, cu izvoarele primordiale sugerate de apele descrise în viziunea sa de lezechiel (47 1- 
2). Această temă va fi dezvoltată mai târziu de către literatura rabinică: muntele Sion pe care 
este templul blochează invazia apelor primordiale ce ar distruge altfel lumea. Templul 

condiţionează deci şi asigură existenţa ordonată a cosmosului“. Funcţia de centru şi imaginea 
de microcosmos a templului asigură şi garantează oarecum prezenţa divină. Dumnezeu este 
gândit ca transcendent faţă de lume, care îi este exterioară ontologic, dar este în acelaşi timp 
proniator al ei. 

Cum este însă prezent Dumnezeu în templu din moment ce cerul şi cerul cerurilor nu-l 
încap (III Regi 8 27) ? Un prim răspuns ar fi prin Numele Său (Deut 12 11; III Regi 82), care 
păstrează ceva din esenţa divină şi impune respect, mai ales că este nerostibil (nu i se 
cunoaşte vocalizarea), apoi prin teofanii, care explică de asemenea transcendenţa şi imanenţa 
divină sau prin norul slavei divine, din prima perioadă a templului. Literatura rabinică 
clasică va folosi apoi un termen ce nu se găseşte în Sfânta Scriptură „Şehina”, ce desemnează 
pe Dumnezeu, mai exact prezenţa divină imanentă în lume. Această prezenţă divină este 
legată de diverse locuri (Sinai, Cortul Sfânt, Templu), pentru ca apoi să fie asociată poporului 
în exil. Explicaţiile cu privire la modul prezenţei divine în Templu au evoluat în timp ca şi 
ideile de transcendenţă şi imanenţă divină. Sensul imanenţei divine din prima perioadă a 
templului s-a diminuat mult ulterior, când s-a acordat o atenţie mai mare, în special în sânul 
unor mişcări religioase (esenienii), Templului ceresc care îl va înlocui pe cel pământesc, când 
profeţiile se vor împlini (Schmidt Francis, La Pensee du temple. De Jerusalem a Qoumron, 
passim). De altfel distrugerea primului templu şi dispariţia chivotului, vor afecta oarecum 
concepţia despre spaţiul sacru. Templul lui Solomon va fi idealizat permanent în istoria 
iudaismului postexilic. Celălalt templu refăcut de Zorobolel şi restaurat de Irod a avut şi el o 
existenţă efemeră, fiind distrus în anul 70 odată cu distrugerea Ierusalimului şi plecarea în 
exil. Spaţiul sacru prin excelenţă era desfiinţat, dar amintirea a fost păstrată în postul de Tisa- 
be-Av, în orientarea rugăciunii spre Ierusalim şi prin pelerinajele de la Zidul Plângerii. În 
exil nostalgia templului s-a împletit permanent cu speranţa reconstrucției sale într-un viitor 
mai mult sau mai puţin eshatologic. 

Care a fost soluţia găsită în fața acestei catastrofe arhetipale? În primul rând accentul 
pus pe comunitate. Sehina, prezenţa de negrăit a lui Dumnezeu în lume, alungată din 
templu, pleacă alături de copii lui Israel. Supraestimarea sacralităţii pământului din care au 
fost alungaţi, datorită imposibilității istorice de reîntoarcere a dus la idealizarea templului şi 
la prezenţa sa permanentă în conştiinţa comunității. Însă reconstrucţia sa a fost imposibil de 
conceput în exil. Pentru exil a existat o altă soluţie , aplicată de altfel din timpul robiei 
babiloniene: sinagoga. Rolul ei nu a fost de a înlocui templul, pentru că aici nu se aduceau 
sacrificii, ci doar unul latreutic. Originea sa este şi azi destul de confuză. Cert este că apariţia 
sa a avut la bază raţiuni practice: unicitatea templului, care nu putea fi reprodus în alte locuri 
afară de lerusalim şi atenţia mărită acordată studiului Torei, ce necesita locuri speciale în 
acest sens. Atât denumirea grecească de sinagogă (împreună adunare), cât şi cea ebraică bet 
kneset (casa adunării) fac referire directă la vocaţia ei comunitară. Deşi spaţiu liturgic ea nu 
este o reproducere în mic a templului, şi nici măcar epigon al său. Este adevărat că după anul 
7O arhitectura sinagogii şi podoabele din interior vor încerca să amintească de cele ale 
templului, dar vor înregistra şi influenţe estetice locale. Dacă templul era casa lui Dumnezeu, 
spaţiul prezenţei Sale reale, sinagoga este un loc de întrunire, de rugăciune, de judecată, de 
studiu sau de socializare, dar nu este în sine un spaţiu sacru ci sacralizat prin prezenţa şi 
forţa spirituală a comunităţii. A fost destul de greu de altfel să se dezvolte după anul 70 
ideea de sacralitate a sinagogii atâta vreme cât construcţia sa în exil era efemeră (amintim 
obligaţia evreilor de a construi sinagogi din lemn). Spre deosebire de templu, arhitectura sa a 
avut un caracter preponderent funcţional, influenţată în special de stilul basilical, dar şi de 
unele prescripţii talmudice. În iudaismul contemporan există concepţii diferite cu privire la 
valoarea sacră a sinagogii în funcţie de diferitele curente (ortodox, reformat, conservator). 

Percepută ca un loc şi mijloc de coeziune comunitară, în special printr-o serie de reguli 
(rugăciunea nu se poate face dacă nu participă la ea minimum 10 persoane) ea a avut o 
prezenţă discretă în peisajul arhitectonic, potrivit recomandărilor Talmudului (Enciclopedia of 
Religion and Ethics, p. 744). Sinagoga nu a fost niciodată concepută ca o compensație 
arhitectonică a Templului, care a rămas un simbol, dar şi un ideal ce potrivit unei concepţii 
ciclice a istoriei iudaice ar putea fi reconstruit. 


Spaţiul sacru în creştinism 

Cele mai cunoscute denumiri nou testamentare ale Bisericii sunt: „casă a lui 
Dumnezeu”, „rup mistic”, „mireasă a lui Hristos”, „stâlp şi temelie a adevărului” (Coloseni 
1 18, Apoc. XXI 2-3,ltim.IIl 15). Doar una dintre ele se referă la sensul ei de lăcaş de cult , 
anume cea de „casă a lui Dumnezeu”, dar este de ajuns pentru a înţelege concepţia creştină 
despre spaţiul sacru. În creştinism noțiunea de sfinţenie este diferită de cea din iudaism, în 
primul rând pentru că nu mai este rodul unor acte sau lucrări exterioare ci este înțeleasă ca 
participare la sfinţenia divină. Obiectele, locurile sau persoanele ce îi sunt dedicate lui 
Dumnezeu se numesc sfinte pentru că se împărtăşesc cu harul divin şi devin teofore. 
Termenul nou-testamentar de „hagios”” desemnează tocmai această sfinţenie divină, care se 
revarsă asupra omului ce devine sfânt şi prin el asupra întregului cosmos. Sfinţenia devine 
astfel trăirea în duhul, în viaţa harică, viaţă în Hristos prin lucrarea Duhului Sfânt, vieţuirea 
lui Dumnezeu, îndumnezeirea omului sau desăvârşirea lui. Biserica sub ambele ei 
aspecte de comunitatea de credincioşi şi de lăcaş de închinare este sfântă, pentru că pe de o 
parte aici se realizează întâlnirea cu Dumnezeu, şi pe de alta este mediul în care se realizează 
îndumnezeirea omului şi transfigurarea creaţiei, întrucât ea este nedespărţită de Hristos, 
după cum un trup este nedespărţit de cap (Efeseni 1V,16). Aceste aspecte sunt foarte clar 
exprimate în simbolismul lăcaşului cultic. 

a) Cultul primilor creştini se desfăşura în case particulare, după cum tot într-o casă 
particulară, foişorul casei ce aparţinea Mariei, mama lui loan Marcu, fusese instituită Sfânta 
Euharistie şi avusese loc pogorârea Duhului Sfânt. Acest loc numit mai târziu de cruciați 
„maica tuturor bisericilor”, poate fi considerat primul lăcaş de cult creştin, servind ca model 
altor comunităţi creştine care s-au folosit tot de case particulare în vederea cultului 
euharistic. Încăperile în care aveau loc serviciile divine devin treptat consacrate acestui scop 
(sec I-II), pentru ca în secolul III să apară primele biserici creştine propriu-zise. Persecuţiile 
destul de dese obligau însă creştinii să folosească tot locuri ferite de adunare dintre care au 
rămas celebre catacombele. Forma arhitectonică a primelor lăcaşuri de cult, până în 313, s-a 
pierdut, dar în mod sigur ea nu era uniformă. Este posibil să fi avut modelul sinagogilor, 
acolo unde erau comunităţi iudaice ce deveniseră creştine, dar cu siguranţă că existau şi 
influenţe locale, dovadă fiind varietatea de forme ce a apărut odată cu secolul IV: plan 
dreptunghiular, pătrat, cruciform, poligonal. Acum apar primele reguli referitoare la 
construcţia lăcaşurilor de cult (menţionate în Constituţiile Apostolice şi Testamentum 
Domini) şi începe să predomine planul dreptunghiular ce era justificat simbolic amintind de: 
corabia lui Noe, Cortul Mărturiei şi Templul lui Solomon. Ulterior preluarea basilicilor 
publice de către creştini a contribuit la generalizarea unui stil, stilul basilical, ce va deveni 
caracteristic epocii constantiniene dând şi denumirea lăcaşului de cult (basilică — biserică). 
Din acest stil arhitectonic primar va lua naştere mai târziu în Răsărit stilul bizantin, stilul 
oficial al bisericilor ortodoxe cu diverse trăsături locale şi naţionale. 

Planul dreptunghiular primar evoluează în plan central, cruciform având un simbolism 
profund, interiorul este împărţit transversal (altar, naos, pronaos), deasupra părţii centrale 
înălțându-se cupola, caracteristica inconfundabilă a acestui stil, punctul de atracţie al atenţiei, 

spre deosebire de stilul basilical unde acest rol îl avea absida terminală. Delimitarea dintre 
altar şi naos se face printr-un perete de icoane, numit iconostas, tâmplă sau catapeteasmă. În 
Apus însă din stilul basilical iau naştere numeroase alte stiluri: romanic, gotic, renascentist, 
etc., dar care păstrează totuşi trăsăturile fundamentale ale vechiului stil basilical (Pr. Prof. Dr. 
Ene Branişte, Liturgica generală, p. 279-304; Pr. Prof. Dr. Nicolae Necula, Biserică şi cult pe 
înțelesul tuturor, p. 9-41). 

Dacă până în secolul al IV-lea creştinii nu au construit lăcaşuri de cult pe scară largă 
sau bogat împodobite nu trebuie dedus de aici că a existat o lipsă de interes faţă de lăcaşul de 
cult şi un accent exclusiv pus pe comunitatea de credincioşi înţeleasă ca Trup Mistic. Este 
adevărat că Sfântul Ştefan afirmă în faţa Sinedriului că „Cel Preaînalt nu locuieşte în temple 
făcute de mâini” (FA 7 48), iar Apostolul Pavel spune „templul lui Dumnezeu sunteţi voi” (| 
Cor. 3 17), dar aceste versete nu pot fi interpretate ca locuri ce resping importanţa lăcaşului 
de cult. O explicaţie ar fi că în primele secole în conştiinţa creştinilor Parusia Domnului era 
iminentă, o mulţime de evenimente fiind privite drept confirmări: moartea târzie a 
Apostolului loan, distrugerea Ierusalimului, persecuțiile lui Nero, etc.. O Biserică ce potrivit 
Sfântului Clement Romanul, „locuieşte vremelnic prin lume” (Sfântul Clement 
Romanul, Epistola către Corinteni, în Scrierile Părinților Apostolici, p. 50) nu putea deci să ridice 
lăcaşuri de cult specifice. 

Odată cu Constantin cel Mare însă, lăcaşul de cult a căpătat o semnificaţie 
independentă şi a fost privit ca atare (Alexander Schmemann, Introducere în teologia liturgică, 
p. 170; Eusebiu de Cezareea, Viaţa lui Constantin cel Mare, p. 177). Din această perioadă începe 
să fie evidentă concepţia creştină despre lăcaşul de cult cristalizată în fapt încă din epoca 
apostolică. Biserica — lăcaş de cult era prin excelenţă un spaţiu sacru, lucru ce se deduce din 
sfinţirea altarului prin ungerea cu Sfântul Mir, şi din clădirea ei pe mormintele martirilor. Ea 
devine casa lui Dumnezeu, locul unde harul divin este prezent şi se revarsă în întreaga lume, 
pentru ca întreaga lume să devină Biserică. Sfințenia ei se deduce din canoanele ce-i 
reglementează construcţia, din ritualul de consacrare, din slujbele ce se săvârşesc în 
interiorul ei, între care cea mai importantă este Jertfa Euharistică. 

b) Simbolismul ei îmbracă un caracter cosmologic, dar şi antropologic. Sfântul Maxim 
Mărturisitorul spune: „lăcaşul bisericii este imaginea lumii sensibile, a universului, având ca 
altar cerul şi ca naos frumuseţile pământului. Cosmosul însuşi, cât şi ființa umană, zidită 
după chipul lui Dumnezeu, pot fi asemănate cu o biserică, al cărei altar este sufletul, sanctuar 
este spiritul, raţiunea, mintea, iar naos este trupul. Astfel ea (biserica văzută) este chipul şi 
asemănarea omului, după chipul şi asemănarea lui Dumnezeu” (Sfântul Maxim 
Mărturisitorul, Mistagogia, cap IV, la J.P. Migne, t. XCI, col 672, apud Pr. Prof. Ene Branişte, 
Biserică şi Liturghie în opera „„Mystagogia” a Sfântului Maxim Mărturisitorul în rev.Ortodoxia, 
XXXIII (1981), nr 1, p. 17). Ca o concluzie el spune: „Biserica este un om duhovnicesc, iar 
omul o Biserică tainică” (Ibidem, cap IV, col 684, apud Pr. Prof. Ene Branişte, art cit, p. 17). 

La rândul său Sfântul Simeon vede în simbolismul cosmic al bisericii şi afirmarea 
atotprezenţei divine, iar în împărţirea tripartită un simbol al Sfintei Treimi: „Ca o casă a lui 
Dumnezeu, biserica închipuie toată lumea pentru că Dumnezeu este pretutindeni şi peste tot, 
iar biserica, arătând aceasta se împarte în trei, căci şi Dumnezeu este Treime... Preasfântul 
altar închipuie cele mai presus de ceruri, unde se află şi scaunul lui Dumnezeu, pe care îl 
simbolizează Sfânta Masă. Naosul închipuie lumea aceasta văzută: cele din înaltul naosului 
închipuie cerul văzut, cele din josul lui, pe cele de pe pământ şi însuşi raiul, iar cele din afară 
închipuie părţile cele mai de jos, şi înseamnă pământul” (Simeon al Tesalonicului, Despre 
Biserică şi târnosirea ei, în P.G.t. CLV, col 338,340, trad rom de Toma Tedorescu în Tratat asupra 
tuturor dogmelor credinței noastre ortodoxe, 1866, p. 128-129). 

Împărţirea lăcaşului de cult reflectă în viziune Sfântul Maxim imaginea urcuşului 
duhovnicesc al întregii lumi. „, Naosul este un altar în devenire, iniţiat şi sfinţit prin Sfintele 
Taine, pe când altarul este un naos actualizat, ajuns la capătul acţiunii de iniţiere şi de 
sfințire” (Pr. Prof. Ene Branişte, art. cit., p. 16). Lăcaşul de cult creştin este conceput astfel 
prin însăşi forma sa arhitectonică ca o realitate dinamică şi mediu de sacralizare şi 
transfigurare treptată a întregii lumi. În ceea ce priveşte simbolismul el se extinde şi asupra 
obiectelor din biserică sau podoabelor, ceea ce explică pietatea credincioşilor faţă de acestea. 
În concluzie biserica creştină este afirmată drept casă a lui Dumnezeu, loc sfânt în care 
Dumnezeu este prezent, mediu de sfințire a credinciosului şi loc în care creştinii aduc slujbe 
şi rugăciuni lui Dumnezeu. 


Spaţiul sacru în Islam 

În momentul apariţiei islamului, triburile nomade din Arabia practicau o religie cvasi- 
sincretistă. Lipsa de unitate se reflecta în numărul mare al idolilor, ce coexistau totuşi în mod 
paşnic în locuri precum Kaaba din Mecca. Obiect de venerație comună de origine legendară 
căruia îi era dedicat un pelerinaj anual înscris în graniţele unui timp sacru, ea va constitui şi 
mai târziu un loc şi un factor de coeziune al comunităţii islamice. Arabia preislamică era deci 
la origine idolatră, iar cultul particular al diferitelor triburi era legat de o serie de locuri sacre 
unde aveau loc sacrificii, abluţiuni şi ritualuri divinatorii (Andre Miquel, Islamul şi civilizația 
sa, vol I-II, p. 44). 

Baza animistă a religiei preislamice condiţiona locurile sacre de anumite obiecte sau 
fenomene. Cu timpul cultul atribuit unora dintre acestea cum a fost cel de la Mecca, dedicat 
izvorului Zam-zam şi pietrei negre, au atras o atenţie mai mare, ele devenind centrul unor 
ritualuri religioase intertribale. Mohamed va face ulterior din Kaaba un centru sacru 
musulman prin excelenţă, iar pelerinajul la ea va deveni unul din cei 5 stâlpi ai Islamului. 

În Islam există doi termeni pentru desemnarea sacrului gudduss şi haram. Primul termen 
având origine semită şi biblică foarte clară (radicalul qds) desemna transcendenţa şi sfințenia 
divină ce aparţin exclusiv lui Dumnezeu. Allah este izvorul sfinţeniei şi numai de către El un 
lucru poate fi sfinţit (fapt ce ar explica absenţa misteriilor sau tainelor, în sens creştin, în 
islam). Haram are sensul mai degrabă de tabu, de lucru sau obiect consacrat, sau de 
interdicţie şi este atribuit locurilor sacre, proprietăţii private, ori face referire la porunci 
morale negative. În această accepţie Kaaba este numită haram adică un loc sacralizat prin 
prezenţa divină şi interzis sub ameninţarea cu moartea necredincioşilor, dar nu guddus, adică 
un loc sacru în sine cu valoare transcendentă (ca templul iudaic) (L. Gardet, Notion et sens 
du sacre en Islam, in E. Castelli, op. cit., p. 317-331 cf. Julien Ries, op. cit., p. 182-186). 

Centrul sacru al Islamului Kaaba (etim. cubul) se află în centrul moscheii construite mai 
târziu de califul Omar la Mecca. Tradiţia spune că sanctuarul ar fi construit de Avraam şi fiul 
său nelegitim Ismael, după un plan divin. În cadrul ei se află şi piatra neagră, un meteorit, 
care ar fi fost adus de arhanghelul Gavriil, de un alb strălucitor la început, dar devenită 
neagră în urma unei atingeri impure. Altă tradiţie afirmă că a fost aşezată la Mecca de către 
îngeri, înainte cu 2000 de ani de Adam, primul om făcând pelerinaj de 40 de ori la ea, venind 
din India pe jos. Astăzi înconjurată de o mare moschee este acoperită de un văl de mătase 
neagră, înnoit anual din epoca abassidă, pe care e brodată cu aur mărturisirea de credinţă 
(shahada), ca un fel de omagiu adus de credincioşi lui Allah. Centru al lumii islamice Kaaba 
este afirmată şi ca centru al fiinţei, loc de unde credinciosul poate începe ascensiunea pe axa 
lumii (Frithjof Schuon, Să înțelegem Islamul, p. 232). Ea devine astfel punctul de orientare a 
rugăciunii încă de pe vremea profetului, loc de pelerinaj cel puţin odată în viaţă, şi 
reprezentare artistică nelipsită de obicei în casa credinciosului musulman. Sfinţenia ei vine 

de la Allah şi prin raportare la Allah. Importanţa derivă din unicitatea ei întrucât ,„ este 
singurul obiect făurit care face parte în mod obligatoriu din cultul islamic. Dacă ea nu este o 
operă de artă în sensul adevărat al cuvântului — un simplu cub din zidărie — ea aparţine 
dimpotrivă a ceea ce s-ar putea numi proto-artă, iar dimensiunea sa spirituală corespunde, 
după unele puncte de vedere, mitului sau Revelaţiei. Aceasta înseamnă că simbolismul 
inerent Kaabei, forma sa şi riturile legate de ea, conţin în germene tot ceea ce va exprima arta 
sacră a Islamului” (Titus Burckhardt, Lart de [Islam (Langage et signification), p. 15-20). Există şi 
alte locuri importante în Islam, deşi nu de valoarea Kaabei, ce diferă în funcţie de fiecare 
confesiune islamică. 

a) În mod paradoxal deşi a avut de la început o valoare deosebită în viaţa comunităţii 
islamice, Kaaba nu a fost un prototip al moscheii. Totuşi orientarea acesteia este spre Kaaba, 
denumirea sa venind de la „masgid”, adică locul în care credinciosul se prosternează lui 
Dumnezeu, loc ce era prezent pe lângă sanctuarele preislamice, dintre care cel mai important 
era Kaaba. Afirmarea cu putere în islam a ubicuităţii divine a făcut ca prezenţa lăcaşului 
cultic să nu fie o necesitate pentru credincioşi, iar atunci când un spaţiu este consacrat 
rugăciunii lucrul acesta să fie făcut fără o ceremonie specială. Este interesant în acest sens 
episodul consacrării moscheii lui Omar din lerusalim, în 638: „ Califul Omar a venit din 
deşertul Arabiei ca un simplu beduin, cu nimic în afară de apă şi un sac de orz prins la şaua 
cămilei. După încheierea tratatului (prin care lerusalimul îi era cedat), califul a spus 
patriarhului (Sofronie): „ Du-mă la templul lui David”. Omar intră în lerusalim precedat de 
patriarh şi urmat de 4000 de companioni ai profetului cu sabia în mână. Patriarhul l-a condus 
în primul rând la Biserica Învierii, apoi la cea de pe Sion: „Aici este templul lui David, a spus 
el. - E o minciună!, a replicat Omar, şi se îndreptă către poarta numită Bab-Mohammed. 
Amplasamentul unde se găseşte azi moscheea era în aşa măsură ocupat de gunoaie, încât 
treptele ce conduceau în stradă erau acoperite şi aproape că atingeau bolta porţii. „Nu putem 
intra aici decât târâş, a spus patriarhul — Fie, a răspuns Omar”. Omar şi oamenii săi l-au 
urmat şi au sosit în spaţiul ce azi formează piaţa din faţa moscheii. După ce şi-a aruncat ochii 
în dreapta şi în stânga, Omar a scris: „Allah Akhbar! Aici este templul lui David a cărui 
descriere mi-a fost dată de profet”. Apoi Omar a întins mantaua sa peste stâncă, începând să 
măture. Toţi musulmanii care erau cu el i-au urmat exemplul” (Eduard Schure, Sanctuires 
dOrient, p. 372-373). 

Medina a fost locul primei moschei. Ea era practic o curte mare înconjurată de un zid. 
Aici profetul a ţinut o vreme predica de pe un fotoliu cu două trepte ce va sta la originea 
amvonului de lemn al moscheii numit minbar. Ea era mai degrabă un loc de întrunire în care 
pe lângă rugăciune aveau loc şi adunări cu caracter politic sau judecăţi. Prin urmare 
moscheia nu a fost gândită ca un spaţiu sacru, iar rugăciunea ce se desfăşura aici a 
transformat-o mai degrabă într-un factor de coeziune comunitară. Abia mai târziu se va 
încerca să i se acorde un caracter sacru. 

Sala de rugăciune la început era goală, dar ulterior apare un element de podoabă, aşa- 
numitul mihrab, adică o nişă pe peretele dinspre Mecca (gqibla), care are şi un simbolism în 
Coran (XXIV 35), situat în dreapta amvonului. De fapt odată cu apariţia acestui element 
arhitectonic bogat împodobit, în epoca omeyadă, începe să se acorde o importanţă din ce în 
ce mai mare artei religioase în Islam şi să ia naştere primele mari moschei, din Palestina până 
în Spania maură. O explicaţie dată cu privire la înflorirea artei musulmane ar fi viziunea 
fatalistă asupra vieţii. Această concepţie implică posibilitatea întoarcerii destinului, ce poate 
în scurt timp să distrugă o mare prosperitate. În mod natural schimbarea destinului trebuie 
să incite oamenii să transforme averile de care dispun. Întrucât puterea absolută era 
nesigură, iar bogăţia din mâinile califilor enormă, arhitectura clădirilor religioase şi laice a 


84 


Introducere în arta şi arhitectura bizantină pr. Dumitru Vanca 


devenit extrem de luxoasă (Encyclopedia of Religion and Ethics, p. 747). Cu toate că profetul 
avertizase într-un hadith că „activitatea cea mai puţin profitabilă pentru un credincios şi cea 
care îi devorează întreaga avere este aceea de a construi”, în Islam arta începe să fie pusă în 
slujba religiei. Acum ia naştere şi tendinţa de a considera moscheea „casă a Domnului” 
apărând o serie de obiceiuri ce nu au fost nici pe departe menţionate în legislaţia canonică 
(descălţarea la intrare, interdicţia intrării creştinilor, ceremonii de purificare în cazul 
profanării), deşi permanent se atrage atenţia că „întreg pământul este un masjid”, iar în 
zonele în care islamul era în curs de răspândire se foloseau, ca şi azi, spaţii de rugăciune în 
aer liber (Mugalla) a căror origine poate fi găsită încă de pe vremea când profetul se afla la 
Yathrib (Mircea-Sergiu Moldovan, Sinteză şi continuitate în arhitectura islamică, Presa 
Universitară Clujeană, 1996, p. 136). 

b) Moscheea clasică, în urma evoluţiei arhitectonice, posedă câteva elemente 
specifice (Saphinaz-Amal Naguib, Mosques în Norway. The Creation and Iconography of Sacred 
Spaces, The Institute for Comparative Research in Human Culture, Oslo, 2001, p. 44-63; 
Hillenbrand Robert,Islamic Architecture. Form, Function and „Meaning, Edinburgh, 1994, 
passim). Astfel orientarea sa este către Mecca, iar direcţia este făcută vizibilă din interior de 
amintitul mihrab, ce la origine înseamnă sanctuar”, el fiind preluat din arhitectura 
eclesiastică creştină. Este situat în mijlocul peretelui dinspre gibla, având şi un scop practic, 
acela de mărire a acusticii, dar şi un simbolism aparte: prin faptul că este gol sugerează că 
Dumnezeu nu locuieşte în moscheie, după cum nu poate fi localizat într-un anume loc. 
Adesea o lampă sugerând lumina divină este situată în partea de sus a mihrabului. Forma sa 
des întâlnită de uşă a dat naştere în multe ţări musulmane unor credințe populare ce 
investesc acest element cu o semnificaţie transcendentă, comparându-l cu poarta paradisului. 
Minbarul este şi el nelipsit în special din moscheile în care are loc rugăciunea de vineri 
(numite la noi geamii). Imamul predică stând pe treptele sale inferioare , căci în mod 
simbolic cele superioare sunt rezervate Profetului. Alte trăsături ale marilor moschei 
congregaţionale sunt magsura (un pătrat inclus în moscheie cu scopul practic de a evidenția 
conducătorul rugăciunii de restul adoratorilor) şi dikka, o platformă înaltă (de obicei 
deasupra acestui pătrat stăteau cititorii Coranului pentru ca rugăciunile lor să fie auzite de 
cei dinafară). În reprezentările de pe pereţi predomină motive vegetale şi geometrice, 
precum şi versete din Coran, dar este total interzisă reprezentarea creaturilor vii, expresie a 
binecunoscutului aniconism islamic. Podeaua este acoperită cu covoare mici de rugăciune, 
împodobite cu un mihrab simbolic, expresie a unei prescripţii rituale ce cere ca rugăciunea să 
fie făcută într-un loc curat. Diferitele mişcări prescrise în timpul rugăciunilor — prosternări, 
îngenuncheri — impun ca fiecare credincios să dispună de un spaţiu de aproximativ 1X2 m. 

Un alt element care e perceput azi drept un simbol prin excelenţă al arhitecturii 
islamice este minaretul, deşi el a apărut mult mai târziu prin secolul VII, fiind de inspiraţie 
siriană. Etimologic vine de la manar care înseamnă far. Primele moschei nu au avut acest 
turn, iar introducerea lui în planul standard al moscheii marchează în fapt nişte schimbări 
majore în arhitectura islamică. Începând din Evul Mediu minaretele devin structuri 
arhitecturale înalte simbolizând autoritatea şi puterea. Ele sunt asociate de acum exclusiv 
locurilor de rugăciune, de aici vestindu-se simbolic învăţătura islamului în întreaga lume. 
Chemarea la rugăciune este făcută de muezin, care potrivit tradiţiei trebuia să fie orb pentru 
a nu vedea femeile din curtea interioară, azi se folosesc însă şi mijloace moderne. 

De obicei în zona desemnată pentru rugăciune, moscheea tradiţională mai cuprindea 
tezaurul, o şcoală (madrasa), unde erau învățate Coranul şi alte texte religioase, un dispensar 
şi chiar un fel de cantină pentru cei săraci. Astfel, moscheea apare ca un loc de adorare, un 
centru de învățământ , dar în acelaşi timp şi un loc unde oamenii se întâlnesc şi simţul 

apartenenţei la comunitate este viu. Conceptul de moschee ar putea fi comparat chiar cu 
agora grecească sau forumul roman. Această multitudine de funcţii sau valenţe ale ei au dus 
treptat la ideea că nu există o separație totală între sacru şi profan , ci ele se îmbină în 
moschee. În orice moment o moschee, o cameră, chiar un covor se pot transforma într-un 
spaţiu sacru şi într-un loc de prosternare. Tot astfel când simbolurile sacralităţii dispar, ea 
redevine un spaţiu profan. Reducând la esenţă o moschee este o clădire sau un spaţiu special 
al rugăciunii. 


Spaţiul sacru în hinduism 

Când vorbim despre hinduism ne referim strict la religia hindusă deşi termenul în sine 
include şi religiile jaină, budistă şi sikh, cu alte cuvinte toate formele de credinţă şi sistemele 
doctrinare născute în India. Deşi acestea nu au fost imuabile în timp şi statice în spaţiu sau 
unitare doctrinar, s-au păstrat multe elemente comune în ceea ce priveşte arta şi arhitectura 
sacră, precum şi simbolismul ei. Un istoric de artă nu ar putea să facă o distincţie 
fundamentală între clădirile diferitelor religii sau secte hinduse, şi i-ar fi de-a dreptul 
imposibil să determine dacă stilul dat unei clădiri sau sculpturi este budist, jain sau hindus. 
Din punct de vedere al istoriei religiilor se impune cercetarea modului în care canoanele 
generale de artă au fost puse în slujba fiecărei religii, şi consonanţa lor cu credinţele şi 
mitologia acestora. 

Când vorbim de o clasificare a acestor monumente ne putem folosi de o serie de 
aspecte specifice precum adorarea relicvelor ce nu este o practică hindusă ortodoxă sau 
construcţia unor lăcaşuri de cult cu balustrade specifice, ce pare să se limiteze la budism sau 
jainism. Deşi cronologic hinduismul brahmanic este mult mai vechi decât budismul sau 
jainismul şi adorarea unor zei precum Krişna, Vişnu, Şiva este consacrată dintr-un trecut mai 
îndepărtat, au rămas din vechiul hinduism puţine monumente, majoritatea fiind budiste sau 
jaine (Enciclopedia, p.740). 

Dacă în religiile teiste Dumnezeu este o realitate ontologică separată de lume, care este 
opera lui, în hinduism lucrurile stau altfel. Aici ideea de origine a lumii este destul de vagă şi 
creată mai mult pentru a satisface nevoile intelectuale, din moment ce se afirmă că ea este o 
emanaţie din Brahman, suflul cosmic. Realitatea supremă, Brahman, nu este transcendentă, 
ci este una cu lumea, nu atotprezentă în lume ci se identifică şi se confundă cu ea în sens 
panteist. De fapt întregul univers empiric este o imensă iluzie (maya), a cărei ultimă şi reală 
esenţă este Brahman. Zeii înşişi nu sunt veşnici şi nici nu au atribute absolute ci sunt în 
ultimă instanță manifestări ale lui Brahman. 

Desigur această idee filosofico-religioasă, creaţie a castei sacerdotale, a fost mai mult 
sau mai puţin înţeleasă de către credincioşii hinduşi de-a lungul timpului, ei rămânind 
politeişti şi continuând să aducă un cult de venerare zeilor conform nevoilor lor sufleteşti. 
Panteonul hindus este destul de numeros existând în jur de 330 milioane zei. Uneori se 
afirmă chiar că fiecare cuvânt rostit este un zeu ! 

Templele hinduse pot fi înţelese astfel într-o dublă accepţie: loc închinat unei zeități 
despre care se crede că locuieşte în templul respectiv, dar şi spaţiu în care prin cultul adus 
zeului respectiv, hindusul simte prezenţa infailibilă a lui Brahman, către care se îndreaptă în 
realitate devoţiunea. Din punct de vedere arhitectural templul este o navă, despărțită de 
coloane, în care stau credincioşii. În interior se află un sanctuar vizitat de brahman în timpul 
ceremoniilor şi un fel de celulă specială în care se găseşte statuia zeului (Diac. Prof. E. 
Vasilescu, Istoria Religiilor, p. 253; H. Zimmer, Myths and Symbols în Indian Art and Civilization, 
passim). Sunt înconjurate de ziduri puternice, iar în curţile interioare se află bazine pentru 
spălările rituale, tot aici existând şi altare pentru divinităţile secundare. Este interesantă 

prezenţa permanentă a bazinelor rituale lângă diferitele locuri sacre sau temple. Tirtha (locul 
sacru) ca şi templul „este inseparabil de apă, de unde dubla sa semnificaţie: pe de o parte, 
ideea de purificare, pe de altă parte ideea de mesaj. Locul sacru cunoaşte şi interiorizarea cu 
tot ce comportă noţiunea de purificare, dat fundamental al hinduismului. În fond, Divinul 
este purificator” (Julien Ries, op. cit., p. 219). 

Partea esenţială a fiecărui templu este camera în care se află imaginea sau simbolul 
divinității. Însă deşi este un element vital pentru valoarea sacră a templului, el nu ocupă un 
loc principal în compoziţia sa arhitecturală, fiind umbrit de părţile sale suplimentare ce au 
scopul de a da somptuozitate şi măreție lăcaşului zeului. 

Se poate spune că arhitectura este arta dominantă în India toate celelalte tipuri de artă 
fiind în fond accesorii ale ei. lar prin arhitectură se înțelege aproape de la sine arhitectura 
sacră, căci clădirile reprezentative estetic, cu scop secular sunt puţine şi comparativ 
neimportante. Decorația templului este aproape în întregime opera sculptorului, pictura 
fiind foarte rară şi de influență budistă sau islamică. Zeii sunt reprezentaţi prin statui, 
simboluri sau embleme ce redau profunde semnificaţii mitologice şi filosofico-religioase 
legate de acţiunea lor în lume. Deşi există numeroase elemente comune a templelor hinduse 
nu se poate vorbi de un stil arhitectonic unitar şi nici de anumite canoane. 

Templul înseamnă foarte mult pentru hindus şi pentru relaţia sa cu zeul căruia îi este 
închinat. Lăcaşul sacru este casa propriu-zisă a zeului, în care el este permanent prezent 
ascultând rugăciunea credincioşilor, dar nu a fost gândit ca un factor de coeziune 
comunitară, între om şi zeu existând o relaţie pur individuală (cu excepţia sărbătorilor). 
Relaţia individuală cu divinitatea şi identificarea spaţială a zeului, exclude oarecum în 
hinduism semnificaţia spirituală a templului (Encyclopedia, p. 743). 


Spaţiul sacru în Budism 

Dacă lăcaşul de cult este privit ca o sinteză a concepţiei despre Dumnezeu, lume şi om, 
atunci este destul de dificil să vorbim despre spaţiu cultic în budism. Budha nu vorbeşte prea 
mult despre Dumnezeu, nici despre originea sau sfârşitul lumii, iar răspunsurile pe care le 
dă celor ce cer informaţii sunt ironice, arătând inutilitatea speculațiilor teologice sau 
cosmologice. Ceea ce interesează budismul este omul, mai exact cum poate fi eliberat omul 
din această „maşină a suferinţei” care este lumea empirică, şi să intre în parinibbana. Deşi 
Budha nu a afirmat despre sine că are o origine divină, şi nici ucenicii nu au crezut acest 
lucru despre el, dovada fiind Scripturile budiste ce vorbesc despre el la timpul trecut, şi 
faptul că budiştii nu-i adresează rugăciuni, totuşi tradiţia l-a învăluit într-o aură legendară. 

În această tradiţie îşi are originea şi stupa budistă, care ar fi luat naştere chiar a doua zi 
după moartea lui Budha, prin clădirea mai multor astfel de lăcaşuri pe rămăşiţele sale. Altă 
tradiţie afirmă chiar că încă din timpul vieţii Budha ar fi construit o stupa pentru osemintele 
sale. Este destul de dificil să stabilim originea clară a stupei; în timp ce opinia generală ar fi 
că ea derivă de la tumulii în care se îngropa cenuşa incineraţilor, există şi păreri ce susţin o 
evoluţie treptată ce a început de la micile sanctuare numite a9nyagara. Ultima ipoteză ar 
avantaja caracterul sacru pre-budist al stupei(Emile Senart, Eseu despre legenda lui Buddha, , p. 
212). 

Stupa în India , dagoba în Ceylon, sau pagoda în China este de departe cel mai important 
monument al artei budiste. Este vorba de o construcţie emisferică de mari proporţii 
înconjurată de balustradă şi sculptată în piatră. Baza sa era rotundă, dar de cele mai multe 
ori pătrată. Monumentul are în mijloc un stâlp vertical din lemn sau metal , la temelia sa 
aflându-se o cameră tip celulă în care se păstrau relicve sacre (dinţi ai lui Budha, resturi 
cremaţionale ale unor personalităţi budiste, obiecte sacre). Stâlpul depăşea cupola devenind 

un fel de mâner pentru mai multe umbrele de piatră suprapuse, cu circumferința din ce în ce 
mai mică până ce ultima se transforma într-o săgeată. Se pare că acest element a avut o 
valoare deosebită din moment ce a cunoscut o asemenea dezvoltare, culminând în tipul cel 
mai interesant şi mai gustat de clădire budistă anume pagoda(Encyclopedia, p. 695). Evident 
la forma consacrată şi cunoscută astăzi s-a ajuns în urma unei evoluţii influențate de gusturi 
estetice specifice, dar şi de dezvoltarea treptată a cultului budist: sanctuarul 
primar caitya constând din vestibul, deambulatoriu şi o cămăruţă izolată înconjurată de stâlpi 
rituali se identifică în cele din urmă cu templul. 

Simbolismul stupei este destul de complex: „Cupola este numită în sanscrită anda „ou, 
iar echivalentul tibetan este bumpa „recipient”, „vas”, deci oul are funcţie de recipient. Stupa, 
cum o califica Paul Mus, este o „replică a oului cosmic”, care „excludea credinciosul din 
sânul său”, „o lume închisă în care nu se intră”, o imagine arhitecturală a cosmologiilor 
arhaice pentru care lumea a fost la început un vas închis. De aici nu trebuie să se conchidă la 
eliminarea de principiu a spaţialităţii din interiorul ovoidului. Reprezentat de camera 
relicvelor şi de conţinutul simbolic al acesteia spaţiul rămâne raţiunea formei ovoidului: 
textele majore ale budismului relatează legende despre o accedare miraculoasă în interiorul 
stupelor a unor personaje mitice, fapt care-l face pe P. Mus să accepte că: „s-ar putea foarte 
bine ca stupele să fi fost întotdeauna considerate în mod ideal goale, chiar dacă, nu au fost 
decât în mod ocazional construite pe acest principiu” (Paul Mus, Barabudur, Esquisse dune 
histoire du Bouddhisme fondee sur la critique archeologique des textes, Hanoi, 1935, p. 90, cf. Sergiu 
Al-George, Arhaic şi universal. India în conştiinţa românească, p. 77). 

Aceste simbolisme de natură budistă şi pre-budistă sunt potentate de prezenţa 
emblemelor budiste nelipsite din diferitele tipuri de arhitectura (arborele, roata, picioarele 
sfinte). În această categorie poate fi înscrisă emblema flăcării de lângă umbrela de piatră a 
stupelor piramidale ce duce cu gândul la „flacăra ce se înalţă spre cer, tridentul lui Şiva sau 
toiagul budist al rugăciunii, adică fulgerul” (Kâppen, Religiones de Buddha, vol I, p. 539, cf. E. 
Senart, Eseu despre ..., p. 211). 

Multe din ceremoniile budiste au la bază ritualuri populare non-budiste, dar care au 
fost adoptate treptat. Astfel există un cult deosebit adus lăcaşului stupa, care uneori 
simbolizează parinibbana lui Budha. Evident pare contradictorie cinstirea sau consacrarea 
unor lăcaşe de cult unei persoane ce nu mai are nici o legătură cu lumea deoarece a atins 
iluminarea, chiar dacă unele tradiţii afirmă că Budha ar fi acceptat cultul ce urma să i se 
aducă. Dar cultul budist înseamnă mai degrabă decât adorare, încercare de imitare şi urmare 
a exemplului Celui Preafericit: „Căci a te apropia de rămăşiţele „corpului fizic” al lui Budha 
reactualizat în stupa, sau în „corpul său arhitectural” simbolizat în structura templului, 
echivalează cu asimilarea Doctrinei, adică absorbirea „ corpului său teoretic”, dharma. Cultul 
târziu al statuilor lui Budha, sau al pelerinajelor în diverse locuri sanctificate de prezenţa sa 
(Bodh-Gaya, Sarnath etc),se justifică prin aceeaşi dialectică: diferitele activităţi sau obiecte 
aparţinând samsarei sunt susceptibile de a ajuta mântuirea credinciosului graţie grandioasei 
şi ireversibilei acţiuni soteriologice a Celui Trezit” (Mircea Eliade , Istoria credințelor şi ideilor 
religioase, vol II, p. 211-212). 

În concluzie templul budist nu este un loc de cult în accepţia cunoscută ci un spaţiu 
sanctificat datorită simbolurilor şi forței exemplului lui Budha, mai exact un loc de 
comemorare (credincioşii nu rostesc aici imne devoţionale). 

După cum vedem se pot remarca diferenţe profunde în concepţiile despre spaţiul sacru 
din marile religii. Originea spaţiilor cultice porneşte deseori de la premise diferite, evoluţia 
lor nu s-a datorat exclusiv funcţionalităţii, iar semnificaţia acestora în viaţa credinciosului e 
diferită. Complementaritatea nu lipseşte însă nici ea şi este evidentă de exemplu în 

simbolismul cosmic al spaţiului sacru, în comportamentul omului în interiorul său, sau în 
atitudinea faţă de el, şi are la bază nostalgia şi aspiraţia omului „de a trăi în cosmos pur şi 
sfânt aşa cum era la început când ieşea din mâinile Creatorului” (Idem, Sacrul şi profanul, p. 
63). 

RAPORTUL TEOLOGIC DINTRE TEMPLUL IUDAIC ŞI BISERICA CREŞTINĂ" 


Valentin ILIE 


În creştinism relaţia sau legătura dintre templul iudaic şi Biserică se înscrie într-un 
context mai larg, anume acela al raportului dintre Vechiul şi Noul Testament. Astfel, 
afirmarea caracterului divin şi revelat al Noului Testament implică şi recunoaşterea 
Vechiului Testament, a originii sale divine şi a sensului său anticipativ şi profetic. Unitatea 
celor două Testamente este dată de persoana Mântuitorului lisus Hristos, a cărui activitate a 
fost vestită de profeţii Vechiului Legământ şi s-a împlinit Legea harului. De aceea pentru 
cunoaşterea lui Hristos şi a operei Sale mântuitoare, ce se prelungeşte până la sfârşitul 
veacurilor prin Biserică, este necesară cunoaşterea întregii Revelaţii. 

Sfântul Apostol Pavel în Epistola către Evrei subliniază strânsa legătură şi continuitatea 
dintre Vechiul şi Noul Testament: „După ce Dumnezeu odinioară, în multe rânduri şi în 
multe chipuri, a vorbit părinţilor noştri prin prooroci, în zilele acestea mai de pe urmă ne-a 
grăit nouă prin Fiul, pe Care L-a pus moştenitor a toate, şi prin Care s-au făcut şi veacurile.” 
(Evrei h-). Sfinţii Părinţi insistă şi ei permanent asupra unităţii organice dintre cele două 
Testamente, iar referirile scripturistice sau comentariile lor biblice nu se reduc doar la cărţile 
Noului Testament, ci se extind în egală măsură şi la Vechiul Testament afirmând că numai 
astfel poate fi înţeleasă opera de mântuire a lumii: „Cele ce au fost anunţate odinioară prin 
Moise celor vechi, spune Sfântul Chiril al Alexandriei, constituie primele elemente ale 
Cuvântului lui Dumnezeu” (Sfântul Chiril al Alexandriei, P.G.CXL; LXXIV, 160-161 cf. P. 
Grelot Sens chretien de L” Ancien Testament, 1962, p. 208), iar Fericitul Augustin întăreşte acest 
lucru prin cunoscuta sa afirmaţie: „Noul Testament în cel Vechi se ascunde, Vechiul 
Testament în cel Nou se descoperă”. 

Dar această relaţie de continuitate nu trebuie înţeleasă şi în sensul unei egalităţi de 
valoare între cele două părţi ale Sfintei Scripturi. Sub raportul cuprinsului şi al învățăturilor 
Vechiul Testament este inferior Noului Testament, care reprezintă Revelația desăvârşită. 
Lipsa de perfecţiune a revelaţiei vetero-testamentare nu trebuie raportată însă la 
desăvârşirea divină, ci la scopul ei: înţelegerea treptată a realităţilor duhovniceşti. De aceea 
ea are un caracter restrâns, fiind adresată unui singur popor şi adaptată mentalităţii acestuia, 
ba mai mult în cadrul ei este evidentă o toleranţă faţă de unele cazuri imperfecte de 
înţelegere şi punere în aplicare a legii morale sau a justiţiei divine. Totuşi preceptele Legii 
Vechi au contribuit la un mod superior de înţelegere în poporul lui Israel a moralității, a 
relaţiei cu Dumnezeu, cu semenii şi cu celelalte neamuri pregătind astfel morala creştină şi 
Legea harului. 

În această accepţie Vechiul Testament a avut un rol pregătitor esenţial în istoria 
mântuirii fiind potrivit expresiei pauline „pedagog către Hristos” (Galateni 32). De aceea „în 
instituţiile, în drepţii Vechiului Testament, Noul Testament era virtual prezent: ei intrau 
oarecum în regimul harului şi trăiau prin anticipare, intr-un mod imperfect, dar real, roadele 
harului” (Pr. Prof. Dr. V. Prelipceanu şi Pr. Prof. Dr. G.T. Marcu, Cuvântul lui Dumnezeu în 
viața Bisericii în revista Studii Teologice XXIII ( 1971), nr. 1-2, p. 35). Valoarea pedagogică a 
Vechiului Testament nu este anulată apoi odată cu împlinirea profeţiilor, ci ea se transformă 
în confirmare şi mărturie a operei mântuitoare, după cum spune Sfântul Chiril: „Legea lui 
Moise nu-i întru totul inutilă şi fără rost: cu toate că ea ne-a dus spre bine într-un mod 

imperfect, ea rămâne totuşi un pedagog pentru noi spre a ne instrui în purtarea evanghelică; 
aducându-ne prin enigme şi simboluri, imaginea adevăratei pietăţi, ea imprimă în oarecare 
chip în minţile noastre umbra despre ceea ce am fost învăţaţi, prin Hristos. Astfel suntem 
datori de a păstra stimă Legii Vechi, cu condiţia în orice caz de a nu o separa de Hristos care- 
i conferă sensul ei adânc.” (cf Grelot, op. cit., p. 209) 


Templul tip al Bisericii. Vechiul Testament are un caracter tipologic sau tipic ce este 
esenţial pentru înţelegerea valorii sale pedagogice. 

Etimologic rvros (de la vb. rvrewy = a tăia, a sculpta) este un model gravat în piatră 
după care se execută o operă de artă. Acest tip sau model primar este făcut dintr-un material 
inferior, şi executarea lui este mai puţin îngrijită decât a operei de artă. Potrivit Sfintei 
Scripturi şi Sfinţilor Părinţi multe evenimente, persoane, obiecte şi instituții din Vechiul 
Testament sunt prefigurări, tipuri imperfecte ale lucrării mântuitoare îndeplinite de Hristos 
şi continuate în Biserică. Corespondentul tipului din Vechiul Testament este antitipul regăsit 
în Noul Testament. (Cei doi termeni sunt folosiţi de Sfântul Apostolul Pavel (I Cor Xs ; Xu) şi 
de Sfântul Apostol Petru (I Petru Ill20-2). 

Tipul nu trebuie confundat cu simbolul deoarece el are o nuanţă transcendentă, este 
mai degrabă o icoană prefigurată, „un simbol profetic”, ce se poate regăsi desăvârşit în 
antitip. Astfel, momente şi persoane importante din istoria poporului Israel prefigurează 
realităţi duhovniceşti din istoria creştinismului: exodul este tipul trecerii omenirii, prin jertfa 
lui lisus Hristos, din moartea păcatului la viaţa veşnică, Decalogul este pus în legătură cu 
Fericirile, preoţia Vechiului Testament cu preoţia Noului Testament, poporul ales Israel cu 
noul popor creştin, persoane din Vechiul Testament (regele David, profeţii, etc.) prefigurează 
activitatea lui Mesia. Există în acest sens peste 3000 de aluzii din Vechiul Testament în Noul 
Testament. Interpretarea tipologică nu este o simplă speculație, ci rolul ei este de a accentua 
unitatea organică a Scripturii, sensul duhovnicesc al Vechiului Testament servind drept armă 
împotriva unor erezii care scindau Revelația, ca marcionismul. 

Tradiţia patristică regăseşte astfel, în unanimitate, tipul Bisericii creştine în Templul 
poporului ales, situat în Ierusalim. Biserica devine în acest mod Noul Ierusalim sau 
Ierusalimul ceresc. Antitipul este împlinirea tipului, şi prin urmare Biserica, fiind o realitate 
duhovnicească, este desăvârşirea Templului, de aceea există multe elemente comune între 
cele două spaţii cultice în ceea ce priveşte simbolismul şi arhitectura, ce au la bază tocmai 
această relaţie tip-antitip. Astfel cele trei încăperi ale templului (pridvorul, Sfânta şi Sfânta 
Sfintelor) sunt puse în legătură cu împărţirea tripartită a Bisericii creştine (pronaos, naos şi 
altar). Altarul este locul unde se săvârşeşte jertfa cea nesângeroasă a lui Hristos spre 
deosebire de altarul Vechiului Testament în care se săvârşeau sacrificiile animale; Chivotul 
care conţine Sfânta Euharistie este antitipul vasului cu mană; „catapeteasma este peretele 
interior al bisericii, ce a înlocuit perdeaua tainică a templului lui Solomon, care s-a rupt în 
momentul învierii” (Mitropolitul Filaret al Moscovei, cf. L. Uspensky, Le probleme de 
l'iconostase, p. 114). Naosul corespunde Sfintei, unde intrau în vechime numai preoţii, dar 
acum intră şi credincioşii creştini care tocmai de aceea sunt „neam sfânt şi preoţie 
împărătească”! (1 Petru Il»). În ceea ce priveşte pictura, referirile la Vechiul Testament sunt 
evidente prin scenele şi personajele reprezentate, care potrivit erminiilor pot trece de 250. 
Este clară deci, „o congruenţă a ideii evreieşti cu privire la Templu-sălaş al Celui Preaînalt şi 
a celei creştine referitoare la Noul Ierusalim, la împărăţia lui Dumnezeu” (Evdochimov 
Paul, Arta icoanei o teologie a frumuseții, p. 127). 

În ceea ce priveşte simbolismul cosmic al Templului iudaic redat de Iosif Flaviu, el se 
regăseşte potenţat şi desăvârşit în lăcaşul bisericii creştine ,, a cărui naos dominat de forma 

sferică a cupolei, sintetizează unirea cercului cu pătratul, măsură şi cifru al Cerului şi 
Împărăției” (Ibidem, p. 129). Ca simbol al împărăției divine Biserica este superioară templului 
iudaic întrucât ea închipuie: „răstignirea, înmormântarea şi învierea lui Hristos, fiind mai 
proslăvită decât cortul mărturiei lui Moise, preînchipuită de Patriarhi, aşezate pe temelii în 
Apostoli, întru care este izbăvirea şi sfânta sfintelor, mai înainte vestită în Profeţi, 
preîmpodobită în ierarhi şi desăvârşită în martiri, fiind înălţată pe tronul cel cu sfintele 
moaşte. Altfel spus, biserica este locaş divin întru care s-a săvârşit jertfa mistică, cea 
dătătoare de viaţă şi unde sunt cele dinăuntru ale sfinţeniei şi sfânta peşteră. Aici este 
Mormântul şi masa cea hrănitoare de suflet şi de viaţă făcătoare, în ea sunt mărgăritarele, 
adică dogmele dumnezeieşti ale învăţăturii Domnului, adresate către ucenicii Săi” (P.G., 
LCLV, col 25-1004 trad de Toma Teodorescu, Tratat asupra tuturor dogmelor credinței noastre 
ortodoxe, Bucureşti, 1865, p. 120). Mai mult simbolismul ei îmbracă şi un caracter 
antropologic, ce lipseşte templului iudaic, exprimat magistral de Sfântul Maxim 
Mărturisitorul („Biserica este un om duhovnicesc, iar omul o Biserică tainică”). Actele sfinte 
săvârşite în interiorul ei sunt şi ele împlinirea prefigurărilor vetero-testamentare şi 
culminează cu Jertfa euharistică, antitip al jertfelor de expiere din ritualul iudaic. 

Biserica devine astfel mediu de îndumnezeire a omului, Trup mistic, Mireasă a lui 
Hristos, atribute ce îi evidenţiază superioritatea față de Templu. Cu alte cuvinte, în 
comparaţie cu templul care era doar locaş de cult, casă a lui Dumnezeu, Biserica este şi o 
realitate vie divino-umană, al cărei scop este transfigurarea oamenilor şi a întregului cosmos, 
sens ce lipseşte templului, sau e menţionat ulterior în Cărţile apocrife, dar destul de vag. 


Slujba sfințirii Bisericii confirmă concepţia creştină privind strânsa legătură dintre 
Templul Vechiului Testament şi biserica Noului Testament. Psalmii care se citesc (ps. 83: 
„Cât de iubite sunt lăcaşurile Tale; 86: „Că în Tine este locul tuturor”; 121: „„Casa Domnului”; 
126: „De n-ar zidi Domnul casa, în zadar s-ar osteni cei ce o zidesc”; 136: „Adu-ţi aminte 
Doamne”) fac parte din cultul iudaic şi au ca laitmotiv prezenţa permanentă a Dumnezeului 
puterilor în interiorul lăcaşului sfânt. Ungerea cu Sfântul Mir a altarului care este astfel 
consacrat şi devine Sfânta Masă, pe care se săvârşeşte jertfa nesângeroasă este preluată din 
ritualul de sfințire a jertfelnicului pe care se aduceau arderile de tot („Să ungi jertfelnicul 
arderilor de tot şi toate lucrurile lui şi să sfinţeşti jertfelnicul şi va fi sfinţenie mare” leşire 
4010). Apoi rânduiala ce prevede săvârşirea timp de 7 zile consecutiv a liturghiei în biserica 
nou sfinţită este pusă în legătură cu jertfele de împăcare ce s-au adus la sfinţirea 
templului.(III Regi VIII, 63) 

Numărul mare al pasajelor biblice vetero-testamentare se îmbină cu rugăciuni în care 
este invocat Duhul Sfânt, cu acte rituale ce simbolizează lucrarea comună şi prezenţa Sfintei 
Treimi, a celor nouă cete îngereşti, etc. Apar şi elementele noi însă, specifice creştinismului, 
dintre care cel mai evident este aşezarea Sfintei Mese pe moaştele martirilor, sugerând că 
biserica are la temelie jertfa Mântuitorului, apoi jertfele sfinţilor şi martirilor. În „Viaţa în 
Hristos” Nicolae Cabasila afirmă chiar că moaştele sfinţilor sunt adevăratul altar al bisericii. 
Jertfa martirilor este cea care sfinţeşte biserica creştină la fel cum sacrificiile animale sfinţeau 
templul iudaic. Valoarea devoţiunii lor este cu mult superioară însă, şi este un îndemn 
pentru toți membrii Bisericii de a-şi dărui viaţa lui Hristos (Mihai Radu, Slujba sfințirii în ritul 
liturgic ortodox, în rev Studii Teologice, an XXVII (1975) nr 7-8, p. 589). 

Întreaga ceremonie liturgică a sfințirii lăcaşului de cult este practic imaginea 
spiritualizată, transfigurată a consacrării templului iudaic, sugerând atât continuitatea, dar şi 
superioritatea bisericii creştine, antitip, imagine desăvârşită a templului în Legea Harului. 

Raportul templu-biserică în concepţia primilor creştini 

Primii creştini au provenit din iudei, şi acest lucru a avut o importanţă considerabilă în 
răspândirea ulterioară a creştinismului şi în special în organizarea lui, care s-a orientat după 
rânduielile vechiului cult iudaic. Mai mult rugăciunea şi predicarea cuvântului se făcea 
deseori în templu şi în sinagogă, expresie a faptului că exista o legătură genetică, organică 
între creştinism şi iudaism. Cu toate acestea „stabilirea unei relaţii nu constituie însă şi 
explicarea semnificației  sale”.(Al. Schmemann, Introducere în teologia liturgică, p. 
104) Creştinii, deşi respectau o serie de practici şi structura cultului iudaic, aveau conştiinţa 
că aparţin unei noi religii, aveau simţul apartenenţei la o nouă comunitate, care încerca să-şi 
stabilească propriile sale norme (chiar dacă formal lucrul acesta se producea printr-o cvasi- 
imitare a unor aspecte din cultul iudaic). Este destul de greu de înțeles acest fenomen dacă-l 
privim într-o simplă accepţie proximistă. Afirmarea identităţii noii religii nu a implicat 
renegarea mediului iudaic în care se constituise, dar nici un sincretism iudeo-creştin. 

În mentalitatea primilor creştini Templul ocupa încă un loc important. Însăşi 
Mântuitorul îndeplinea prescripţiile religioase iudaice cu privire la templu, respecta preoţia 
şi sărbătorile iudaice. Episodul izgonirii din templu a schimbătorilor de bani este mai mult 
decât grăitor, la fel şi plătirea dării (Matei XVII 25-27). 

Rugăciunile se făceau deci la templu sau sinagogă, prescripţiile erau respectate, 
creştinii fiind apreciaţi drept „plini de râvnă pentru lege” (FA2120). Existau însă şi deosebiri 
faţă de iudei dintre care cea mai evidentă era săvârşirea Euharistiei. Dar pentru această 
ceremonie se foloseau numai casele particulare, la fel şi pentru agape. Accentul este pus 
treptat însă în creştinism pe comunitatea de credincioşi, adevăratul templu „Trupul mistic al 
lui Hristos potrivit expresiei pauline, şi mai puţin pe lăcaşul de cult. Dealtfel însuşi lisus 
comparase Templul cu trupul Său. Se observă astfel reevaluarea ideii de templu ca lăcaş, 
condiţie şi loc pentru mijlocire, în ideea de templu ca Biserică şi comunitate de credincioşi. 
Yves Congar afirmă chiar: „De îndată ce dăm peste problema templului în creştinism după 
Cincizecime, imediat întâlnim afirmaţia deplin articulată: acest templu este Biserica însăşi, 
comunitatea credincioşilor” (Yves Congar, Le Mystere du Temple, p. 180, cit de Al. 
Schmemann, op. cit., p. 155). 

Dimensiunea spirituală a comunităţii apare mai importantă şi este deseori accentuată în 
comparaţie cu Templul iudaic sau sinagoga. Mai mult comunităţile creştine încep să se 
numească biserici încă din epoca apostolică (FA Vu; IX3; XVIII»; XX17) şi să-şi exprime 
identitatea cultică prin refuzul unor practici pur iudaice. Sinodul I ecumenic interzice în cele 
din urmă toate practicile iudaizante sub pedeapsa excomunicării. Această atitudine este 
vizibilă şi în refuzul unor comunităţi creştine de a prelua sinagogile şi a le transforma în 
biserici. 

Dar odată cu secolul IV când lăcaşul de cult dobândeşte o semnificaţie independentă şi 
capătă un caracter sacru explicit, fiind clădit pe moaştele martirilor, forma sa predominantă 
este cea basilicală, întrucât în felul acesta aducea aminte de templul lui Solomon. Deşi 
dezvoltarea ulterioară a creştinismului , în special a bisericii ca lăcaş de cult , s-a făcut 
potrivit propriilor nevoi liturgice şi funcţionale, inspirându-se mai degrabă din fastul de la 
curtea imperială şi nu din ceremonialul iudaic , aluziile la templul iudaic vor fi totuşi 
permanent prezente . 

În creştinism templul iudaic este privit ca o imagine translucidă a Bisericii creştine. De 
aceea permanent în simbolismul şi arhitectura sa biserica va face referire la templu , îşi va 
revendica originea şi îşi va afirma continuitatea în legătură cu el, dar bineînţeles la un nivel 
superior, spiritual, de împlinire a profeţiilor. Este eronat să se afirme că biserica este o simplă 
imitație a templului iudaic sau dimpotrivă o reacţie creştină la ceea ce a reprezentat templul 

în viziunea iudaică. 

În arhitectura eclesiastică se impune deci o atenţie deosebită faţă de acest aspect 
esenţial al simbolismului bisericii creştine, pentru că numai astfel poate fi înţeles caracterul ei 
profetic şi dimensiunea sa atemporală. 

